
KØBENHAVN  i  9  1  8 

HENRIK  K  O  P  P  E  L  S  FORLAG 


TRYKT  HOS  J.  JØRGENSEN  &  Co.  IVAR  JANTZKN) 


Den  foreliggende  Bog  er  beregnet  paa  at  nære  et 
Skrift  til  Oplysning  for  Almenheden.  Den  er 
altsaa  ikke  den  Bog ,  som  den  danske  Lægestand 
endnu  skylder  Tode  og  hans  Minde,  og  som  maa 
skrives  af  en  mere  sagkyndig  Pen  end  min. 

Kort  efter  Todes  Død  blev  der  stille  om  hans  Teo¬ 
rier,  og  skønt  hans  Arbejde  med  at  skille  Gonorrhoe 
ud  fra  Sy  fdis  en  Tid  havde  delt  den  lærde  Verden  i 
to  Lejre,  ligesom  det  fuldstændig  havde  reformeret 
Behandlingen  af  Gonorrhoen,  blev  det  dog  Todes 
Skæbne  hurtigt  at  glemmes.  Af  de  moderne  Biogra¬ 
fier  har  en  enkelt  nogle  faa  Ord  tilovers  for  hans 
videnskabelige  Gerning,  de  fleste  omtaler  den  slet 
ikke.  Kun  de  store  udenlandske  Haandbøger  i  Me¬ 
dicinens  Historie  nævner  Todes  Betydning  for  Studiet 
af  Gonorrhoen,  men  rigtignok  uden  at  vide  noget 
nævneværdigt  om,  hvad  han  udrettede  og  af  hvad 
Art  hans  Fortjenester  var. 

For  at  vise  hvori  disse  bestaar,  har  jeg,  paa  Bag¬ 
grund  af  en  kortfattet  Skildring  af  Kønssygdomme¬ 
nes  Historie,  fulgt  Todes  Skrifter  om  Gonorrhoe  fra 
det  første,  i  hvilket  Tanken  om  de  to  nævnte  Syg¬ 
dommes  Forskellighed  dukker  op,  til  det  sidste,  i 
hvilket  Teorien  er  fuldt  færdig.  Todes  forskellige 
Bøger  slutter  sig  saare  nær  til  hinanden;  den  ene  er 


en  Udvidelse  og  Omarbejdelse  af  den  anden ;  og  Stof¬ 
fet  gaar  jævnlig  igen  i  kun  lidet  ændret  Form.  Dette 
har  medført ,  at  Gentagelser  ikke  helt  har  kunnet  und 
gaas ,  skønt  jeg  har  bestræbt  mig  derfor. 

Dansk  Forening  til  Kønssygdommenes  Bekæmpelse 
har  ønsket  at  bidrage  sit  til ,  at  Todes  videnskabelige 
Indsats  ikke  skulde  blive  helt  glemt.  Dertil  skulde 
dette  lille  Arbejde  tjene ,  og  ved  dets  Fuldendelse  be¬ 
der  jeg  Foreningens  Formand,  Prof.,  Dr.  E.  Ehlers . 
Todes  varme  Beundrer ,  modtage  min  bedste  Tak, 
fordi  han  lagde  Sagen  i  mine  Hænder  og  stadig  stod 
mig  bi  med  Raad  og  Daad. 


Nov.  1917. 


J.  W.  S.  JOHNSSON. 


Det  fortælles,  at  Lægerne  i  gamle  Dage  ønskede 
hinanden  »lykkelig  Diagnose«,  naar  de  efter 
en  Samtale  paa  Gaden  atter  skiltes.  Der  er  no¬ 
get  smukt  i  dette  Ønske,  for  med  Diagnosen,  d.  s.  v. 
den  rigtige  Erkendelse  af  Sygdommens  Art,  staar  og 
falder  Behandlingsmaaden  og  dermed  den  syges  Ud¬ 
sigter  til  at  komme  sig.  Ogsaa  nu  til  Dags  er  Diagno¬ 
sen  det,  der  interesserer  Publikum.  »Hvad  fejler  jeg 
egentlig?«  er  et  daglig  hørt  Spørgsmaal  i  Lægens 
Konsultationsstue,  det  falder  endda  ofte  længe  inden 
Lægen  er  færdig  med  sin  Undersøgelse  eller  med  sin 
Vurdering  af  de  forefundne  Symptomer,  hvad  der  er 
forstaaeligt  nok,  da  Diagnosen  ofte  giver  den  ængste¬ 
ligt  ventede  Oplysning  om,  hvorvidt  den  syge  kan 
blive  rask  igen,  om  hans  Sygdom  er  kronisk  (o:  lang¬ 
varig,  men  derfor  ikke  uhelbredelig),  eller  om  han 
kommer  til  at  lide  under  en  varig  Invaliditetstilstand. 

I  Ønsket  om  en  »lykkelig  Diagnose«  ligger  der 
dog  noget  mere,  nemlig  en  ikke  udtalt  Frygt  for  at 
tage  fejl,  en  Frygt,  der  har  været  saare  velbegrun¬ 
det.  Fortidens  Læger  maatte  stille  deres  Diagnoser 
paa  anden  Maade  end  Nutidens.  De  havde  kun  de 
S3rmptomer  at  rette  sig  efter,  som  Patienterne  frem¬ 
bød  ved  en  klinisk  (cline  =  Seng,  Leje)  Under¬ 
søgelse.  Saa  godt  som  intet  af  de  Hjælpemidler,  som 

Nutidens  Lægekunst  benytter,  var  kendt.  Det  er  i 
disse  Aar  netop  hundrede  Aar  siden,  at  Brystorga 
nemes  Undersøgelse  sattes  i  System  og  Hørerøret 
(Stetoskopet)  blev  opfundet.  Noget  senere  blev  Mi¬ 
kroskopet  indført  som  Hjælpemiddel  i  Medicinen, 
men  det  blev  dog  vor  Tid  forbeholdt  at  gøre  Brugen 
af  det  almindelig.  Endnu  senere  kom  de  kemiske 
Undersøgelser  af  Urinen  og  andre  Udskilningspro¬ 
dukter  i  Anvendelse,  og  de  bakteriologiske  Under¬ 
søgelsesmetoder  reformerede  Lægevidenskaben  og 
den  praktiske  Lægekunst.  Saaledes  kunde  man  fort¬ 
sætte  længe,  idet  den  mere  og  mere  udviklede  Under¬ 
søgelsesteknik,  der  jo  paa  mange  Omraader  har  ført 
til  Specialiteter  i  Medicinen,  helt  hører  til  det  sidste 
Hundredaar.  Før  den  Tid  var  man  henvist  til  at 
bygge  Diagnosen  op  ved  en  Afvejen  af  de  Symptomer, 
der  blev  fundne  ved  en  yderst  omhyggelig  Under¬ 
søgelse  af  den  syge,  altsaa  ved  det,  der  nu  til  Dags 
kun  udgør  en  Del  af,  hvad  der  skal  til,  for  at  Syg¬ 
dommen  rettelig  kan  erkendes. 

Netop  paa  dette  Punkt  viser  den  nye  Tid  sig  i  Mod¬ 
sætning  til  Fortiden.  Nu  søges  altid  efter  Aarsagen, 
og  den  kendes  i  mange  Tilfælde,  i  andre  er  man 
endnu  ikke  naaet  ud  over  Eftersøgelsesstadiet.  For 
tidligere  Perioder  var  Aarsagsmomentet  imidlertid  en 
Faktor  af  anden  Rang,  og  den  belystes  oftest  ude¬ 
lukkende  ad  spekulativ  Vej,  sjældnere  gennem  Iagt¬ 
tagelse  og  Undersøgelse;  Midlerne  til  en  saadan 
manglede  jo  næsten  ganske. 

Man  kunde  tro,  at  vor  Tid  vilde  se  med  Mistillid 
paa  Fortidens  Diagnoser;  vi  oplevede  jo,  at  Bakterio¬ 
logien  aabnede  nyt  Land  for  Diagnostik  og  for  Be- 


9 


handling,  vi  saa  den  vælte  alle  de  ældre  Systemer 
over  Ende,  bringe  Forklaring  og  Forstaaelse  til  Veje 
paa  Steder,  hvor  alt  var  Kaos,  og  lyse  op,  hvor  der 
tidligere  kun  var  Mørke,  og  hvor  de  observerede 
Kendsgerninger  stod  som  kuriøse  Naturspil,  Mærke¬ 
ligheder,  alle  havde  set,  men  som  ingen  kunde  for¬ 
klare.  Dog,  for  en  saadan  Mistillid  er  der  ingen 
Plads;  Nutiden  forundrer  sig  snarere  over  det  ud¬ 
mærkede  kliniske  Arbejde,  der  blev  præsteret,  et  Ar¬ 
bejder,  der  ingenlunde  vakler  overfor,  endsige  knuses 
af  den  moderne  Kritik,  naar  denne  da  ikke  forlanger 
mere  eller  andet,  end  hvad  der  kunde  ydes.  Meget 
laa  jo  udenfor  Rækkevidde,  og  naar  man  bebrejder 
Fortiden,  at  den  ikke  skarpt  skælnede  Sygdommene 
ud  fra  hinanden,  og  at  den  gjorde  enkelte  Symptomer 
til  særlige  Sygdomme,  saa  kan  den  samme  Anke  og- 
saa  rettes  mod  vor  Tid.  Differentialdiagnoser  er  ofte 
ikke  til  at  stille  —  den  moderne  Lægevidenskab  har 
ogsaa  sine  Pulterkammerdiagnoser  — ,  og  nu  til  Dags 
som  før  gør  man  Symptomer  til  selvstændige  Syg¬ 
domme  (Hovedpine,  Ischias,  Aareknuder  o.  m.  fl.). 
Det  tjener  derfor  Fortidens  Læger  til  største  Ros,  at 
de  naaede  saa  vidt,  som  de  i  Virkeligheden  gjorde, 

og  det,  Nutiden  med  Ret  kunde  angribe  i  sin  Kritik, 

< 

ligger  ganske  andre  Steder,  nemlig  i  de  spekulative 
Systemer  for  Inddelingen  af  Sygdommene,  som  man 
havde  opstillet,  og  hvis  Rammer  var  saa  fasttømrede, 
at  de  ikke  gav  Plads  for  nye  Synspunkter.  Systemerne 
virkede  som  Hæmsko  for  Fremskridtene,  der  stadig 
standsedes  af  Troen  paa  de  medicinske  Autoriteter, 
og  en  sejg,  yderlig  konservativ  Tillid  til  Rigtigheden 
af  det  overleverede.  Brød  nogen  ud  af  Rammerne, 

Diødte  der  ham  kun  Kamp  med  de  gamle  Anskuelsers 
Repræsentanter,  hvis  det  nye  ikke  blev  tiet  ihjel,  og 
den,  der  havde  fremsat  det,  betragtedes  som  en 
Fusentast  eller  en  naragtig  Person. 

Sjældent  slaar  Fremskridtene  igennem  straks,  og 
Lægekunstens  Historie  er  overalt  præget  af  Kampen 
mellem  Reaktion  og  Fremskridt.  Den,  der  bragte 
noget  nyt  frem,  maatte  være  godt  væbnet  og  have  en 
rank  Ryg,  men  lykkedes  det  ham  at  føre  sin  Sag 
igennem,  har  Efterverdenen  ogsaa  ydet  ham  fuld 
Anerkendelse  og  indført  ham  i  Rækken  af  Medicinens 
bedste  Navne.  Blandt  disse  findes  ogsaa  den,  hvis 
Virksomhed  delvis  vil  blive  skildret  i  det  følgende, 
Lægen,  Menneskevennen  og  Digteren  Johann  Cle- 
mens  Tode. 


I  Lægmands  Kredse  har  Tode  sikkert  været  mest 
kendt  som  Digter.  Der  findes  vel  faa  Danske  af 
den  lidt  ældre  Generation,  der  ikke  har  hørt  »Vi  Sø- 
mænd  gør  ej  mange  Ord«  blive  sunget,  og  som  ikke 
ved,  at  med  »Søofficererne«  eller  »Dyd  og  Ære  paa 
Prøve«,  der  for  sin  Tid  var  en  stor  Succes,  indførtes 
det  moraliserende  Drama  i  den  danske  Litteratur. 
Kom  Tode  end  til  at  høre  til  sin  Tids  populære  Dig¬ 
tere,  saa  var  det  dog  ingenlunde  paa  det  litterære 
Omraade,  at  han  gjorde  sit  Livs  store  Indsats.  Hver¬ 
ken  Søofficerernes  tre  Udgaver  eller  Skuespillets  ty¬ 
ske  Oversættelse  vil  sikre  Forfatterens  Navn  for 
Efterverdenen.  Det  vil  derimod  hans  Arbejde  som 
Læge,  ikke  blot  fordi  han  var  en  utrættelig  Forkæm¬ 
per  for  en  sundhedsmæssig  Levevis,  men  navnlig 

fordi  hans  Klarsyn  og  videnskabelige  Sans  bragte 
ham  til  at  gøre  den  særdeles  værdifulde  Opdagelse, 
at  Gonorrhoen  (Drypperten)  er  en  Sygdom  for  sig 
selv,  der  ikke  har  noget  som  helst  med  de  andre 
veneriske  Sygdomme  at  gøre,  og  altsaa  ikke,  saaledes 
som  man  en  Tid  troede,  stammer  fra  samme  Aarsag 
som  Syfilis.  Det  er  om  denne  Bedrift,  de  efter¬ 
følgende  Sider  vil  tale,  og  det  med  fuld  Ret,  ti  Todes 
Opdagelse,  der  forlængst  af  Udlandets  Forskere  reg¬ 
nedes  som  en  medicinsk  Stordaad  af  første  Rang,  er 
kun  kendt  herhjemme  af  saare  faa  udenfor  de  særlig 
sagkyndiges  Kreds. 


Johann  Clemens  Tode  fødtes  den  24.  Juni  1736  i 
en  lille  By  Zollenspieker  ved  Elben  i  det  Distrikt, 
der  hørte  under  de  frie  Stæder  Liibeck  og  Hamburg, 
og  som  kaldtes  Vierlanden.  Han  var  det  niende  Barn, 
som  Toldbetjent  Johann  Dietrich  Tode  og  Agnese 
Maria  Schlopke  havde,  og  Johann  Clemens  var  alt¬ 
saa  født  i  et  tysk  Hjem.  Dette  stod  dog  ingenlunde 
fremmed  overfor  nordiske  Forhold,  ti  Farfaderen  var 
dansk  Undersaat  og  Farmoderen  norsk,  og  desuden 
var  en  af  Todes  Søstre  gift  med  den  danske  Kirurg 
Bertel  Schrøder  i  Tønder,  hvad  der  allerede  tidligt 
i  Todes  Liv  kom  til  at  spille  en  Rolle.  Da  Johann 
Clemens’  Fader  var  død,  flyttede  Enken  til  Ham¬ 
burg,  og  der  sattes  Drengene  i  den  meget  ansete  St. 
Johannes  Latinskole.  I  de  følgende  Aar  drog  baade 
Søstrene  og  Brødrene  bort  fra  Hjemmet,  og  da  den 
Tid  nærmere  sig,  da  Johann  Clemens  ogsaa  skulde 
ud  i  Verden,  indløb  der  Budskab  fra  Svogeren,  den 

ovennævnte  Kirurg  Schrøder,  med  Forespørgsel,  om 
Johann  Clemens  ikke  kunde  faa  Lov  at  tage  Op¬ 
hold  i  hans  Hus  og  med  en  fremtidig  Kimrguddan- 
nelse  for  øje  faa  sin  Undervisning  der.  Ganske  selv¬ 
følgeligt  tog  man  med  Tak  mod  Tilbudet.  Schrøder 
var  en  meget  anset  Mand,  der  oprindelig  havde  været 
Elev  af  Hof  kirurg  Wohlert,  siden  Kirurg  ved  den 
danske  Ambassade  i  Sverige,  og  som  havde  gjort 
Tjeneste  ved  de  allieredes  Hospitaler  i  Nederlandene. 
Nu  var  han  Regimentsfeltskær,  og  efter  at  den  unge 
Tode  1752  havde  taget  Ophold  hos  ham,  kom  denne 
da  ogsaa  til  at  følge  Regimentet  først  til  Haderslev 
og  senere  til  Rendsborg,  og  Tode  fungerede  endog 
som  Eskadronskirurg  ved  Lejren  udenfor  denne  By 
1756. 

I  sin  Selvbiografi  betegner  Tode  den  Tid,  da  han 
lærte  hos  Schrøder,  som  sine  lykkelige  Ungdomsaar. 
Han  har  sikkert  lært  en  Del,  og  for  at  kunne  naa 
videre  frem  blev  han  indskrevet  i  Amtskirurgernes 
Lav,  men  de  smaa  Forhold  i  de  afsides  Provinsbyer 
har  neppe  gjort  det  muligt  at  realisere  de  Planer,  man 
havde.  Tode  rejste  derfor  1757  til  København,  med¬ 
bringende  en  Anbefaling  til  Wohlert,  udstedt  af 
Schrøder  og  Major  v.  Koppen ,  og  nu  begynder  hans 
Livs  andet  Afsnit,  det  der  skulde  blive  af  saa  over¬ 
ordentlig  Betydning  for  ham. 

At  sige,  at  Hofkirurg  Wohlert  tog  godt  imod  Tode, 
vilde  være  at  anvende  et  altfor  svagt  Udtryk.  Han 
ofrede  ham  i  Virkeligheden  en  sand  faderlig  Omhu, 
oplærte  ham  ikke  alene  i  Kirurgien  —  i  hvilken 
Tode  tog  Eksamen  1761  — ,  men  bødede  ogsaa  paa 
hans  Mangler  i  Henseende  til  almindelige  Ktmdska- 

ber.  Tode  blev  en  Slags  Assistent  hos  W  o  hiert  ikke 
alene  paa  det  nyaabnede  Frederiks  Hospital  men  og- 
saa  i  Hof  kirurgens  private  Praksis.  Foruden  de  til 
Studiet  nødvendige  kirurgiske  Værker  læste  Wohlert 
ogsaa  Skønlitteratur  med  ham,  men  han  vaagede  rig¬ 
tignok  samtidig  strængt  over,  at  Tode  ikke  glemte 
Brødstudiet  for  sin  udprægede  æstetiske  Interesse. 
FritSpillerum  til  at  dyrke  denne  havde  Tode  om  Nat¬ 
ten,  naar  han  vaagede  hos  de  syge;  da  læste  han  de 
Bøger,  som  Huset  kunde  byde  paa,  og  han  lærte  paa 
denne  Maade  en  Del  Forfattere  at  kende  (Fielding, 
Swift,  Smolleft  o.  fl.),  som  ikke  blev  uden  Betydning 
for  ham  i  hans  senere  Virksomhed  som  Skribent. 
Han  begyndte  ogsaa  i  denne  Periode  at  læse  Dansk, 
som  han  delvis  havde  lært  under  Opholdet  hos  Schrø¬ 
der.  Nu  virkede  han  som  Wohlerts  Korrespondent  i 
dette  Sprog,  i  Tysk  og  i  Fransk. 

Læretiden  hos  Wohlert  blev  lang,  seks  Aar,  og  da 
den  var  udløben,  blev  Tode  1763  ansat  som  Hof  rejse¬ 
kirurg.  Han  havde  allerede  tidligere  ledsaget  Kong 
Frederik  d.  5te  paa  kortere  Sommerrejser  til  B regent  - 
ved  og  Jægerspris  og  havde  ogsaa  været  Læge  paa 
Fredensborg  Slot.  Den  nye  Stilling  gav  Tode  Lejlig¬ 
hed  til  at  stifte  Bekendtskab  med  meget  formaaende 
Mænd,  nemlig  hele  Hoffets  Lægestab,  der  bestod  af 
de  to  Livmedici  v.  Berger  og  Piper,  Livkirurgen 
Braun  og  Hofmedikus  Clausen.  Han  havde  yder¬ 
ligere  det  Held,  at  de  alle  syntes  godt  om  ham,  ung 
og  munter  som  han  var,  og  støttede  ham  efter  bedste 
Evne.  Navnlig  fandt  Tode  i  v.  Berger  en  utrættelig 
Velynder,  der  varmt  antog  sig  hans  Sager,  og  som 
gjorde  ham  det  Tilbud  hos  Kongen  at  udvirke  et 

Rejsestipendium,  saa  at  Tode  kunde  studere  Medicin 
udenlands.  En  saadan  Rejse  passede  imidlertid  al¬ 
deles  ikke  i  Todes  Planer.  De  gik  nemlig  ikke  videre 
end  til  at  blive,  hvor  han  var  og  hvad  han  var. 
Nogen  Forandring  ønskede  han  ingenlunde,  da  han 
førte  et  fuldtud  lykkeligt  Liv.  Han  spiste  hos  Mund¬ 
kokkene,  kunde  drikke  Vin  i  Kongens  Kælder,  havde 
fri  Hest  og  mange  gode  Venner  rundt  omkring. 
»Selv  Bønderne  lo  og  førte  mig  fri  og  frank  ud  paa 
Landevejen,  naar  jeg,  fordybet  i  Læsning,  var  redet 
ind  i  en  Kornmark«.  Megen  Fritid  var  der  ogsaa,  og 
Indtægterne  var  ikke  ilde.  »Kroner  fortjente  jeg  hos 
Præsterne,  Dukater  paa  Slottet«.  Følgen  var,  at  Tode 
frabad  sig  den  ham  tiltænkte  Udenlandsrejse.  Snart 
maatte  han  dog  forandre  sin  Beslutning  om  ikke  at 
tage  af  Sted.  En  Tilfældighed,  som  han  selv  har  om¬ 
talt  i  sine  Forelæsninger,  gjorde,  at  han  kom  i  person 
lig  Berøring  med  Monarken.  Kong  Frederik  den  5te 
havde  nemlig  i  Aaret  1764  det  Uheld  at  brække  Benet. 
En  Gang,  da  Forbindingen  skiftedes,  slog  Kongen  om 
sig  og  kom  til  at  ramme  Tode  paa  Kinden.  Bagefter 
bad  Kongen  ham  ikke  anse  dette  tilfældige  Slag  som 
et  Tegn  paa  Vrede,  hvortil  Tode  svarede:  »En  lig¬ 
nende  Naade  har  vist  ingen  anden  at  rose  sig  af«. 
Svaret  vakte  Kongens  Opmærksomhed,  og  han  valgte 
Tode  til  sin  Forelæser  i  den  Tid,  han  maatte  holde 
sig  i  Ro.  Kort  Tid  efter  an  vistes  Rejsestipendiet  paa 
v.  Bergers  Anbefaling. 

Som  ovenfor  nævnt  skulde  Tode  studere  Medicin 
paa  Udenlandsrejsen.  Dette  var  i  Virkeligheden  intet 
mindre  end  et  fuldstændigt  Brud  med  Fortiden.  Ki¬ 
rurgien  skulde  forlades  til  Fordel  for  den  »finere« 


15 


Medicin.  Wohlert  motiverede  Overgangen  med,  at 
»Todes  Hoved  var  bedre  end  hans  Haand«,  men  der 
har  dog  sikkert  ligget  den  Tanke  bag,  at  Tode  inde¬ 
holdt  saa  rige  Muligheder,  at  man  maatte  se  at  bringe 
ham  ind  paa  en  Vej,  der  førte  videre  end  den  ikke 
saa  særligt  agtede  kirurgiske.  Todes  senere  Liv  og 
Virksomhed  kom  da  ogsaa  til  at  vise,  at  han  af  Natur 
og  Stræben  rettelig  hørte  hjemme  i  de  lærdes  Kreds. 

Sammen  med  Johan  Henrik  Schønheijder ,  der  og¬ 
saa  senere  naaede  højt  op  paa  den  medicinske  Rang¬ 
stige,  tiltraadte  Tode  sin  Rejse,  som  først  gik  til  Hol¬ 
land.  Besøget  gjaldt  ganske  særligt  Leiden,  den  By, 
hvor  den  nyere  Medicins  Vugge  havde  staaet,  og  som 
havde  været  den  hele  Verdens  medicinske  Centrum  i 
den  Periode,  da  Hermann  Boerhaave  (1688 — 1738) 
havde  brudt  med  den  gamle  Lægekunsts  spekulative 
Systemer  og  vist,  at  Betingelserne  for  en  virkelig  Be¬ 
handling  af  Sygdommen  kun  kunde  skaffes  ved  en 
omhyggelig  Undersøgelse  af  Patienterne  (den  kliniske 
Metode).  I  Leiden  blev  Tode  indskrevet  ved  Univer¬ 
sitetet  28.  Aug.  1765,  og  han  opholdt  sig  ved  det  i 
et  Aar.  Derefter  rejste  han  til  Edinburgh,  1767  til 
London  og  noget  senere  til  Paris  og  Rouen.  Overalt 
opsøgte  Tode  Datidens  mest  berømte  Læger,  gæstede 
Hospitaler  og  hørte  Forelæsninger.  Der  er  neppe 
nogen  Tvivl  om,  at  denne  Rejse  er  bleven  af  den  aller¬ 
største  Betydning  for  ham,  ikke  blot  i  hans  senere 
Virksomhed  som  Læge,  men  ogsaa  for  hans  Forfat¬ 
terskab.  Man  behøver  ikke  at  læse  meget  i  Todes 
Skrifter,  før  man  faar  Indtryk  af  den  varme  Interesse 
for  udenlandske  Forhold,  der  gennemsyrer  dem,  og 
de  mange  Citater  —  baade  af  Prosa  og  Poesi  —  viser. 

i  hvilken  sjælden  Grad  han  var  kendt  med  den  frem¬ 
mede  Litteratur  og  altid  fulgte  med  i  den. 

Rejsen  afsluttedes  1768;  Stipendiet,  som  af  Chri 
stian  VII  var  blevet  forhøjet  fra  300  til  500  Rigsdaler, 
var  udløbet,  og  nu  var  den  Tid  kommet,  da  der  skulde 
tænkes  paa  et  Levebrød.  At  skaffe  et  saadant  var 
ikke  let,  og  naar  Tode  i  sin  Selvbiografi  mindes  denne 
Tid,  svinder  hans  ellers  glade  Smil.  Han  skriver: 
»Jeg  søgte  om  —  Gud  ved,  det  var  ikke  noget  stort! 
men  hvad  gør  man  ikke  for  at  faa  Brød  —  om  at 
blive  Chirurgus  ved  Slaverne  i  Stokhuset.  Men  end 
dette  slog  fejl.«  Nu  til  Dags  forstaar  man  jo  nok,  at 
det  ikke  ønskedes,  at  Tode  skulde  falde  til  Ro  i  en 
lille  kirurgisk  Stilling,  naar  der  lige  var  gjort  store 
Anstrængelser,  endda  paa  højeste  Sted,  for  at  bringe 
ham  videre,  men  i  Virkeligheden  var  der  netop  i  det 
Øjeblik  ingen  Mulighed  for  at  skaffe  ham  ind  i  et 
Embedes  sikre  Havn.  Kirurgien  havde  han  jo  for¬ 
ladt,  og  Læge  var  han  endnu  ikke  blevet,  da  han  in¬ 
gen  Eksamen  havde  taget.  Da  henvendte  v.  Berger 
sig  for  anden  Gang  til  Kongen  med  Bøn  om  en  saa- 
dan  Understøttelse  til  Tode,  at  han  kunde  lade  sig 
eksaminere  af  det  medicinske  Fakultet.  Bønnen 
understøttedes  med  en  Henvisning  til  Todes  Sprog¬ 
kundskaber  og  hele  almindelige  Dannelse,  der  stod 
langt  over  Kirurgernes  i  Almindelighed.  Understøt¬ 
telsen  bevilgedes,  og  Tode  blev  indskrevet  ved  Køben¬ 
havns  Universitet  og  tog  12.  April  1769  —  Indskriv- 
ningsaaret  —  Doktorgraden  med  en  Afhandling  om¬ 
handlende  nogle  "Studier  over  Feber.  Doktordisputat¬ 
sen  blev  skrevet  om  Natten  oppe  paa  Slottet,  hvor 

Tode  holdt  Vagt  hos  Konferentsraad  Schumacher, 
der  laa  syg  af  Lungebetændelse. 

Samme  Aar  begyndte  Tode  at  holde  Forelæsninger 
ved  Universitetet.  Den  Indtægt,  disse  skaffede,  var 
ikke  til  at  leve  af,  og  v.  Berger  —  Todes  mest  hjælp¬ 
somme  og  utrættelige  Beskytter  —  skaffede  ham  da 
en  Stilling  som  Assistent  hos  den  gamle,  noget  svage¬ 
lige  Hofmedikus  Clausen ,  ligesom  ogsaa  nysnævnte 
Velynders  Anbefaling  til  Grev  Bernstorff  d.  æ.  1770 
indbragte  Tode  hans  første  Embede,  Lægestillingen 
ved  Vartov,  og  lidt  senere  en  lignende  ved  Børne¬ 
huset.  Honoraret  var  50  Rigsdaler  aarligt  for  hver 
af  dem.  »Nu  begyndte  min  Lykke  at  vise  sig  blid,« 
skriver  Tode,  »ved  Siden  af  Fanger  og  de  Fattige  blev 
nu  og  de  franske  Skuespilleres  Helbred  mig  betroet. 
Jeg  havde  derfor  200  Rigsdaler  aarligt.«  Denne  sid¬ 
ste  Stilling  havde  den  ulykkelige  Grev  Brandt ,  der 
sammen  med  Legationsraad  Texier  forestod  de  fran¬ 
ske  Skuespil,  skaffet  ham.  Kort  efter,  da  den  nye 
Plejeanstalt  aabnedes,  ansattes  Tode,  Schønheyder  og 
Matthias  Saxtorph  som  Læger  ved  den,  efter  at  først¬ 
nævnte  i  Marts  1711  havde  overtaget  Stillingen  som 
Hofmedikus,  efter  at  Clausen  var  død.  Med  denne 
Ansættelse  fulgte  en  Plads  i  det  medicinske  Kol¬ 
legium,  i  hvilket  Tode  indtraadte  et  Par  Maaneder 
senere.  Dette  bestod  af  de  tre  Livmedici  (Piper,  J.  J. 
von  Berger  og  Ghr.  Berger),  de  ordinære  Professorer 
(Lodberg  Friis  og  Kratzenstein),  Hofmedikus  (Tode) 
og  Stadsfysikus  (W andeler) . 

Om  Tode  har  haft  nogen  videre  Tilfredsstillelse  af 
at  være  Hofmedikus,  er  vist  meget  tvivlsomt;  han 
omtaler  saa  godt  som  ikke  denne  Del  af  sin  Virksom - 


Johann  Clemens  Tode. 

hed  i  sin  Selvbiografi.  Større  Udførlighed  anvender 
han,  naar  han  skildrer  sin  Universitetsgerning.  Da 
Chr.  Berger  i  1774  var  bleven  udnævnt  til  Professor 
i  Kiel,  gav  Kong  Christian  VII  Tode  Designation  som 
Professor  i  Medicin.  Udnævnelsen  kom  dog  først  i 
1776,  tyve  Aar  efter  blev  han  Læge  ved  Tugthuset 
og  1797  ordinær  Professor  og  Assessor  i  Konsisto¬ 
rium.  Fra  1796  havde  Tode  haft  en  aarlig  Godt¬ 
gørelse  for  at  holde  praktisk-medicinske  Forelæsnin¬ 
ger  for  Kirurgerne,  en  Godtgørelse,  der  forøgedes  be¬ 
tydeligt,  efter  at  han,  kort  før  Udnævnelsen  til  ordi¬ 
nær  Professor  kom,  blev  ramt  af  en  Sygdom,  der 
gjorde  ham  lam  i  højre  Side.  Det  lykkedes  ham 
nogle  Aar  igennem  at  opretholde  sine  Forelæsninger 
i  den  gamle  Form,  men  hans  aandelige  Kræfter  tog 
af.  I  Januar  1805  maatte  man  afskedige  ham  paa 
Grund  af  Sygdom  og  Svaghed,  og  16.  Marts  samme 
Aar  døde  han. 

For  vor  Tid  staar  Johann  Clemens  Tode  som 
den  typiske  Repræsentant  for  Oplysningstiden.  Selv 
havde  han  en  utrættelig  Lyst  til  at  læse,  og  hans 
Lyst  til  at  lære  andre  var  ikke  mindre  stor.  Ogsaa 
det  af  Samtiden  saa  højt  priste  Borgersind  ejede  han 
—  som  vi  senere  skal  se  —  i  fuldeste  Maal.  Lysten 
til  selv  at  lære  viste  sig  blandt  andet  i  hans  ivrige 
Sprogstudier;  allerede  i  Tønder  begyndte  han  som 
nævnt  at  lære  Dansk,  i  1796  var  han  naaet  saa  vidt, 
at  han  kunde  udgive  en  dansk  Sproglære  til  Brug  for 
Tyskere,  og  da  han  stod  som  moden  Mand,  læste, 
talte  og  skrev  han  Hollandsk  og  Italiensk  foruden  de 
tre  Hovedsprog.  Han  udgav  endog  fire  Lærebøger  i 

Engelsk  og  to  i  Fransk.  Todes  Lærelyst  viser  sig  dog 
bedst  i  hans  hele  Livsførelse. 

Var  Lærelysten  altsaa  betydelig,  saa  kom  dog  og- 
saa  Lysten  til  at  lære  fra  sig  tidligt  frem  hos  Tode. 
Allerede  som  ung  Docent  begyndte  han  at  oversætte 
fremmede,  navnlig  engelske  medicinske  Forfatteres 
Værker  til  sit  Modersmaal.  Og  om  sin  Virksomhed 
som  Docent  siger  han  i  Selvbiografien,  at  han  bestan¬ 
dig  Aar  ud  og  Aar  ind  har  læst  Kollegier  undertiden 
tre  Gange  daglig,  og  at  han  havde  været  med  ved  alle 
medicinske  og  farmacevtiske  Eksaminer  og  enten  væ¬ 
ret  Præses  eller  Opponent  ved  alle  Doktordisputatser. 
Ikke  med  Urette  siges  det  om  Tode,  at  han  har  hørt 
til  vort  Universitets  flittigste  Lærere.  Han  vidste  og- 
saa,  hvor  belærende  Samkvemmet  med  Kolleger 
kunde  være  —  selv  havde  han  jo  lært  saa  meget  i 
Udlandet,  baade  af  de  fremmede  Berømtheder  og  af 
de  unge  Danske  (Heinrich  Callisen ,  Behrends  o.  a.), 
han  traf  dernede  — ,  og  det  var  derfor  naturligt  for 
ham  at  søge  dette  Samkvem  udviklet  gennem  Stiftel¬ 
sen  af  medicinske  og  kirurgiske  Selskaber,  i  hvilke 
man  kunde  drøfte  Tilfældenes  Natur,  Forekomst  og 
Behandling.  Han  stiftede  saaledes  1771  Det  kirurgi¬ 
ske  Privatselskab ,  almindelig  kaldet  det  kirurgiske 
Disputereselskab,  Aaret  efter  var  han  blandt  Indby¬ 
derne  til  Dannelsen  af  Det  medicinske  Selskab,  og 
1774  stiftede  han  Medicinsk  Disputereselskab.  Dette 
fik  dog  kun  en  kort  Levetid,  4  Aar,  medens  det  til¬ 
svarende  kirurgiske  udfoldede  en  fortjenstfuld  Virk¬ 
somhed  i  hele  12  Aar. 

Af  Todes  Skrifter  —  her  ses  bort  fra  de  skøn¬ 
litterære  —  er  en  stor  Del  skrevne  til  Oplysning  for 

hans  Kaldsfæller  og  repræsenterer  derfor  den  rent 
videnskabelige  Side  af  hans  Produktion.  En  anden 
Del  er  bestemt  for  Lægmænd,  og  Formaalet  med  den 
er  at  tjene  til  Gavn  for  Borgerne  og  Almenvellet  ved 
at  sprede  Oplysning  om  sanitære  og  hygiejniske  For¬ 
hold,  paavise  Mangler  og  give  Raad  for  at  afhjælpe 
dem.  Grænsen  mellem  de  to  Arter  Forfatterskab  er 
jævnlig  meget  svær  at  trække,  da  Tode  ofte  behand¬ 
ler  et  Æmne  baade  videnskabeligt  og  populært.  Hele 
denne  populær-videnskabelige  Produktion  faldt  i  høj 
Grad  i  Tidens  Smag,  og  Tode  nød  stor  Anerkendelse 
for  de  mange  Sundhedstidender,  i  hvilke  han  med 
rund  Haand  udstrøede  Afhandlinger  om  Sundheds¬ 
pleje,  offentlig  Hygiejne,  Anmeldelser  af  dansk  og 
fremmed  Litteratur,  Vers  og  Anekdoter,  alt  i  yderst 
underholdende  Form.  Selv  nu  til  Dags  udgør  lly- 
gæa  og  Muserne ,  Musæum  for  Sundheds-  og  Kund¬ 
skabselskere,  Ny  og  Nyeste  Sundhedstidende  og  hvad 
de  nu  alle  hed,  en  overmaade  fornøjelig  Læsning,  der 
med  Urette  er  gaaet  i  Glemmebogen.  Dog  disse  Sider 
har  andet  Formaal  end  at  skildre  Todes  Arbejde  som 
populær  Hygiejniker  og  det  sidste  Felt  for  hans  Ar¬ 
bejdsiver  —  Filantropien  —  skal  ogsaa  kun  lige  be¬ 
røres  her.  Som  Barn  af  sin  Tid  søgte  han  at  støtte 
Ungdommen  og  den  opvoksende  Slægt.  Til  Gavn  for 
den  lagde  han  sammen  med  Etatsraad  Paulli  den  før¬ 
ste  Grund  til  Selskabet  for  Efterslægten ;  han  stiftede 
Døttreskolen  i  Kronprinsensgade  og  Drengeskolen  i 
Pilestrædet  og  var  med  i  Selskabet  Skoleynderne ,  af 
hvilket  det  Skovboske  Institut  senere  udviklede  sig. 

Ved  Todes  Død  samledes  hans  Elever  for  at 
hædre  hans  Minde.  Ved  Bidrag  fra  mange  Sider  rej¬ 
stes  hans  Buste  1807  i  det  antropologiske  Museum  i 
Kirurgisk  Akademi.  En  anden  Kreds  samlede  ind  til 
et  Monument  paa  hans  Grav.  Krigen  foranledigede 
imidlertid,  at  det  først  blev  afsløret  1811.  Det  fore¬ 
stiller  et  trekantet  Alter,  paa  hvilket  der  er  henlagt 
en  Krans  af  Ege-  og  Laurbærgrene.  Danmarks  Hi- 
storiog'raf  Ove  Malling  forfattede  den  enkle,  men 
sande  Gravskrift: 

Lægen, 

Digteren, 

Menneskevennen, 

JOHAN  CLEMENS  TODE 
sattes 

denne  Gravsten. 


Han  var  fød  Aaret  1738. 

Han  døde  Åar  1806. 

Paa  den  ene  Side  af  Alteret  er  der  anbragt  en 
Æskulapstav,  paa  den  anden  Side  en  Lyre.  Grav¬ 
mælet  hører  endnu  til  de  skønneste,  vor  Assistens- 
Kirkegaard  har  at  opvise. 


Der  er  noget  forunderligt  ved,  at  det  saa  godt 
som  fuldstændig  er  blevet  glemt,  at  Tode  var 
den  første,  der  udskilte  Gonorrhoen  som  en 
særlig  Sygdom.  Selv  har  han  været  ganske  klar  over 
Betydningen  af  sit  Fund,  og  han  udtaler  sig  med  den 
største  Bestemthed  om  Sagen,  naar  han  i  Selvbiogra¬ 
fien  siger:  »Min  Afhandling  om  en  bekendt  galant 
Sygdom  har  voldet  megen  Strid,  men  for  Resten  gjort 
Epoke  i  det  Fag.  At  den  omtalte  Sygdom  ikke  er  det, 
hvad  man  bestandig  har  holdt  den  for  at  være,  det 
har  jeg  allerførst  og  med  mangfoldige  Grunde  og  Er¬ 
faringssætninger  vist,  og  denne,  i  Begyndelsen  saa  an¬ 
fægtede  Sætning  er  nu  almindeligen  af  Ven  og  Fjende 
antagen.«  Den  sidste  Del  af  Sætningen  er  nu  sikkert 
et  for  stærkt  Udtryk.  »Almindeligen«  antaget  blev  To¬ 
des  Teori  neppe  i  hans  Levetid,  og  først  en  langt  se¬ 
nere  Tid  saa,  i  hvilken  Grad  han  havde  Ret.  I  Ne- 
krologien  over  Tode,  der  forøvrigt  er  skrevet  med 
varm  Anerkendelse  af  hele  hans  Virksomhed,  siger 
saaledes  Bibliotek  for  Læger  (1818),  at  Tode  af  sine 
Værker  satte  størst  Pris  paa  Medicinisch-chirurgische 
Bibliothek ,  af  hvilket  der  1775 — 87  udkom  10  Bind, 
»og  paa  sine  Skrifter  om  Gonorrhoe,  som  gjorde 
Epoke  i  denne  Sygdoms  Behandling«.  Som  man  ser, 
omtaler  Nekrologiens  Forfatter  slet  ikke  Todes,  som 

vi  senere  skal  se,  meget  store  Arbejde  for  at  skille  de 
to  Sygdomme  ud  fra  hinanden,  og  han  har  vel  neppe 
kunnet  regnes  blandt  den  nye  Læres  Tilhængere,  si¬ 
den  han  ikke  bestemt  peger  paa  denne  Todes  største 
videnskabelige  Bedrift.  Snarere  har  han  hørt  til  dem, 
der  stod  tvivlende  om  det  nyes  Rigtighed,  men  som 
anerkendte,  at  Todes  Behandling  af  Gonorrhoen  be¬ 
tød  et  Fremskridt,  navnlig  i  praktisk  Henseende. 
Mange  Læger  har  sikkert  staaet  paa  det  samme 
Standpunkt.  Todes  Forslag  til  Behandlingen  har  de 
fulgt,  men  dette  behøver  ikke  at  betyde,  at  de  har 
sluttet  sig  til  hans  Anskuelser. 

Der  er  da  intet  andet  for  end  at  underkaste  Todes 
Udsagn  en  Prøvelse,  ved  at  se  hvilke  de  almindelige 
Anskuelser  om  Kønssygdommene  har  været  i  ældre 
Tid,  ti  kun  gennem  en  saadan  Prøvelse  er  man  i 
Stand  til  at  bedømme,  om  Tode  virkelig  har  ført  en 
ny  Tanke  frem.  Undersøgelsens  andet  Led  bliver  at 
se,  om  han  virkelig  har  været  den  første,  der  mente, 
at  Gonorrhoen  var  en  selvstændig  Sygdom.  Der  vil 
da  undervejs  blive  Lejlighed  til  at  anføre,  hvad  han 
anvender  som  Bevis  for  sin  Teori. 


ed  Kønssygdomme  forstaar  man  nu  til  Dags  de 


Sygdomme,  der  i  Flertallet  af  Tilfælde  opstaar 


v  ved  et  smittende  Samleje  og  er  lokaliserede  til 
Forplantningsorganerne.  De  tre,  der  ved  deres  over¬ 
ordentlige  Hyppighed,  store  Smitsomhed  og  hele  so- 
eiale  Betydning  kommer  i  Betragtning,  er  det  veneri¬ 
ske  Saar,  Gonorrhoen  og  Syfilis. 

Alle  tre  Sygdomme  er  Infektionssygdomme,  d.  v.  s., 
hver  af  dem  fremkaldes  af  en  Kim,  der  er  specifik 
og  kun  kan  fremkalde  denne  ene  Sygdom  og  ingen 
anden.  De  to  førstnævnte  er  akute  i  deres  Forløb, 
den  tredje,  Syfilis,  er  kronisk,  og  i  Modsætning  til  de 
andre  angriber  denne  hele  Organismen,  medens  det 
veneriske  Saar  og  Drypperten  vel  kan  give  Anledning 
til  Følgesygdomme  i  andre  Organer,  men  aldrig  an¬ 
griber  hele  Legemet. 

I  de  groveste  Træk  er  dette,  hvad  den  moderne  Tid 
lærer,  men  det  har  taget  Aarhundreder  at  naa  saa 
vidt.  Ikke  fordi  Kønssygdom  mene  nogensinde  har 
manglet,  de  har  sandsynligvis  eksisteret  altid,  men 
fordi  man  i  de  Navne  for  Sygdommene,  som  er  over¬ 
leverede  fra  delvis  meget  gammel  Tid,  har  store  Van¬ 
skeligheder  ved  at  erkende,  hvad  der  har  været  de  tre 
omtalte  Kønssygdomme.  Det  bakteriologiske  Aarsags- 
m  o  ment  kendes  jo  først  fra  den  allerseneste  Tid,  og 

Sygdomsnavnene  er  forskellige  fra  Aarhundrede  til 
Aarhundrede.  Hertil  kommer  endvidere,  at  man  for¬ 
hen,  da  man  mente,  at  Sygdom  opstod  gennem  For¬ 
andringer  i  Legemsvædskerne  og  ved  en  forkert  ind¬ 
byrdes  Blanding  af  dem,  beskrev  de  forskellige  Lidel¬ 
ser  efter  deres  Lokalisation,  Udseende  og  Symptomer. 
Hudsygdommene,  som  ikke  tidligere  udskiltes  fra  de 
veneriske  Lidelser,  blev  beskrevet  som  Pletter,  Fin¬ 
ner,  Fregner,  Skæl,  Saar  og  andet  mere,  og  man 
bragte  et  Slags  System  tilveje  ved  at  dele  dem  i,  hvad 
der  forekom  paa  Hovedet,  Halsen,  Kroppen  og  Lem¬ 
merne,  med  andre  Ord  Fremstillingen  fandt  Sted  »fra 
Top  til  Taa«.  Det  er  klart,  at  dette  topografiske  Sy¬ 
stem,  der  fra  Oldtiden  og  Middelalderen  gennemførtes 
langt  op  mod  vor  Tid,  og  som  har  fundet  sit  sidste 
litterære  Udtryk  i  Bøndernes  haandskrevne  Bøger  med 
Hus-  og  Lægeraad,  maatte  medføre,  at  der  for  Køns¬ 
sygdommenes  Vedkommende  blev  taget  en  Del  Lidel¬ 
ser  med,  der  kun  havde  Lokalisationen  fælles  med 
de  egentlige  Kønssygdomme,  men  som  iøvrigt  var  af 
ganske  tilfældig  Art  og  ingenlunde  hidrørte  fra  et 
smittende  Samleje.  Uklarhed  fremkom  ogsaa  ved,  at 
man  ikke  vidste,  at  en  Sygdom  kunde  have  sin  første 
Lokalisation  et  Sted  paa  Legemet  og  sine  senere  Ud¬ 
brud  andet  Steds.  Saadanne  opførtes  som  en  ny  Syg¬ 
dom  efter  hver  ny  Lokalisation. 

Saar  paa  Kønsdelene  og  Urinrørsflod  har  været 
kendt  fra  meget  gammel  Tid.  Det  sidste  stod  for  Is- 
raeliterne  som  en  meget  frygtet  og  ækel  Sygdom,  der 
betragtedes  som  uren,  og  for  hvilken  der  anordnedes 
hygiejniske  Renselsesforanstaltninger  og  gaves  Anvis¬ 
ninger,  der  delvis  kunde  tjene  til  Beskyttelse  mod 

Sygdommen.  Ogsaa  i  det  gamle  Ægypten  var  Urin- 
rørsfloddet  meget  almindeligt,  men  det  gælder  for 
denne  Sygdom  som  for  Saarene,  at  den  har  været  af 
meget  forskellig  Art.  Et  Flod  var  et  Flod  og  et  Saar 
et  Saar,  og  man  gjorde  intet  Forsøg  paa  at  skille  dem 
ud  gruppevis.  At  Floddet  i  visse  Tilfælde  har  været 
gonorrhoisk,  er  sikkert  nok. 

Hos  de  old-græske  Læger  træder  Gonorrhoen  tyde¬ 
ligere  frem,  men  den  opfattes  ogsaa  af  dem  som  et 
Flod.  Aretæus  skriver  saaledes:  »Dag  og  Nat  flyder 
den  kolde  Sæd  ufrivilligt;  Udfloddet  er  tyndt,  uden 
Farve,  koldt  og  kan  ikke  befrugte«.  I  denne  Be¬ 
skrivelse  genfinder  man  Gonorrhoen,  idet,  som  Tode 
udtrykkelig  gør  opmærksom  paa,  Udfloddet  er  sta¬ 
digt,  og  ikke  periodisk  som  ved  de  virkelige  Sæd- 
udtømmelser.  Senere  græske  og  latinske  Læger  delte 
denne  Anskuelse  (Celsus)  og  Ordet  Gonorrhoe,  der 
oversat  betyder  Sædflod,  benyttes  allerede  af  Galen 
(f.  129  e.  Kr.).  Sygdommen  omtales  forøvrigt  af 
mange  latinske  Forfattere  og  synes  at  have  naaet  en 
uhyre  Udbredelse  i  Rom  i  Kejsertiden,  hvis  man  tør 
tro  de  samtidige  Digtere  (Martial,  Juvenal),  der  tyde¬ 
ligt  peger  paa  Prostitutionen  (Danserinder,  Fløjte¬ 
spillersker)  som  Aarsag  til,  at  saa  mange  var  an¬ 
grebne.  De  forsøger  ikke  at  skjule,  hvad  der  var  i 
Vejen  og  beskriver  Symptomerne,  blandt  andre  den 
skærende  Smerte  ved  Urineringen  (første  Gang  om¬ 
talt  hos  Hippokrates) .  Denne  kom  senere  til  at  give 
Sygdommens  Navn,  idet  Araberen  Avicenna  (980)  ind¬ 
førte  Betegnelsen  Ardor  urinæ  (Urinens  Brænden), 
og  dette  Navn  holdt  sig  fra  hans  Tid  gennem  Aar- 
hundreder  i  den  videnskabelige  Medicin.  Det  gen- 

findes  i  flere  forskellige  Sprog,  saaledes  Engelsk:  hnr- 
ning,  Fransk:  chcmlde  (chaude)-pisse,  hvilken  sidste 
Betegnelse  paa  Dansk  misforstaaet  er  blevet  til  Kold- 
pis.  Middelalderen  bragte  forøvrigt  ikke  meget  nyt 
frem  vedrørende  Sygdommen,  men  mærkeligt  er  det, 
at  man  allerede  den  Gang  opfattede  Gonorrhoen  som 
en  social  Fare.  Saaledes  skrev  Valesco  fra  Tarent, 
at  Sygdommen  ikke  alene  skadede  den  enkelte,  men 
hele  Menneskeslægten,  og  at  Menneskeslægten  hurtigt 
vilde  gaa  til  Grunde,  hvis  alle  fik  Gonorrhoe.  Det 
siaar  dog  hen,  om  denne  Udtalelse  kun  er  et  Udtryk 
for,  hvor  farlig  man  ansaa  Gonorrhoen,  eller  om  man 
virkelig  vidste,  at  den  kan  medføre  Sterilitet. 

Omend  man  altsaa  havde  observeret  nogle  af  Go- 
norrhoens  Symptomer,  var  man  dog  langtfra  naaet 
til  at  have  et  fast  Sygdomsbillede,  langt  mindre  no¬ 
gen  Sygdomsenhed.  Udflåddet  var  det  væsentligste 
Symptom  og  Gonorrhoen  omfattede  da  ogsaa  ethvert 
Flod  fra  Kønsorganerne,  altsaa  ogsaa  f.  Eks.  det 
hvide  Flod  hos  Kvinden,  som  endda  —  mærkelig 
nok  —  tolkedes  som  et  Sædflod.  Nu  til  Dags  ved 
man,  at  Hvid  floddet  i  en  overordentlig  stor  Mængde 
Tilfælde  er  af  ganske  uskyldig  Natur  og  kun  er  et 
Symptom  paa  Blodfattigdom,  Underernæring  eller 
lignende. 

At  der  kunde  overføres  Kønssygdomme  fra  en  Per¬ 
son  til  en  anden  kendte  man  godt  —  Saar  var  fryg¬ 
tede  i  den  Henseende  —  men  man  var  ude  af  Stand 
til  at  bedømme,  naar  og  under  hvilke  Betingelser 
dette  fandt  Sted. 

Et  Vendepunkt  i  Læren  om  Kønssygdommenes 
Natur  indtraadte  i  Aarene  kort  efter,  at  Columbus 

havde  opdaget  Amerika  (1492).  Da  skete  der  det 
overordentlig  mærkelige,  at  Evropa  blev  Skuepladsen 
for  en  Epidemi  af  en  hidtil  ukendt  Sygdom,  der  brød 
ud  i  Sevilla  og  Barcelona  kort  efter,  at  Columbus 
Skibe  var  gaaede  til  Ankers  i  spanske  Havne.  Syg¬ 
dommen,  der  i  Reglen  først  angreb  Kønsorganerne 
og  som  havde  et  meget  ondartet  Forløb,  blev  kaldet 
den  veneriske  Pest  (Lues  venerea),  men  er  langt  bedre 
kendt  under  Navnet  Sy  fdis,  der  første  Gang  anvend¬ 
tes  af  Girolamo  Fracastoro,  der  1520  beskrev  Syg¬ 
dommen  i  et  Digt,  der  er  delt  i  tre  Sange.  I  dette 
er  Hovedpersonen  en  Hyrde  ved  Navn  Syfilis,  der 
bliver  slagen  med  venerisk  Syge,  fordi  han  forhaaner 
Solen.  Benævnelsen  Syfilis  skulde  i  denne  Sammen¬ 
hæng  indeholde  en  Hentydning  til  Hyrdens  Profes¬ 
sion  og  betyde  noget  som  »Svine ven«,  men  Ordets 
Herkomst  er  uvis,  det  kan  afledes  af  et  græsk  Ord 
for  smudsig,  men  har  ogsaa  en  Forgænger  i  et  persisk 
Ord  for  ækel. 

Krønikeskrivere  er  enige  om,  at  den  nye  Sygdom 
var  overordentlig  hæslig  og  ondartet.  Den  foraar- 
sagede  store  Lidelser,  mange  Smærter  og  var  værre 
end  den  Sygdom,  man  ellers  frygtede  mest,  Spedalsk¬ 
heden.  Man  saa  hurtigt,  at  Symptomerne  kunde  de¬ 
les  i  flere  Grupper,  eftersom  de  viste  sig  paa  Køns¬ 
organerne,  paa  Huden,  i  Knoglerne  eller  paa  Slim¬ 
hinderne.  Af  disse  regnede  man  Hududslettene  for 
væsentligst  og  først  ind  i  det  16.  Aarh.  begyndte  man 
at  tillægge  Symptomerne  fra  Kønsorganerne  Betyd¬ 
ning.  Paafaldende  for  vor  Tid  er  det,  hvor  meget 
voldsommere  Sygdommen  maa  have  været  den  Gang 
end  nu.  De  tidligste  Forfattere  omtaler  et  Forløber- 

stadium  med  Hovedpine,  Ømhed  i  Leddene,  Ryg¬ 
smerter,  Søvnløshed  og  Sved  (ganske  svarende  til, 
hvad  vi  kender  fra  Infektionssygdommene),  et  Sta¬ 
dium,  der  indledede  Udbruddet  paa  Huden.  Nogle 
enkelte  Forfattere  angav,  at  Sygdommen  indlededes 
med  en  Lokalaffektion,  hvad  der  er  værd  at  be¬ 
mærke,  da  man  ellers  ansaa  Genitalaffektionen  som 
identisk  med  Hududslettet  og  antog,  at  Kønsorga¬ 
nerne  blev  angrebne  tidligere  end  de  andre  Legems¬ 
dele,  fordi  de  nu  en  Gang  delvis  var  bestemte  til  Bort- 
fjærnelse  af  Legemets  skadelige  Safter.  Om  Symp¬ 
tomernes  Voldsomhed  kan  skønnes,  naar  det  for¬ 
tælles,  at  Begyndelsesstadiet  kunde  give  saa  voldsom 
Svulst,  at  det  syge  Organ  ikke  kunde  omfattes  med 
to  Hænder. 

Kort  efter,  at  Epidemien  var  brudt  ud  i  Spanien, 
viste  Italien  sig  smittet,  antagelig  gennem  Karl  VIIFs 
Tropper,  der  belejrede  Neapel,  og  nu  vandrede  »den 
neapolitanske  Syge«  videre  op  gennem  Østrig-Ungarn 
(»den  ungarske  Syge«)  til  Tyskland  og  snart  var  hele 
Evropa  inde  under  den  voldsomme  Epidemi.  Over¬ 
alt  ansaa  man  Sygdommen  for  ny,  og  den  kaldtes  op 
efter  de  Steder,  den  tidligere  havde  hjemsøgt  (spansk 
Syge,  keltisk,  siciliansk),  ja  end  ikke  danske  Lands¬ 
dele  mangler  i  denne  Række  (jysk  Syge,  Egersund- 
Syge) . 

Spørgsmaalet  om  hvorvidt  Sygdommen  virkelig 
var  ny  og  ukendt  rejstes  saa  at  sige  straks.  Flere  af 
de  tidligste  Syfilisforfattere  siger,  at  den  ingenlunde 
var  ukendt,  men  man  havde  ikke  tidligere  haft  Blik 
for  Symptomkomplekset  og  beskrevet  det  stykkevis 
under  nu  glemte  Navne.  Disse  Forfattere  overdøve- 

des  dog  af  de  mange,  der  hævdede,  at  Sygdommen 
stammede  fra  Amerika,  og  lige  ned  til  de  allersidste 
Aar  har  Striden  om  Syfilis’  Oprindelse  fra  den  nye 
Verdensdel  været  staaende.  Vor  Tid  har  imidlertid 
vist,  at  Sygdommen  skjuler  sig  under  sære  Betegnel¬ 
ser  hos  mange  af  Oldtidens  og  Middelalderens  For¬ 
fattere,  at  den  i  Følge  paalidelige  haandskrif tlige  Kil¬ 
der  har  været  kendt  i  de  fleste  af  Evropas  Lande 
længe  før  1492,  i  Danmark  saaledes  1483,  og  at  Be¬ 
lejringen  af  Neapel  aldrig  har  fundet  Sted.  Man  er 
ogsaa  i  Stand  til  at  vise,  at  de  Kure,  der  omkring 
1500 — 1550  anvendtes  mod  Syfilis,  er  Arv  fra  gam¬ 
mel  Tid  og  allerede  Aarhundreder  tilbage  i  Tiden 
har  været  i  Brug  mod  visse  bestemte  Hudsygdomme. 
Maa  Amerikateorien  saaledes  opgives,  maa  det  dog 
indrømmes,  at  der  endnu  ikke  er  givet  nogen  fyldest¬ 
gørende  Forklaring  paa  Oprindelsen  til  det  15.  Aar- 
hundredes  Syfilisepidemi.  Der  er  imidlertid  mange 
Forhold  at  tage  i  Betragtning,  naar  man  vil  afgøre, 
hvorfor  Sygdommen  paa  den  angivne  Tid  opfattedes 
som  ny  og  ukendt.  En  væsentlig  Aarsag  er  sikkert 
at  søge  i,  at  Bogtrykkerkunsten  nu  spredte  Beretnin¬ 
gerne  om  Sygdommen  ud  blandt  Folk.  Tidligere, 
da  disse  kun  eksisterede  i  Haandskrifterne,  var  de 
kun  lidet  tilgængelige. 

Erasmus  fra  Rotterdam  protesterede  mod  Anven¬ 
delsen  af  Syfilis’  populæreste  Navn,  »den  galliske 
Syge«  eller  »Frantzoser«.  Navnet  var  uberettiget,  da 
Syfilis  fandtes  i  alle  andre  Lande  i  samme  Grad  som 
i  Frankrig.  Nyere  Forskninger  har  forøvrigt  vist, 
at  dette  Land  smittedes  fra  Tyskland.  Fuldstændig 
meningsløs  blev  Betegnelsen,  da  den  kom  til  omfatte 

alle  Kønssygdomme,  efter  at  Paracelsus  ca.  1530 
havde  inddraget  Drypperten  under  den  galliske  Syge 
og  erklæret,  at  den  var  af  syfilitisk  Natur,  en  Mis- 
forstaaelse,  der,  takket  være  Paracelsus’  uhyre  An¬ 
seelse  og  Autoritet,  i  den  Grad  slog  i  gennem,  at  den 
holdt  sig  langt  op  mod  vor  Tid.  Var  det  end  en 
Fejl  af  overordentlig  Værdi,  ikke  mindst  for  Behand¬ 
linger!  —  Kviksølv  indførtes  som  Middel  mod  Gonor- 
rhoe  —  maa  det  dog  indrømmes,  at  Paracelsus’  Un¬ 
dersøgelser  over  Syfilis  ogsaa  bragte  hidtil  ukendte 
Ting  frem.  Han  erkendte,  at  Syfilis  kan  arves.  An¬ 
dre  Forfattere  havde  allerede  noget  tidligere  beskre¬ 
vet  en  Del  af  Symptomerne,  som  den  Gang,  begrun¬ 
det  paa  den  personlige  og  den  offentlige  Hygiejnes 
Mangelfuldhed,  var  af  uhyre  Voldsomhed. 

Hele  det  kliniske  Studium  af  Syfilis  blev  grundlagt 
omkring  1500  til  1550  under  de  Erfaringer,  man  hø¬ 
stede  i  Epidemitiden.  Saaledes  slog  Jean  Ferne l  fast, 
at  Smitteoverførelsen  fandt  Sted,  naar  Hudens  yder¬ 
ste  Lag  var  læderede;  selv  om  det  kun  var  i  over¬ 
ordentlig  ringe  Grad.  Paa  det  Sted,  hvor  en  saadan 
minimal  Læsion  forefandtes,  dannedes  Chankeren 
som  Indledning  til  Almeninfektionen. 

Hvad  Behandlingen  angaar,  saa  indlod  Lægerne 
sig  ikke  paa  at  have  med  Syfilispatienter  at  gøre. 
En  gammel  Forfatter  bemærker  spydigt,  at  de  kunde 
jo  ikke  tage  sig  af  disse  ildelugtende  Saar,  naar  deres 
fme  Fingre  kun  var  vant  til  at  tælle  Penge,  og  deres 
Næse  kun  kendte  Speceriernes  Vellugt.  Desuden 
kunde  Lægerne  jo  ikke  blande  sig  i  noget,  der  fra  alle 
Sider  ansaas  for  at  være  Guds  Straf.  Oprindelig  ud- 
sondrede  man  de  syge  fra  det  menneskelige  Samfund, 

henviste  dem  til  særlige  Hospitalsafdelinger,  en  og  an¬ 
den  Gang  endog  til  de  spedalskes,  og  Behandlingen 
overlodes  til  Barberkirurgerne,  Baderne  eller  endog 
til  Skarpretterne.  Sygdommen  selv  omstyrtede  imid¬ 
lertid  alle  Skranker  og  strøg  alle  Bestemmelser.  Den 
bredte  sig  til  Konger  og  Paver,  og  man  naaede  det 
Standpunkt,  at  det  regnedes  for  bondsk  ikke  at  have 
Syfilis.  Da  maatte  Lægestanden  træde  til.  Nu  maatte 
de  tage  Behandlingen  i  Haand;  tidligere  skrev  de  kun 
om  Sygdommen,  uden  selv  at  have  set  den  paa  nær¬ 
mere  Hold,  nu  fik  de  Erfaringer  og  de  tidligere  Teo¬ 
rier  smuldrede  hen  under  Trykket  af  Observatio¬ 
nerne. 

Oprindelig  havde  man  som  Midler  mod  Sygdom¬ 
men  benyttet  Afkog  af  Planter,  Begsalver  og  Urte- 
smørelser.  En  Del  af  disse  Kure  var  direkte  Arv  fra 
Forfædrene,  derfor  borger  Anvendelsen  af  Jordrøg, 
en  Urt,  som  den  antike  Tid  havde  benyttet  mod  ond¬ 
artede  Hududslet.  Nu  var  man  kommet  saa  vidt,  at 
man  anvendte  blodrensende  Midler,  Svedekure  og 
Præparater  af  Kviksølv.  Dette  Metal  toges  først  i 
Brug  af  Spanierne,  efter  at  man  havde  set,  at  visse 
Hududslet  forsvandt  hurtigere  hos  Arbejdere  i  Kvik¬ 
sølvminerne  end  hos  Folk  af  andre  Professioner.  Det 
eksporteredes  fra  Spanien  til  Italien  og  Tyskland, 
men  Mineralet  havde  forøvrigt  været  kendt  lige  siden 
Ægypternes  Dage  og  stod  i  Oldtiden  i  høj  Kurs  som 
et  fremragende  kosmetisk  Middel.  Kviksølvet  gaves 
udvendig  som  Salver,  Plastre  og  Vaskevand,  indven¬ 
dig  kom  det  først  i  Brug  efter  1530.  Svedekurene 
havde  været  i  Brug  længe  før  Guajacveddet  1508  kom 

til  Evropa.  Dette  erstattedes  senere  af  Sarsaparille- 
roden,  der  indførtes  til  Sevilla  1536. 

Behandlingen  med  Kviksølv  kom  til  at  spille  en 
uhyre  Rolle  for  Studiet  af  Symptomerne,  idet  Kurene 
gennemførtes,  indtil  der  indtraadte  Forgiftning.  Me¬ 
get  tidlige  Forfattere  melder  ogsaa  om  saadanne  Til¬ 
fælde,  der  viste  sig  ved  Lamhed,  Spytflod,  Knogle¬ 
lidelser,  løse  Tænder,  opsvulmede  Tandgærder  o.  m. 
m.,  og  man  stod  nu  overfor  den  Vanskelighed,  at 
man  ikke  vidste,  hvad  der  skyldtes  Syfilis  og  hvad 
der  havde  Medikamentet  til  Aarsag.  Dette  ses  tyde¬ 
ligt  hos  Gabriele  Falloppio,  der  1564  skrev  en  Bog 
om  den  galliske  Syge.  Han  kender  Forskel  paa  de 
syfilitiske  Papler  og  Kondylomerne,  men  de  Gummi¬ 
kunder,  der  nu  henregnes  under  Sygdommens  tredje 
Stadium,  Knoglelidelserne  og  Symptomerne  fra  de 
store  Organer  i  Underlivet  (Leveren,  Milten  etc.)  reg¬ 
ner  han  som  foraarsagede  af  Kviksølvet. 

(Omend  det  er  en  Afvigelse  fra  det  foreliggende 
Emne,  bør  det  dog  paa  dette  Sted  fortælles,  at  Fallop¬ 
pio  var  saa  klar  over  det  urene  Samlejes  Betydning, 
at  han  søgte  at  formindske  Faren  ved  at  anbefale  et 
beskyttende  Dække  til  Brug  for  Manden.  Noget  Hyl¬ 
ster  af  den  nu  brugelige  Form  var  det  dog  ikke,  sna¬ 
rere  et  Blad,  der  skødes  ind  under  Forhuden.  Saa¬ 
danne  Midler  er  ældgamle  og  anvendtes  oprindelig 
ud  fra  ganske  andre  Synspunkter  end  de  erotiske. 
Endnu  den  Dag  i  Dag  benyttes  denne  Slags  Hylstre 
af  mange  halvvilde  Folkeslag  til  Værn  mod  Snyltere, 
der  under  Badning  i  Floder  og  Indsøer  kan  trænge 
op  i  Urinrøret.  Den  gammelægyptiske  Gud  Bes  af- 
bildes  med  et  saadant  Hylster.  Disse  præventive 

Midlers  Betegnelse  Kondom  siges  at  stamme  fra 
Navnet  paa  en  ved  Karl  den  andens  Hof  levende 
engelsk  Adelsmand  eller  Læge.  Men  dette  er  urig¬ 
tigt.  Betegnelsen  er  afledet  fra  et  latinsk  Ord,  der 
er  i  Slægt  med  det  persiske  Navn  for  en  speciel  Slags 
Forraadskar,  i  hvilke  man  i  gamle  Dage  opbevarede 
Korn.) 

Ved  Siden  af  Falloppio  i  Italien  staar  i  Frankrig 
en  anden  meget  berømt  Læge,  Ambroise  Paré.  Han 
viste,  at  den  Kirtelsvulst,  der  dannes  i  Lysken,  naar 
det  syfilitisk  smittede  Sted  findes  paa  Kønsorganerne, 
aldrig  bliver  Sædet  for  Ømhed  og  aldrig  bliver  be¬ 
tændt,  saa  at  der  dannes  Materie.  Herved  blev  det 
muligt  at  skille  denne  Kirtelsvulst  ud  fra  den,  der 
ofte  opstaar  ved  det  veneriske  Saar.  Ved  dette  viser 
Kirtelsvulsten  (Bubon,  Poulain*))  alle  Tegn  paa  en 
hurtigt  forløbende  Betændelse,  der  karakteriseres  ved 
Materiedannelse  og  ved  en  Tilbøjelighed  til  at  brede 
sig  videre.  Erkendelsen  af  dette  Forhold  var  et  stort 
Skridt  fremad,  og  Paré  staar  da  ogsaa  som  en  af  de 
mest  fremragende  Forskere  paa  dette  Omraade,  men 
ogsaa  i  anden  Henseende  gav  han  nye  Impulser.  Han 
indførte  saaledes  Anvendelsen  af  et  Spejl  (speculum) 
til  Undersøgelse  af  de  indre  Kønsorganer  hos  Kvin¬ 
den,  som  han  ansaa  for  den  væsentligste  Smitttekilde, 
og  han  var  den  første,  der  gav  en  Fremstilling  af, 
hvorledes  Syfilis  kan  arves  paa  Børnene.  Han  skil¬ 
drer,  hvorledes  de  kan  fødes  med  syfilitisk  Udslet  og 
kan  smitte  Ammen,  »da  Sygdommen  er  meget  smit¬ 
som«.  Han  ved  ogsaa,  at  de  helt  smaa  Børn  kun 

*)  poule  =  Høne.  Man  benyttede  rugende  Høns,  der  an¬ 
bragtes  paa  Bylderne,  for  at  faa  dem  til  at  trække  til. 

vanskeligt  kan  helbredes,  men  at  dette  kan  ske  med 
de  noget  større,  og  han  anfører  en  Række  hygiejni¬ 
ske  Forholdsregler,  der  er  at  iagttage  i  saadanne  Til- 
fælde. 

Erkendelsen  af  Syfilissymptomerne  og  Sygdom¬ 
mens  Udviklingsgang  gik  nu  fremad  med  raske 
Skridt.  Bazin  og  Guénault  beskrev  1628  den  haarde 
Ghanker  og  angav  den  bruskagtige  Haardhed,  der 
danner  sig  paa  det  smittede  Sted,  som  et  sikkert 
Tegn  paa,  at  den  foreliggende  Sygdom  var  Syfilis. 
Mærkeligt  nok  havde  man  derimod  ikke  Øjet  aabent 
for  det  syfilitiske  Udslet.  Det  blev  første  Gang  be¬ 
skrevet  af  Rondelet  (1507—1566)  og  endda  i  en  ikke 
belt  hyppigt  forekommende  Form,  den  saakaldte 

»Venuskrone«  paa  Panden. 

Ophobedes  der  end  lidt  efter  lidt  en  stor  Del  kli¬ 
nisk  Viden  om  Kønssygdommene,  saa  forandrede  det 
dog  ikke  Tidens  Syn  paa  den  store  Helhed.  Stadig 
slog  man  alle  3  Sygdomme  sammen  som  værende 
veneriske  og  stammende  fra  en  fælles  Aarsag,  der 
kunde  give  sig  Udslag  paa  forskellig  Maade.  Med 
andre  Ord,  Gonorrhoen  ansaas  vedblivende  for  at 
være  af  syfilitisk  Natur.  Dog,  det  skulde  ikke  vare 
længe,  inden  Tvivlen  begyndte  at  dukke  op.  Den 
melder  sig  hist  og  her  i  det  attende  Aarhundredes 
Begyndelse  og  har  vel  nok  i  nogen  Grad  været  næret 
af  en  Bog,  som  Jean  Astruc  (1684 — 1766)  udgav  om 
de  veneriske  Sygdomme  (1736).  Astrues  Bog  er,  om 
man  vil,  et  historisk  Arbejde,  idet  han  gennemgaar 
hele  den  den  Gang  foreliggende  Litteratur  om  Syfilis 
og  slaar  fast,  at  Sygdommen  stammer  fra  Amerika 
og  er  en  ny  Sygdom.  Han  træder  altsaa  indirekte  i 

Opposition  til  Paracelsus  og  knæsætter  den  af  vor 
Tid  modbeviste  Teori.  Var  nu  Astrues  Mening  rigtig, 
kunde  Gonor  rhoe  og  Sy  fdis  ikke  være  af  samme  Na¬ 
tur,  da  Drypperten  jo  var  kendt  længe  inden,  at  Sy¬ 
filis  havde  vist  sig.  Men  herom  udtaler  han  sig  ikke, 
og  af  gode  Grunde,  ti  en  Række  Forfattere  ansaa  Go- 
norrhoen  som  værende  optraadt  endnu  senere  end 
Syfilis.  Om  disses  Stilling  vil  der  senere  blive  Tale. 

Tvivlen  begyndte  smaat  at  brede  sig  til  Kliniken, 
hvor  man  udskilte  en  godartet  Form  af  Gonorrhoe, 
der  karakteriseredes  ved  aldrig  at  have  Følger  af  no¬ 
gen  Art.  Man  holdt  dog  i  det  Hele  paa  det  over¬ 
leverede,  og  Lægestandens  Stilling  til  Spørgsmaalet 
om,  hvad  Gonorrhoe  egentlig  var,  har  sikkert  nogen¬ 
lunde  svaret  til  det,  der  forfægtes  af  Lorenzo  Ter - 
reano  (1666 — 1714),  der  deler  Sygdommen  i  l)  Sæd¬ 
flod,  2)  den  kroniske  Gonorrhoe,  der  er  lokaliseret 
til  Urinrøret,  Moderskeden  og  Livmoderen,  samt 
3)  den  akute,  virulente  Gonorrhoe.  Man  ser,  hvor¬ 
ledes  Kappen  nu  bæres  paa  begge  Skuldre,  idet  der 
baade  tages  Hensyn  til  de  overleverede  Anskuelser 
og  til,  hvad  de  nyere  Undersøgelser  havde  bragt  frem, 
men  om  Sygdommens  Natur,  om  den  var  syfilitisk 
eller  ej,  siges  der  intet.  Diskussionen  om  dette  ofte 
nævnte  Æmne  vedblev  dog  og  gav  Stødet  til  nye 
kliniske  Undersøgelser.  Hollænderen  Hermann  Boér- 
haave  (1668 — 1738),  der  er  nævnt  i  Indledningen, 
viste  saaledes,  at  Gonorrhoen  begyndte  i  Urinrørets 
forreste  Del  og  vandrede  videre  bagud. 

Kun  i  ét  Land,  England,  der  hidtil  ingen  nævne¬ 
værdig  Indsats  havde  gjort  i  Studiet  af  Kønssygdom¬ 
mene,  kommer  Tvivlen  aabenlyst  frem.  Der  benæg- 

ledes  Gonorrhoens  veneriske  o:  syfilitiske  Natur  Ira 
liere  Sider,  og  der  indlededes  et  nyt  Afsnit  i  de  vene¬ 
riske  Sygdommes  Historie.  Men  de  benægtende 
Stemmer,  der  hørtes,  overdøvedes  ganske  af  J.  C. 
Todes  Ord. 


Todes  Forfatterskab  bevæger  sig  ikke  sjældent 
paa  Omraader,  som  man  ikke  gærne  taler 
højt  om,  særlig  ikke  i  de  saakaldte  dannede 
Kredse.  Dette  sker  dog  ingenlunde  for  at  spekulere 
i  Publikums  Nyfigenhed  overfor  galante  Materier  el¬ 
ler  for  at  kaste  et  Skær  af  Pikanteri  over  sit  Forfat¬ 
terskab.  Han  har  ganske  andre  Formaal  for  Øje. 
Det,  det  for  ham  drejer  sig  om,  er  det  almene  Borger¬ 
vel,  om  at  bidrage  sit  til  at  holde  baade  de  bevidste 
og  de  ubevidste  Farer  borte  fra  Ungdommen  og  om 
at  skabe  en  sund  og  stærk  Race  i  den  kommende 
Generation.  Tode  kommer  da  ogsaa  jævnlig  ind  paa 
det,  man  nu  til  Dags  kalder  seksuel  Hygiejne  i  vide¬ 
ste  Forstand,  og  han  behandler  Spørgsmaal  af  denne 
Art  ganske  lige  til  uden  nogen  falsk  Blufærdighed, 
men  ogsaa  uden  at  stikke  noget  under  Stolen.  Det 
er  sunde  og  gode  Lærdomme,  han  prædiker,  omend 
de  er  noget  prægede  af  den  Tid,  paa  hvilken  de  er 
skrevet  ned.  Og  for  at  bedømme  Tode  ret,  burde 
hans  Arbejde  som  Seksual-Hygiejniker  ogsaa  tages 
op  til  Behandling,  for  at  det  kunde  danne  et  Sup¬ 
plement  til  hans  Undersøgelser  af  videnskabelig  Art, 
dem,  der  nu  ganske  kort  skal  skildres  her. 

De  Skrifter,  som  Tode  har  skrevet  om  Gonorrhoen, 
er  følgende:  l)  Vom  Tripper  in  Ansehnng  seincr 

Natur  und  Geschichte,  Kopenhagen  1774,  8°  —  2) 
Nothige  Erinnerungen  fur  Aerzte  und  Kranke,  die 
den  Tripper  heilen  wollen,  Kopenhagen  1777,  8°,  og 
3)  Erleichterte  Kenntniss  und  Heilung  des  Trippers, 
Kopenhagen  1778. 

Denne  sidste  Bog,  der  øjensynlig  er  den,  som  Tode 
selv  har  tillagt  størst  Betydning,  maa  have  været  me¬ 
get  benyttet,  ti  allerede  1790  udkom  den  i  tredje,  me¬ 
get  forøgede  Udgave.  Lejlighedsvis  er  Gonorrhoe- 
spørgsmaalet  ogsaa  berørt  flere  Steder  i  Todes  Tids¬ 
skrifter,  blandt  andet  i  Nåhere  Beweise  der  nichi 
venerischen  Natur  des  Trippers,  optaget  i  Med.-chir. 
Bibi.  VI,  1779.  Paa  dette  sidste  Sted  giver  han  et 
Sammendrag  af  sin  Lære  og  hævder  der  at  have  be¬ 
stræbt  sig  for  at  vise,  at  Gonorrhoens  Gift  ikke  er 
nogen  venerisk  Gift,  og  at  Drypperten  følgelig  ikke 
er  nogen  venerisk  Sygdom,  og  at  dens  Helbredelse 
derfor  ikke  fordrer  nogen  Kviksølvkur. 

Det  viser  sig  nu  ved  Gennemlæsningen  af  Todes 
Skrifter,  at  disse  Anskuelser  først  lidt  efter  lidt  fæst- 
nes  hos  ham.  Oprindelig  har  han  kun  den  Tanke, 
den  Anskuelse,  at  det  forholder  sig  saaledes,  senere 
modnes  den  fulde  Overbevisning  hos  ham,  navnlig 
gennem  Studiet  af  Sygdommens  Symptomer  og  dens 
Forløb. 

I  sine  Skrifter  behandler  Tode  kun  Mandens  Go- 
norrhoe,  en  Sygdom,  som  han  definerer*)  som  et 
unaturligt  Udflod  af  Urinrøret,  ledsaget  af  brændende 
Smerte  og  havende  sin  Oprindelse  fra  en  venerisk 
Gift,  der  er  tilført  ved  Samleje.  Han  drager  straks 


*)  Vom  Tripper  p.  3. 

til  Felts  mod  den  Anskuelse,  at  det  skulde  dreje  sig 
om  et  Sædflod.  Sædudtømmelser  kan  ganske  vist 
forekomme  i  Sygdommens  Forløb,  men  kun  i  yderst 
sjældne  Tilfælde.  Almindeligvis  er  det  Slim,  der  fly¬ 
der,  og  ikke  Sæd,  og  Sagen  gøres  ikke  bedre  ved,  at 
man  taler  om  ondartet  Sædflod  eller  lignende. 

I  Henseende  til  Oprindelse  er  Drypperten  en  vene¬ 
risk  Sygdom,  den  er  den  hyppigste  af  dem  alle,  men 
afviger  dog  i  flere  Henseender  fra  de  øvrige  Syg¬ 
domme  af  denne  Art*).  Betingelserne  for,  at  et  Men¬ 
neske  skal  kunne  faa  en  venerisk  Sygdom,  er,  at  et 
Giftstof,  »Venusgiften«,  trænger  ind  i  Legemet,  men 
dette  Giftstof  eller  dette  »Miasma«  kender  hverken 
Tode  eller  noget  andet  Menneske,  skønt  det  sikkert 
eksisterer,  og  han  udvikler  nu  en  Række  Iagttagelser 
og  Anskuelser,  der  afgjort  har  ligget  langt  forud  for 
hans  Tid.  Han  siger  saaledes,  at  Venusgiften  kan 
give  Anledning  til  mange  og  farlige  Sygdomme,  at 
den  kan  sætte  sig  fast  hvor  som  helst  paa  det  men¬ 
neskelige  Legeme,  og  at  de  Symptomer,  dette  Miasma 
foranlediger,  er  forskellige  efter  det  angrebne  Organs 
Art.  Karakteristisk  er  det  ogsaa  for  dette  Giftstof,  at 
det  kan  formere  sig  i  det  uendelige,  at  det  giver  de 
opstaaede  Sygdomme  Evne  og  Kraft  til  at  brede  sig 
videre  og  forplante  sig  fra  Menneske  til  Menneske, 
indtil  dets  Virksomhed  standses  ved  Lægekunstens 
Hjælp. 

Venusgiften  opfatter  Tode  som  fælles  for  alle  de 
veneriske  Sygdomme,  og  vilde  man  omskrive  hans 
Anskuelse  i  moderne  Sprog,  vilde  man  sige,  at  han 


*)  1.  c.  p.  23. 

hævder  de  veneriske  Sygdommes  Oprindelse  fra  en 
fælles  Kilde,  et  Smitstof.  Men  han  pointerer  straks, 
at  Gonorrhoen  ikke  forholder  sig  som  de  øvrige 
Kønssygdomme,  idet  den  ikke  breder  sig  videre  (o: 
til  andre  Organer)  og  ofte  svinder  af  sig  selv  uden 
medikamentel  Hjælp.  Aarsagen  til  dette  sidste  Fæ¬ 
nomen  søger  han  i,  at  Udfloddet  skyller  Giftstoffet 
bort,  inden  det  er  opsuget  i  Organismen. 

Sygdommen  er  en  venerisk  Betændelse  af  Urin¬ 
røret,  og  Tode  deler  den  i  tre  Perioder,  Irritations¬ 
stadiet,  Betændelsesstadiet  og  Resolutionsstadiet,  i 
hvilket  Sygdommen  svinder  og  falder  til  Ro. 

Det  første  Stadium  strækker  sig  fra  det  smittende 
Samleje  til  den  Periode,  da  Urinringen  begynder  at 
smærte,  et  Tidsrum,  der  i  Reglen  kun  andrager  nogle 
Dage.  De  første  Fornemmelser,  Prikken  og  Kilden, 
i  Urinrøret  indfinder  sig  ofte  24  Timer  efter  Samlejet, 
men  ofte  varer  det  dog  længere,  endog  indtil  8  Dage, 
inden  disse  Symptomer  optræder.  Denne  lange  Tid 
skal  være  paalideligt  konstateret*),  men  Tode  be¬ 
mærker  dog,  at  de,  der  i  mere  end  tre  Dage  gaar 
rundt  med  Giftstoffet  i  deres  Urinrør  uden  at  faa 
Symptomer,  snarere  regner  fejl  med  Hensyn  til, 
hvornaar  Samlejet  fandt  Sted,  end  er  i  Besiddelse  af 
en  Uimodtagelighed  for  Giften.  Han  holder  altsaa 
paa  ca.  3  Dage  som  den  normalt  forløbende  Tid, 
inden  Sygdommen  bryder  ud.  Under  Hensyn  til,  at 
vor  Tid  sætter  Gonorrhoens  Inkubationstid  til  1 — 3 
Dage  eller  mere,  er  Todes  Observationer  fuldstændig 
rigtige. 

*)  Inkubationstid  paa  indtil  en  Maaned  skal  være  paalideligt 
observeret 

Sædet  for  de  ovenfor  nævnte  Fornemmelser  er 
Urinrorets  forreste  Del,  det  Sted,  der  senere  bliver 
betændt,  og  her  begynder  den  naturlige  Slim  at  for¬ 
øges  og  smærtefrit  at  flyde  ud.  Endnu  er  der  ikke 
Tale  om  nogen  Materiedannelse.  Hele  Perioden  va¬ 
rer  kun  faa  Dage,  men  er  saa  karakteristisk,  »at  den, 
der  har  gjort  en  Indsats  i  Elskovens  Lykkepotte,  Ikke 
behøver  at  tvivle  om,  hvad  han  har  vundet,  naar  han 
ser  Glædestaaren  i  Øjet  paa  den,  der  spillede«.  Symp¬ 
tomernes  Hæftighed  afhænger  i  øvrigt  af  den  over¬ 
førte  Gifts  Styrke  og  betinger  Overgangen  til  andet 
Stadium.  Mulighed  for  Helbredelse  er  der,  hvis  Gif¬ 
ten  skylles  ud,  hvad  der  dog  kun  yderst  sjældent 
sker.  Da  Slimen  indeholder  Dryppertgiften,  er  Sta¬ 
diet  smitsomt,  hvad  man  har  sørgelige  Erfaringer  for, 
idet  mange  søger  Samleje  for  at  skylle  Giften  ud. 

Andet  Stadium  er  karakteriseret  ved,  at  Urinen 
skærer,  som  Tegn  paa  den  heftige  Betændelse.  Tode 
bemærker  her,  at  Smerten  mulig  ogsaa  kunde  skyl¬ 
des  Saardannelse  i  Urinrøret,  men  dertil  er  Smerten 
for  udbredt  og  holder  sig  ikke  fast  paa  et  enkelt  Sted. 
Desuden  forekommer  saadanne  Saar  ikke  ved  den 
almindelige  Dryppert  uden  Komplikationer.  Betæn¬ 
delsen  viser  sig  ved,  at  Urinrørets  Munding  bliver 
øm,  gabende,  svullen  og  rød,  og  selv  er  det  ømt  i 
hele  sit  Forløb.  Nu  begynder  Urineringen  at  smerte, 
hvad  der  ikke  blot  skyldes,  at  Urinen  berører  den 
betændte  Slimhinde,  men  tillige  er  foraarsaget  ved, 
at  Urinrøret  spiles  ud,  medens  Urinen  passerer.  Hos 
Kvinden  er  Smerten  ringe  paa  Grund  af  det  kortere 
Urinrør.  Dette  Symptom  —  Smerten  ved  Urinerin¬ 
gen  —  tillægger  Tode  stor  Betydning,  ikke  mindst  i 

diagnostisk  Henseende.  Smerten  indtræder,  saa  snart 
Urinen  lades,  og  varer  ved,  saalænge  det  staar  paa 
og  kan  holde  sig  nogen  Tid  derefter.  Er  der  et  Saar 
til  Stede  i  Urinroret,  faar  Smerten  en  anden  Form, 
bliver  mere  bidende  og  skarp,  holder  sig  paa  et  be¬ 
stemt  Sted,  og  Smerten  varer  længe  hæftigt  ved,  efter 
at  de  sidste  Draaber  Urin  er  kommet.  Da  mørkt- 
f arvet,  tyk,  koncentreret  Urin  smerter  langt  mere  end 
tynd  og  klar,  er  det  indlysende,  at  den  syge  maa  drik¬ 
ke  rigeligt,  derved  skylles  der  ogsaa  ud.  Urinen  lades 
hyppigt  og  med  Vanskelighed,  og  Udfloddet  tager  til, 
den  ene  Draabe  følger  den  anden  Dag  og  Nat,  og 
Slimen  bliver  tyndere  og  tyndere  og  taber  efterhaan- 
den  sin  Klæbrighed.  Farven  er  gullig  indtil  gulgrøn, 
og  Udfloddet  sætter  Skjolder  paa  Linnedet,  saa  at 
det  ligner  et  Landkort,  paa  hvilket  Pletterne  ligger 
saa  tæt  som  »Sognene,  Stifterne  og  Stæderne  i  Schwa- 
ben«.  Tode  anbefaler  da  ogsaa  den,  der  er  i  Tvivl  om 
Diagnosen  at  se  paa  dette  »Hosekompas«. 

Det  vilde  nu  føre  alt  for  vidt  at  følge  Tode  i  hans 
Skildring  af  Symptomerne,  der  føres  ud  i  enhver  De¬ 
tail  og  vidner  om  en  meget  betydelige  klinisk  Ob¬ 
servationsevne.  Det  bør  dog  omtales,  at  han  paa 
dette  Sted  udførligt  omtaler  de  Komplikationer,  der 
indtræder,  naar  Udfloddet  af  en  eller  anden  Grund 
standser.  Til  disse  regner  han  Testikelbetændelsen 
(rigtigere  Betændelsen  i  Bitestiklen) .  Denne  for- 
aarsages  ikke  ved,  at  den  veneriske  Gift  naar  op  til 
Sædblærernes  Aabninger  og  derfra  trænger  ned  i  Te¬ 
stiklerne,  den  skyldes  snarere  en  Irritation  begrundet 
paa  Betændelsen,  hvad  der  ses  ved,  at  den  hæves 

uden  Brug  af  Kviksølv,  blot  ved  et  Omslag  eller  ved 
Opbinding  af  Pungen.  Her  gør  Tode  dog  en  Be¬ 
mærkning,  der  viser,  at  han  ikke  opfatter  Giften  ved 
Gonorrhoe  som  den  samme  som  den,  der  foraarsager 
Syfilis.  Han  siger  nemlig,  at  han  her  udtrykkelig 
kun  taler  om  Testikelbetændelsen  ved  Gonorrhoe; 
der  findes  nemlig  en  anden  Testikelbetændelse,  der 
opstaar,  naar  der  er  Smitte  i  Blodet,  og  den  hører 
Syfilis  til.  Denne  Lidelse  svinder  ikke  ved  Anven¬ 
delse  af  de  nævnte  lette  Midler,  men  maa  fordrives 
ved  en  Modgift. 

Dette  andet  Stadium  varer  forskellig  Tid,  aldrig 
under  en  Del  Dage  og  ikke  over  nogle  Uger,  det  kan 
være  ledsaget  af  en  Feber,  der  skyldes  Betændelsen. 
At  Stadiet  tager  saa  lang  Tid,  og  at  Feberen  kan 
holde  ved  i  henimod  otte  Dage,  anser  Tode  at  være 
begrundet  i,  at  det,  der  finder  Sted,  i  Virkeligheden 
er,  at  en  Betændelse  afløser  en  anden,  idet  Lidelsen 
kryber  videre  fra  Sted  til  Sted.  Urinroret  som  Hel¬ 
hed  er  altsaa  ikke  angrebet  straks. 

Naar  dette  andet  Stadium  er  af  saa  overordentlig 
Betydning  for  Patienten,  er  det,  fordi  Drypperten  i 
dette  tager  den  Vending,  der  afgør,  om  Sygdommen 
skal  helbredes,  eller  om  den  vil  give  yderligere  Føl¬ 
ger.  Der  er  nemlig  følgende  Muligheder:  Gonor- 
rhoen  kan  helbredes  fuldstændigt,  og  den  giver  da 
ingen  Følger.  Den  kan  blive  kronisk  eller  give  An¬ 
ledning  til  Forsnævringer  i  Urinroret  med  paaføl¬ 
gende  Vanskeligheder  ved  Vandladningen,  og  der 
kan  danne  sig  Saar  i  Urinroret.  Foruden  disse  Ting 
nævner  Tode  endnu  et  Par  Følger,  nemlig  Bylder  i 
Lysken  og  Syfilis,  der  viser,  at  Tode  endnu  ikke  er 

kommet  til  Klarhed  over  sit  Standpunkt.  Han  er  dog 
begyndt  at  tvivle  om,  hvorvidt  Syfilis  kan  opstaa  paa 
denne  Maade,  idet  han  siger,  at  det  er  en  meget  sjæl¬ 
den  Udgang  af  Gonorrhoen.  I  sine  følgende  Værker 
bebrejder  han  sig  selv  dette  uldne  Standpunkt  og 
den  Indrømmelse,  han  her  har  gjort  til  de  gamle 
Teorier,  og  han  benægter  paa  det  bestemteste,  at  Sy¬ 
filis  opstaar  af  en  Gonorrhoe. 

Om  den  fuldstændige  Helbredelse  bliver  der  Lej¬ 
lighed  til  at  tale  ved  Beskrivelsen  af  det  tredje  Sta¬ 
dium,  men  Tode  giver  paa  dette  Sted*)  en  udførlig 
Beskrivelse  af  Følgetilstandene.  Opstaar  der  Saar, 
maa  og  skal  disse  erkendes,  hvad  der  med  Lethed  kan 
gøres  ved  den  stærke  Smerte,  der  er  absolut  lokal, 
ved  at  Udfloddet  er  blodigt  og  ved  at  der  føles  en 
stærk  og  pludselig  Smerte,  naar  man  indfører  et  In¬ 
strument.  Den  øvrige  Del  af  Urinrøret  er  derimod 
ikke  øm.  Urinen  brænder  stadig  lidt,  og  den  sidste 
Urin,  der  kommer,  smerter  mest,  antagelig  fordi  Saa- 
ret  er  skyllet  rent  af  Urinstrømmen.  Udfloddet  er 
kun  ringe.  Netop  paa  Grund  af  disse  Saar  opstaar 
der  Forsnævringer  i  Urinrøret  (Striktur),  og  paa  Ste¬ 
det  kan  der  danne  sig  »dødt  Kød«  (Granulationer) 
eller  forhærdede  Steder  (Kallositeter) ,  netop  hvor 
Saaret  sad;  nu  til  Dags  vilde  man  vel  sige  Ar.  En 
og  anden  Gang  kan  Betændelsen  blive  saa  voldsom, 
at  der  opstaar  Koldbrand. 

Naar  Tode  iblandt  Dryppertens  Følger  opfører 
Syfilis,  er  det,  som  sagt,  en  Indrømmelse  til  den  æl¬ 
dre  Skole.  Muligheden  for  Opsugeisen  af  den  vene- 


*)  1.  c.  p.  159. 

riske  Gift  i  Organismen  er  ganske  vist  større  i  det 
andet  Stadium  end  i  de  to  andre,  men  det  er  ikke 
bevist,  at  en  saadan  overhovedet  finder  Sted.  Tode, 
der  selv  har  set  en  Mængde  Gonorrhoe-Patienter,  har 
aldrig  set  noget  til  en  saadan  Overgang  i  Blodet  af 
den  frygtede  Gift.  Dog  siger  han,  at  hovne  Lyske¬ 
kirtler  skal  være  almindelige  ved  Gonorrhoe  (hao 
har  dog  ikke  set  saadanne  i  sit  eget  Klientel),  men  det 
betyder  kun,  at  Gift  indsuges  til  og  omdannes  i  disse 
Kirtler,  og  derefter  fremsætter  han  sit  første  Angreb 
paa  den  gamle  Lære  om  Kønssygdommenes  Enhed 
i  Henseende  til  Oprindelse,  idet  han  siger:  Om  der 
nogensinde  kan  opstaa  en  fuldkommen  Venussyge 
[Syfilis]  efter  en  slet  og  ret  Gonorrhoe,  er  et  andet 
Spørgsmaal.  Jeg  tror  nu  Nej saalænge  der  ikke, 
samtidig  med  Gonorrhoen,  findes  nogen  Chanker  el¬ 
ler  noget  Saar,  gennem  hvilket  Dryppertgiften  ikke 
forandres ,  men  sikrere  og  lettere  naar  ind  i  Blodet, 
og  han  siger  yderligere,  i  Anledning  af  en  Recension 
over  en  Bog  af  Fabre,  der  antyder,  at  Gonorrhoens 
og  Syfilis’  Gift  er  forskellige,  at  han  er  meget  tilbøje¬ 
lig  til  at  give  ham  Ret.  Opsugningen  i  Blodet  vilde 
lettest  kunne  finde  Sted  i  andet  Stadium  netop  paa 
Grund  af  Betændelsestilstanden,  og  fordi  der  er  Til 
bøjelighed  til  let  Blødning  fra  bristede  Aarer,  og  en¬ 
hver  saadan  er  særlig  skikket  til  Optagelse  af  en  sub¬ 
til  Gift.  Gaar  Betændelsen  over  i  Saardannelse,  saa 
er  Giftens  Overgang  i  Blodet  ikke  alene  let,  men  og- 
saa  uundgaaelig. 

Det  tredje  Stadium  slutter  med  Helbredelse  eller 
med  en  Efterdryppert.  Svulst,  Spænding,  Hede  og 
alle  de  andre  Betændelsessymptomer  svinder.  Uri- 

nen  skærer  ikke  mere,  og  Tilfældene  taber  sig  i  det 
Hele,  hvis  ikke  Diætfejl  eller  lignende  tvinger  Syg¬ 
dommen  til  at  blusse  op.  Udfloddet  bliver  ved, 
endda  ofte  meget  længe,  men  forandrer  sit  Udseende 
henimod  det  normale,  og  Helbredelsen  er  ved  at  ind 
træde,  naar  der  om  Morgenen  er  en  klar  Slimdraabe 
til  Stede,  men  intet  Besvær  af  nogen  Art.  Gaar  Til¬ 
standen  over  i  en  Efterdryppert,  bliver  Udfloddet 
rigeligere  og  varer  længe  ved,  men  kan  helbredes. 

Til  denne  kliniske  Beskrivelse  af  Gonorrhoen,  som 
i  høj  Grad  vidner  om  Todes  Evne  til  at  bedømme 
Sygdomme  og  deres  Symptomer,  og  om  en  sjælden 
Dygtighed  i  at  iagttage,  føjer  Forfatteren  endnu  nogle 
Kapitler,  deriblandt  det  overmaade  mærkelige  om 
Dryppertens  Aarsager*) . 

Alle  og  og  enhver  kan  faa  Gonorrhoe,  naar  der 
da  ikke  er  betydelig  Misdannelse  til  Stede,  dog  er  der 
stor  Forskel  paa  Modtageligheden  for  Sygdommen 
hos  de  forskellige  Individer.  At  dette  skulde  bero 
paa  et  vist  Svineheld,  tvivler  han  paa,  og  nogen 
Grund  til  dette  besynderlige  Fænomen  kender  han 
ikke.  Sikkert  er  det  imidlertid,  at  der  gives  Folk,  der 
saare  ofte  spiller  i  Elskovslotteriet  og  stadig  kun  faar 
Nitter,  indtil  de  en  Gang  vinder  en  ikke  videre  vel¬ 
kommen  Gevinst.  Selv  kender  Tode  ikke  nogen,  der 
er  sluppet  helskindet  fra  den  farlige  Leg;  udsætter 
man  sig  for  Smitten,  rammes  man  før  eller  siden,  og 
han  anfører  som  Eksempel  en  gæv  Krigsmand,  som 
havde  besejret  ikke  mindre  end  hundrede  og  tyve 
Skønne,  inden  han  blev  ramt  af  Skæbnen  ved  den 


*  ].  c.  p.  190. 

hundrede  og  en  og  tyvende  Erobring.  Noget  Middel 
til  at  hindre  Sygdommens  Overførelse  findes  ikke, 
udover  det  ene,  som  den  gunstige  Læser  kender  i  sit 
Hjærte.  Tode  konstaterer  yderligere,  at  den,  der  en 
Gang  har  haft  Sygdommen,  smittes  lettere  end  andre. 
Her  ser  han  dog  bort  fra,  at  vedkommende  mulig  sta¬ 
digt  udsætter  sig  for  at  blive  ramt,  men  han  gør  rig¬ 
tigt  opmærksom  paa,  at  visse  Sygdomme  (Mæslinger, 
Skarlagensfeber,  Kopper  o.  fl.  a.)  kun  erhverves  én 
Gang.  Gonorrhoen  kan  faas  mange  Gange  og  fortje¬ 
ner  derfor  med  Rette  Betegnelsen  ondartet.  Aar- 
sagen  til  den  hyppige  Overførelse  søger  han  i  en  Irri¬ 
tabilitet  af  den  en  Gang  angrebne  Slimhinde.  Lejlig- 
hedsaarsagen  for  Sygdommens  Opstaaen  er  et  Sam¬ 
leje  med  en  Kvinde,  der  selv  har  Dryppert,  man  har 
overhovedet  ikke  noget  Bevis  for,  at  Sygdommen  er 
opstaaet,  uden  at  dette  har  været  Tilfældet*).  Noget 
egentligt  Bevis  for,  at  Kvinden  maa  have  været  smit¬ 
tet,  kan  dog  i  Reglen  ikke  føres,  da  kun  den  ene  af 
de  paagældende  Parter  møder  hos  Lægen.  Sikkert 
er  det,  at  Gift  fra  vædskende  veneriske  Saar  kan  gaa 
over  i  de  Legemsdele,  der  udsætter  sig  for  en  intim 
Berøring  med  dem,  og  at  Skader  af  denne  Art  ogsaa 
synes  at  kunne  fremkalde  en  Dryppert,  da  de  inde¬ 
holder  en  Gift,  der  ligesaavel  kan  fremkalde  en  Be¬ 
tændelse  i  Urinrøret,  naar  den  optages  der,  som  andet 
Steds.  Denne  Udtalelse  synes  at  være  i  Modstrid  med 
Todes  egen  Teori,  han  siger  endda**),  at  naar  en 
Kvinde  har  Gonorrhoe  og  smitter  en  Mand,  saa  faar 

*)  Der  bliver  senere  Tale  om  Gonorrhoens  Overførelse  ved 
Genstande,  se  pag'.  84. 

**)  1.  c.  p.  25. 

han  samme  Sygdom,  men  Tode  har  her  sikkert 
tænkt  paa  de  Tilfælde,  hvor  Drypperten  er  kompli¬ 
ceret  med  anden  Kønssygdom,  f.  Eks.  veneriske  Saar 
i  Urinrøret.  Saadanne  Tilfælde  havde  han  nemlig 
set  og  vurderet  rigtigt*). 

I  nogle  faa  Bemærkninger  vender  Tode  sig  mod 
de  populære  Fremstillinger.  Man  faar  ikke  Dryp¬ 
pert  af  Skræk  eller  af  Overanstrængelse,  og  heller 
ikke  Kvindens  Menstruation  eller  Kvindesygdomme 
som  Helhed  kan  foraarsage  den.  Og  til  den  gamle 
Teori  om  Sædudfloddet  siger  han,  at  han  meget  vel 
ved,  at  overdrevne  seksuelle  Nydelser  kan  fremkalde 
et  saadant,  men  hvorledes  dette  skal  kunne  frem¬ 
kalde  en  Betændelse  helt  fortil  i  Urinrøret,  ja,  det 
gaar  langt  over  hans  Forstand. 

Hvorledes  Smitten  finder  Sted,  er  man  ikke  klar 
over.  Nogle  hæfter  sig  ved,  at  den  kvindelige  Slim 
klæber  sig  fast  paa  Urinrørets  Munding,  og  Giften 
trænger  da  ind  i  Urinrøret.  Andre  afleder  Smittens 
Opstaaen  fra  Dunsterne  af  den  giftige  Materie,  andre 
igen  mener,  at  Giften  indsuges  i  de  smaa  Kar  i  Par¬ 
ringsorganet  og  deponeres  i  Urinrøret.  Ingen  af 
disse  Teorier  finder  Tode  sandsynlig,  og  han  mod¬ 
beviser  dem  ad  Logikens  Vej.  Mest  Rimelighed  har 
vel  den  Anskuelse,  at  det  er  den  paa  Urinrørets  Mun¬ 
ding  fastklæbede  Slim,  eller  om  man  vil  Forgiftnin¬ 
gen  af  den  Rest  af  Sæden,  der  altid  bliver  tilbage 
paa  det  angivne  Sted,  der  foraarsager  Smitten.  Stor 
Sandsynlighed  er  der  ikke  for  Rigtigheden,  mener 
han,  for  han  kender  Tilfælde,  hvor  en  Dryppert  er 
opstaaet  til  Trods  for,  at  den  angrebne  havde  urineret 


*)  1.  c.  p.  112. 

lige  efter  Samlejet,  trykket  Urinrøret  ud  og  renset 
det.  Tode  tør  ikke  tage  Stilling  til  denne  Sag,  men 
efter  hans  Skøn  er  det  Giftigheden  af  den  i  Urinrøret 
værende  Fugtighed,  der  er  det  væsentlige.  Paa  Grund 
deraf  skabes  der  en  Irritation  og  senere  en  Betæn¬ 
delse. 

I  et  Par  Slutningskapitler  behandler  Tode  Mulig¬ 
heden  af  at  diagnosticere  fejl,  at  tage  Udflod,  som 
intet  har  med  Dryppert  at  gøre,  for  denne  Sygdom 
og  desuden  behandler  han  Prognosen  o:  Spørgsmaa- 
let  om,  hvorledes  det  vil  gaa  Patienten.  Her  gør  han 
opmærksom,  at  det,  at  Lyskekirtlerne  svulme  op  un¬ 
der  Dryppertens  første  Periode,  ikke  behøver  at  være 
noget  ugunstigt  Tegn,  langt  mindre  noget  Tegn  paa 
Syfilis,  ti  det  kan  godt  udelukkende  skyldes  Betæn¬ 
delsestilstanden. 

Den  Skildring  som  Tode  i  Vom  Tripper  har  givet 
af  Gonorrhoen,  og  som  her  er  gengivet  i  stærkt  for¬ 
kortet  Form,  er  klassisk,  og  staar  efter  vor  Tids  mest 
ansete  Forskeres  Udsagn  saa  godt  som  uberørt  af  de 
Fremskridt,  der  iøvrigt  er  gjorte. 

Vi  har  nu  set,  hvorledes  Tanken  om,  at  Svfdis  og 
Gonorrhoe  ikke  er  foraarsagede  af  det  samme  Gift¬ 
stof  er  vaagnet  hos  Tode,  uden  at  han  endnu  har 
turdet  tage  bestemt  Stilling  til  Spørgsmaalet.  Sit 
noget  vaklende  Standpunkt  indrømmer*)  han  aabent 
og  ærligt  i  den  Bog:  Nothige  Erinnerungen  fur  Aerzte 
und  Kranke ,  die  den  Tripper  heilen  wollen  1777,  som 
han  skrev  som  Fortsættelse  af  sit  første  Arbejde.  Det, 
som  den  nye  Bog  skal  lære  Lægerne  og  Patienterne, 
er,  hvorledes  en  Dryppert  rettelig  skal  behandles, 

*)  Nothige  Erinnerungen  p.  12. 

med  andre  Ord  skal  vise,  om  Kviksølvkurene  er  paa 
Plads  eller  ej.  For  en  Tid,  hvor  Syfilis  og  Gonor rhoe 
regnedes  for  at  have  samme  Aarsag,  var  det  jo  natur¬ 
ligt  at  anvende  Hovedmidlet,  Kviksølv,  mod  dem 
hegge. 

Tode  hævder  straks,  at  Gonorrhoen  behandles 
bedst  ved,  at  man  gør  saa  lidt  ved  den  som  muligt. 
Dette  er  lige  det  modsatte  af,  hvad  man  plejer  at  gøre. 
Den  energiske  Behandlingsmaade  er  imidlertid  for- 
staaelig  ved,  at  nogle  stræber  efter  at  helbrede  et 
Saar,  der  i  Virkeligheden  ikke  findes  og  andre  be¬ 
kæmper  et  Giftstof,  der  heller  ikke  er  til  Stede.  Der¬ 
for  maa  det  betragtes  som  et  Held,  hvis  Patienten 
slipper  nogenlunde  helskindet  fra  disse  Kure.  Sa¬ 
gen  er  nemlig  den,  at  Drypperten  stadig  regnes  for 
en  venerisk,  d.  v.  s.  syfilitisk  Sygdom,  og  denne  gamle 
Anskuelse  holder  man  fast  ved  med  stor  Stædighed. 
De  faa  Tvivlere,  der  findes,  er  at  søge  blandt  de  prak¬ 
tiserende  Læger,  der  aldrig  ser  Syfilis  indtræde  som 
Følge  af  en  Gonorrhoe.  Teoretikerne  bygger  der¬ 
imod  vedblivende  paa,  hvad  der  staar  i  Bøgerne,  og 
paa  hvad  Autoriteterne  har  sagt. 

Efter  saaledes  at  have  hævdet  den  praktiske  Ob¬ 
servations  store  Betydning,  tager  Tode  en  vidtløftig 
Polemik  op  mod  det  gamle  Standpunkt.  Det  er  den, 
der  kortelig  vil  blive  gengivet  i  det  følgende. 

Som  ovenfor  nævnt  begynder  Tode  med  at  ind 
rømme,  at  hans  tidligere  Standpunkt  ikke  var  klart. 
Det  skyldes,  at  han  endnu  tvivlede,  men  nu  er  hans 
Tvivl  fuldstændig  svundet,  han  er  klar  over,  at  Sy¬ 
filis  og  Gonorrhoe  intet  har  med  hinanden  at  gøre. 
Tode  er  dog  ikke  den  første,  der  har  fremsat  den  nye 


53 


Teori.  En  skotsk  Læge,  Balfour,  har  ment  det  sand- 
sy  niigt,  at  de  to  Gifte  var  forskellige,  og  hans  An¬ 
skuelse  maa  have  været  en  Del  udbredt,  siden  Kirur¬ 
gen  Bayford  har  taget  saa  stærkt  paa  Vej  mod  den. 
Allerførst  er  Teorien  dog  fremsat  i  1766  af  en  Kirurg 
i  Paris,  Fabre,  dog  paa  ganske  usikker  og  vag  Maade. 

De  Beviser,  som  disse  Forfattere  har  for  deres  Teo¬ 
ris  Rigtighed,  er  ikke  videre  slaaende,  og  Tode  finder 
dem  ganske  utilstrækkelige.  Det  væsentligste  skulde 
være,  at  en  Del  af  den  gamle  Tids  Skribenter  mener, 
at  Gonorrhoen  er  opstaaet  senere  i  Evropa  end  Syfi¬ 
lis,  i  Forhold  til  hvilken  den  altsaa  skulde  være  en 
ny  Sygdom.  Astruc  finder  saaledes  Støtte  for  denne 
Anskuelse  i,  at  en  Snes  Stykker  af  de  ældste  Forfat¬ 
tere  om  Syfilis  overhovedet  ikke  omtaler  Gonorrhoe. 
Bethencourt  giver  1527  en  Sygehistorie,  der  sikkert 
handler  om  Dryppert.  Ni  Aar  senere  siger  Paracel- 
sus,  at  Sygdommen  ikke  er  sjælden  hos  Syfilitikere 
og  1551  meddeler  Brassavolo,  at  Gonorrhoen  først 
opdagedes  som  Ledsager  af  Syfilis  for  ca.  20  Aar  si¬ 
den.  Fer  nel  udtrykker  sig  ganske  ubestemt  og  siger, 
at  Gonorrhoen  indfandt  sig  i  det  16.  Aarhundrede, 
medens  Falloppio,  hvis  Bog  om  de  veneriske  Syg¬ 
dom  udkom  1564,  udtaler,  at  Drypperten  viste  sig 
første  Gang  for  15  Aar  siden.  Derimod  har  Bernar- 
dino  Tomitano  1566  set  Gonorrhoe  ved  næsten  alle 
veneriske  Tilfælde.  Dette  er  det  historiske  Materiale, 
der  føres  i  Marken. 

Paa  Todes  Tid  var  Kønssygdommenes  Historie  kun 
skrevet  af  to  Forfattere,  Astruc  og  van  Swieten,  en 
til  Wien  indkaldt  Hollænder,  der  var  Maria  There- 
sias  Læge.  Det  er  fra  disse  Forfattere  de  ovennævnte 


54 


Angivelser  stammer.  Disse  kan  vel  anføres  som  Kilde - 
steder,  men  Paastandene  er  absolut  ikke  Beviser. 
Tode  mener  nemlig,  at  Kønssygdommenes  Historie 
ikke  er  studeret  tilstrækkeligt  paa  hans  Tid,  det  gæl¬ 
der  baade  Tidspunktet  for  deres  første  Optræden  og 
i  langt  højere  Grad  Giftstoffets  Natur  og  dets  formo¬ 
dede  Forandringer.  Desuden  svækkes  Tilforladelig¬ 
heden  af  de  gamle  Forfatteres  Opgivelser  derved,  at 
der  gennem  deres  Skrifter  gaar  en  Tilbøjelighed  til 
at  fremstille  alle  Folkesygdomme  som  enten  æld¬ 
gamle  eller  splinternye.  Hævdes  det,  at  Gonorrhoe 
er  en  Tilfældighed,  der  opstaar  under  Forløbet  af 
Syfilis,  er  Forfatterne  ganske  uenige  om  Tidsbestem¬ 
melserne,  ja  ofte  ganske  modstridende,  og  det  ses 
ikke  af  deres  Udtalelser,  at  Gonorrhoen  ikke  har  væ¬ 
ret  observeret  tidligere.  Bethencourt,  der  ganske  kort¬ 
fattet  beskriver  Gonorrhoen,  taler  om  den  som  noget 
ret  dagligdags,  men  han  glemmer  den  anden  Side  af 
Sagen;  man  kan  ikke  af  hans  Udtalelser  slutte  sig 
til,  om  Patienten  har  været  syfilitisk  eller  ej. 

At  de  tyve  ældste  Forfattere  i  Syfilisliteraturen  ikke 
omtaler  Drypperten,  er  en  Kendsgerning,  der  kunde 
faa  en  vis  Betydning,  idet  den  kunde  fortolkes  som 
om  Sygdommen  først  var  opstaaet  efter  deres  Tid, 
som  et  nyt  Udslag  af  Venusgiftens  Hærgninger.  Men 
dette  tror  Tode  ikke  paa,  han  anfører  ikke  mindre 
end  tre  Grunde  til,  at  Sygdommen  ikke  nævnes.  Først 
og  fremmest  var  det  jo  muligt,  at  Patienterne  slet 
ikke  havde  været  angrebne,  endvidere  kunde  man 
have  overset  Sygdommen  og  endelig  kunde  det  jo 
have  været,  at  Gonorrhoen  var  bleven  observeret, 
men  at  man  ikke  havde  regnet  med  den,  fordi  den 

var  noget,  der  slet  ikke  kom  Syfilis  ved.  I  Sammen¬ 
hæng  med  disse  tre  Grunde  fastslaar  Tode  det  mær¬ 
kelige  i,  at  en  Sygdom,  der,  hvis  man  tør  tro  Tomita- 
nus,  var  saa  almindelig,  at  den  forekom  hos  næsten 
alle  de  veneriske,  slet  ikke  viser  sig  i  de  30 — 50  Aar 
indenfor  hvilke  de  nævnte  Forfatteres  Værker  ud¬ 
kommer,  og  det  endda  skønt  Syfdis  netop  hærgede 
særlig  voldsomt  i  den  Periode.  Det  vilde  jo  ogsaa 
være  ganske  utroligt,  at  Urinrøret,  der  den  Gang  som 
nu  blev  udsat  for  Smitte,  skulde  gaa  fri,  naar  den 
veneriske  Sygdom  angreb  alle  mulige  andre  Organer 
og  navnlig  da  Giftstoffet  jo  skulde  været  det  samme. 
Rimeligere  er  det  at  antage,  at  man  slet  ikke  har  er¬ 
kendt  Sygdommen,  maaske  fordi  man  regnede  alt 
muligt  ind  under  den  veneriske  Syge.  At  Diagnosen 
ikke  var  sikker,  ses  af,  at  man  f.  Eks.  blandede  de 
forskellige  Saar  sammen  og  ikke  var  i  Stand  til  at 
adskille,  hvad  der  hørte  til  Kirtelsyge,  Spedalskhed 
og  andet.  Nogle  regnede  disse  Lidelser  ind  under 
Syfilis,  andre  ikke.  Til  Gengæld  medtog  den  Tids 
Læger  ikke  under  Syfilis  en  Mængde  Tilfælde,  som 
var  gammelkendte  og  forlængst  fastslaaede  som  syfi¬ 
litiske,  f.  Eks.  Haaraffaldet,  Paplerne  og  Knoglelidel¬ 
serne.  Daarlig  Erstatning  for  disse  Mangler  i  Syfi¬ 
lis-Beskrivelserne  fik  man  ved  en  Delen  ud  i  Under¬ 
afdelinger  og  Kategorier,  som  ingen  Steder  hørte 
hjemme  —  Brassavolo  havde  ikke  mindre  end  234 
saadanne.  Ogsaa  paa  de  tidligere  Anskuelser  om  Syg¬ 
dommens  Oprindelse  retter  Tode  stærke  Angreb. 
Hvorledes  kan  det  være  muligt,  at  Syfilis  hos  en  en¬ 
kelt  Person  kan  skyldes  Stjærnernes  indbyrdes  uhel¬ 
dige  Stilling,  eller  at  unge  Piger  faar  Syfilis,  naar 

man  spærrer  dem  inde  og  lader  Solen  skinne  paa 
dem?  Og  hvorledes  kan  man  tro,  at  Samleje  med 
en  Jomfru  eller  en  Negerinde  kan  helbrede  selv  den 
mest  haardnakkede  Gonorrhoe?  Tode  spørger  med 
fuld  Ret,  hvorledes  det  kliniske  Aarhundrede  skal 
stille  sig  til  al  denne  overleverede  og  ganske  ubegrun¬ 
dede  Tradition,  som  han  dog  finder  forklarlig  —  det 
var  jo  Paracelsus’  Tidsalder! 

Tode  kommer  nu  ogsaa  ind  paa  de  historiske  Syns¬ 
punkter,  og  han  benytter  den  ovennævnte  Bog  af 
Astruc,  netop  den  Forfatter  der  meddeler,  at  Gonor- 
rhoen  ikke  omtales  hos  de  tyve  gamle  Autorer,  men 
han  gør  sig  den  Fornøjelse  netop  ud  af  Astrues  Bog 
at  vise,  at  Gonorrhoen  har  eksisteret  længe  inden 
Syfilisepidemiens  Optræden.  Han  lader  den  klassi¬ 
ske  Tid  ligge,  da  han  ikke  har  Tid  til  lærd  Fnug¬ 
pilleri,  men  holder  sig  til  Afsnittet  efter  det  13.  Aar¬ 
hundrede  og  nævner  nu  en  Mængde  Forfattere  (Sali- 
ceto,  Gordon,  Gaddesden,  Guido  o.  fl.  a.),  der  angiver 
Symptomer,  der  overmaade  godt  passer  paa  Dryp¬ 
pertens,  idet  de  er  opstaaede  af  skarpe  Safter  i  Urin- 
røret  som  Følge  af  urent  Samleje.  Saaledes  nævnes 
Urinens  Brænden,  Smerten  i  og  langs  Urinrøret  og 
Saardannelse.  Det  siges  om  disse  Tilfælde,  at  de  op- 
staar  efter  Samleje  med  Kvinder,  der  har  Livmode¬ 
ren  fuld  af  Materie,  eller  er  i  Menstruationsperioden 
eller  er  »urene«.  Tilfældene  opstaar  ved  Smitte  og 
det,  at  Udfloddet  af  Urinrøret  ikke  omtales,  er  intet 
Bevis  mod  en  mulig  Gonorrhoe,  da  man  aldrig  faar 
Skæren  ved  Vandladningen  efter  Samleje,  uden  at 
der  opstaar  en  Dryppert  senere. 

Formodningerne  om,  at  Gonorrhoen  har  eksisteret 

længe  inden  Syfilisepidemien  vinder  saaledes  nogen 
Bekræftelse  hos  de  gamle  Forfattere,  og  Todes  An¬ 
skuelse  om  Gonorrhoens  Giftstofs  Særegenhed  finder 
ogsaa  en  vis  —  indirekte  —  Støtte  hos  dem,  idet  man 
i  de  gamle  Beretninger  finder  Udtalelser  om,  at  Dryp¬ 
perten  kunde  skyldes  andre,  ganske  artsforskellige 
Lidelser.  Samleje  med  spedalske  har  man,  allerede 
fra  Arabernes  Tid,  ment  kunde  være  Aarsag  til  Dryp¬ 
pert;  andre  Forfattere  omtaler  en  anden  Sygdom,  der 
opstaar  paa  samme  Maade  og  som  paafaldende  min¬ 
der  om  det  »ondartede  Sædflod«.  At  Spedalskheden 
indføres  her  skyldes  sikkert  den  Gru,  hvormed  man 
saa  paa  denne  Sygdom,  og  som  Aarsagsmoment  for 
Gonorrhoen  har  den  i  Virkeligheden  ingen  Værdi 
haft,  heller  ikke  for  Middelalderen.  Meget  tidligt 
har  man  haft  Øjet  aabent  for,  at  man  ikke  behøvede 
at  indlade  sig  med  spedalske  Kvinder  eller  Neger- 
inder  for  at  faa  en  Dryppert,  idet  de  prostituerede 
ogsaa  den  Gang  ansaas  for  at  være  hyppige  Smitte¬ 
kilder.  Ikke  for  ingen  Ting  kaldes  Sygdommen 
»Skøgebrænden«  (ar sur a  meretricum)  og  visse  Regu¬ 
lativer  for  Adgangen  til  de  offentlige  Huse  forbød 
at  indlade  dem,  der  led  af  denne  Lidelse.  Man  kan 
ogsaa  danne  sig  et  Skøn  om,  hvor  udbredt  Gonor¬ 
rhoen  maa  have  været,  naar  man  hører  om  Prostitu¬ 
tionens  uhyre  Udbredelse.  For  Aaret  1509  angives 
Antallet  af  offentlige  Kvinder  i  Venedig  til  11,654. 

I  den  Anskuelse,  at  Samleje  med  menstruerende 
Kvinder  skulde  give  Gonorrhoe,  ser  Tode  et  Fif  fra 
Prostitutionens  Side.  Hvorfor  skulde  det  13.  og  14. 
Aarhundredes  fordomsfri  Damer  ikke  benytte  den 
samme  Kærlighedens  Kaabe,  som  deres  senere  Efter- 

følgersker,  for  at  dække  over  den  Smitte,  de  selv 
havde  foraarsaget.  Var  den  end  gammel  og  slidt,  var 
den  dog  i  højeste  Grad  brugelig,  da  man  altid  har 
tillagt  Menstrualblodet  en  Mængde  mærkelige,  delvis 
skadelige  Egenskaber,  som  ingen  Steder  hører  hjem 
ine.  At  det  skulde  kunne  give  Gonorrhoe,  er  en  gan¬ 
ske  falsk  Antagelse. 

Det  virker  derfor  noget  overraskende,  naar  Astruc 
mener,  at  Menstrualblodets  Ondartethed  er  bevist  for 
de  vestindiske  Kvinders  Vedkommende.  Heldigvis 
stiller  Forholdet  sig  noget  gunstigere  for  de  evropæi- 
ske  Damers  Vedkommende.  Hos  dem  risikerer  man 
—  under  Menstruationsperioden  —  mere  en  uægte 
Dryppert,  og  den  virkelige  Venussyge  (Syfilis)  faar 
man  kun.  hvis  vedkommende  Dame  selv  har  den. 
Hos  Kvinder  med  Hvidflod  er  der  to  Muligheder,  i 
gunstigste  Tilfælde  en  uægte  Dryppert,  og  hvis  Flod¬ 
det  har  været  gonorrhoisk,  da  en  ægte.  Fælles  for 
de  uægte  Drypperter  er,  at  de  ikke  kan  smitte  videre. 

Ogsaa  til  Teorien  om  de  indvendige  Saar  hos  Kvin¬ 
den  som  Aarsag  til  Gonorrhoe  tager  Tode  Stilling. 
Han  gør  nemlig  opmærksom  paa,  at  saadanne  Saar 
kun  fremkommer  meget  sjældent,  naar  det  da  ikke 
er  Kræftsaar  eller  syfilitiske.  Et  af  Hovedbeviserne 
for  Gonorrhoens  syfilitiske  Natur  er,  at  Drypperten 
er  saa  overordentlig  hyppig  hos  veneriske.  Dette  er 
rigtigt,  siger  Tode,  men  beviser  i  Virkeligheden  intet, 
da  det  er  en  samtidig  Forekomst  af  to  forskellige  Syg¬ 
domme.  Var  de  to  Lidelser  af  samme  Natur  maatte 
Fladlusene  ogsaa  være  veneriske,  idet  de  følger 
begge  Sygdommene.  Desuden  er  Antallet  af  Patien¬ 
ter,  der  kun  har  Gonorrhoe  langt  det  største.  Dryp- 

pert  og  Syfilis  forekommer  forholdsvis  sjældent  sam¬ 
men.  For  hver  Patient  der  havde  begge  Lidelser  var 
der  paa  Todes  Tid  tredive  syfilitiske,  der  ikke  havde 
Gonorrhoe. 

Endelig  er  det  heller  ikke  til  at  begribe,  at  Gonor- 
rhoen  skulde  være  saa  nøje  i  Slægt  med  Syfilis,  og 
at  de  begge  skulde  flyde  af  den  samme  Kilde,  naar 
Gonorrhoen  evig  og  altid  forholder  sig  anderledes  i 
alle  Hovedpunkter  end  den  anden  Sygdom.  Meget 
kunde  der  siges  om  dette  Spørgsmaal,  men  det  væ¬ 
sentligste  er,  at  en  Gonorrhoe,  der  ikke  behandles, 
men  overlades  til  sig  selv,  helbredes  uden  konstitu¬ 
tionelle  Følger,  medens  Syfilis  altid  faar  saadanne. 
Man  kender  heller  ikke  i  hele  Medicinen  noget  Eks¬ 
empel  paa,  at  en  Gift,  der  fremkalder  en  Sygdom, 
kan  ændres  og  derved  give  Anledning  til  en  Række 
ganske  nye  Symptomer,  eller,  om  man  vil,  en  ny 
Sygdom. 

Mod  dette  sidste  Ræsonnement  kunde  der  indven¬ 
des  et  og  andet,  f.  Eks.  at  man  ved  de  epidemiske 
Sygdomme  ofte  ser  indbyrdes  stor  Forskellighed  paa 
Tilfældene  under  den  samme  Epidemi.  Flere  Eks¬ 
empler  paa  dette  Forhold  kan  med  Lethed  anføres. 
Vel  kendt  er  saaledes  Skarlagensfeberen,  ved  hvilken 
Halstilfældene  kan  mangle,  og  hvor  Udslettet  jævn¬ 
ligt  mangler.  Paa  denne  Maade  kan  Kulderystel¬ 
serne  udeblive  ved  Koldfeber,  og  lignende  Afvigelser 
fra  det  normale  er  kendt  ved  flere  andre  smittende 
Sygdomme.  Udebliver  paa  denne  Maade  et  eller  flere 
Symptomer,  kunde  man  tænke  sig,  at  der  var  ind- 
traadt  en  Ændring  i  eller  en  Svækkelse  af  det  for- 
aarsagende  Giftstof,  men  dette  er,  efter  Tode,  en  gan- 


60 


ske  fejl  Antagelse,  for  Hovedmængden  af  Tilfældene 
i  en  Epidemi  vil  altid  forløbe  paa  typisk  Maade,  og 
for  alle  Tilfældene  tilsammen  vil  der  altid  være  no¬ 
get  ensartet,  der  gør,  at  de  alle  med  Rette  kan  regnes 
ind  under  samme  Sygdom.  Desuden  forløber  de 
atypiske  Tilfælde  paa  samme  Maade  som  de  typiske, 
og  netop  ved  Gonorrhoen  ser  vi  i  de  store  Mængder 
af  Tilfælde  et  Forløb,  der  altid  er  ensartet  og  ufor¬ 
anderligt,  og  som  altid  er  forskelligt  fra  Forløbet  ved 
Syfilis. 

Var  der  imidlertid  en  Ændring  af  Giftstoffet  i 
en  eller  anden  Henseende,  saa  stod  man  over  for  det 
Spørgsmaal,  hvorfor  og  hvorledes  den  var  kommet  i 
Stand.  Paa  dette  Punkt  mangler  man  enhver  For- 
staaelse,  og  man  er  henvist  til  Gætning.  Ændringen 
kunde  da  tænkes  opstaaet  ved  en  Reaktion  i  Legemet 
mod  Giftens  Indtrængen,  paa  lignende  Maade  som 
det  sker  med  visse  giftige  Planter,  der  forandrer 
Egenskaber,  naar  de  overflyttes  til  en  anden  Jord¬ 
bund  end  deres  naturlige,  og  tilsidst  ender  med  at 
være  ganske  anderledes  end  de  oprindelige. 

Til  dette  er  der  nu  at  sige,  at  hvis  den  Slags  Æn¬ 
dringer  har  fundet  Sted  tidligere,  saa  matte  de  ogsaa 
kunne  finde  Sted  i  vor  (Todes)  Tid,  og  man  maatte 
da  af  og  til  træffe  paa  Gonorrhoer,  der  saa  at  sige 
var  opstaaede  af  sig  selv.  Dog  dette  strider  mod  al 
Erfaring,  for  hvor  der  ingen  Gonorrhoe  er,  er  der 
heller  ingen  at  faa.  Hvis  der  skete  en  saadan  bestan¬ 
dig  Ændring  eller  Svækkelse  af  Giften,  saa  maatte 
Gonorrhoen  lidt  efter  lidt  forandre  sin  Natur,  hvis 
den  ikke  forsvandt  totalt,  men  Sygdommen  er  i  Dag, 
som  den  har  været  i  Hundreder  og  atter  Hundreder 

af  Aar.  Det  er  netop  denne  evige  Uforanderlighed 
i  Henseende  til  Symptomer  og  Forløb,  der  er  det  bed¬ 
ste  Bevis  for,  at  Gonorrhoens  Gift  er  egenartet  og  ikke 
nogen  Ændring  eller  Efterkommer  af  nogen  anden. 
Kuriøst  er  det  ogsaa,  at  naar  Dryppert  og  Syfilis  fore¬ 
kommer  sammen,  saa  vedbliver  Symptomer  og  For¬ 
løb  at  være  som  i  de  ukomplicerede  Tilfælde,  skønt 
den  veneriske  Gift  efter  Teorien  burde  styrke  den 
»svækkede«  Gonnorhoegift,  saa  at  den  gav  ægte  vene¬ 
riske  Tilfælde.  Hvorledes  er  det  muligt  at  tro  paa 
Enheden  af  de  to  Gifte,  naar  man  ser  en  uhyre 
Mængde  Mennesker,  der  har  Gonorrhoe  og  smitter 
andre  med  den  samme  Sygdom  og  aldrig  med  nogen 
anden,  altsaa  heller  ikke  med  Syfilis? 

Selv  om  Tode  nu  er  overbevist  om  Rigtigheden  af 
sit  Syn  paa  de  to  Sygdommes  Oprindelse,  er  han  dog 
ikke  blind  for,  at  der  findes  en  Række  Kendsgærnin- 
ger,  der  kunde  tale  til  Fordel  for  Teorien  om  det  fæl¬ 
les  Giftstof.  Loyal  som  Tode  er,  samler  han  dem 
sammen  (det  var  ikke  gjort  tidligere),  og  han  imøde- 
gaar  dem  en  for  en. 

Væsentligst  af  disse  er  vel  Smittekilden  og  den 
Maade,  paa  hvilken  Sygdommen  opstaar.  Smitte¬ 
kilden  er  de  prostituerede,  hos  hvilke  man  kan  faa 
Chanker,  altsaa  Syfilis  eller  Gonorrhoe,  man  ved  paa 
Forhaand  ikke  hvad,  og  det  er  for  saa  vidt  ogsaa  lige¬ 
gyldigt,  da  Resultatet  af  Smitten  ingen  Oplysning  gi¬ 
ver  med  Hensyn  til  Aarsagen. 

At  Sygdommene  forekommer  saa  forholdsvis  sjæl¬ 
dent  sammen,  tyder  ikke  paa  nogen  Enhed.  Da 
Smittekilden  jo  er  fælles  for  begge  Sygdomme,  maatte 


62 


de  ogsaa  forefindes  oftere  hos  samme  Patient,  hvis 
Giftstoffet  var  fælles. 

Heller  ikke  er  det  muligt  af  Symptomerne  at  skaffe 
noget  Bevis  til  Veje  for  Teorien.  Det,  man  har  an¬ 
ført  som  Støtte,  er,  at  der  ofte  kommer  svulne  Kirt¬ 
ler  i  Lysken,  senere  Svulst  af  Testiklerne,  Sympto¬ 
mer,  der  forekommer  baade  ved  Gonorrhoe  og  ved 
Syfilis.  De,  der  holder  paa  Giftens  Enhed,  tyder  disse 
Tilfælde  som  opstaaede  ved  Giftens  Opsugning  i 
Legemet,  og  de  regner  det  for  bevist  for  Testikel¬ 
svulstens  Vedkommende  paa  Grund  af,  at  Udfloddet 
standser  samtidig  med,  at  Testiklen  hovner  op.  Op¬ 
sugningen  skulde  særlig  finde  Sted  i  de  Tilfælde,  hvor 
Udfloddet  var  særlig  ondartet,  hvilket  man  saa  paa 
dets  grønliggule  Farve. 

Tode  finder  imidlertid,  at  den  Slags  Farvebestem- 
melser  intet  har  paa  sig  ved  Bedømmelsen  af  Ond- 
artetheden  af  et  Tilfælde.  Mange  Mennesker  hoster 
grønne  Klatter  op  om  Morgenen,  er  de  særlig  ond¬ 
artede?  og  Venusgiften,  som  er  langt  mere  ondartet 
end  Gonorrhoens,  giver  aldrig  grøn  Slim.  At  Gonor  - 
rhoeslimen  er  skarp,  betyder  heller  ikke  noget,  da 
almindelig  katarrhalsk  Slim  kan  være  værre  endnu, 
og  desuden  ætser  Gonorrhoeslimen  aldrig  og  for¬ 
anlediger  aldrig  Dannelsen  af  veneriske  Saar.  Den 
Hudløshed,  der  saa  ofte  ledsager  Udfloddet,  svinder 
ved  almindelig  Renlighed,  ofte  endda  uden  nogen 
som  helst  Behandling,  hvad  ægte  veneriske  Saar  al¬ 
drig  vilde  gøre.  Hudløsheden  maa  naturligvis  ikke 
forveksles  med  de  Chankere,  der  lejlighedsvis  kan 
forefindes  i  Urinrørets  Munding,  og  som  af  og  til  fin¬ 
des  samtidig  med  en  Gonorrhoe.  De  er  kun  tilfæl- 

dige  Ledsagere  af  denne  Sygdom  i  de  Tilfælde,  hvor 
der  har  fundet  en  dobbelt  Smitte  Sted. 

En  saadan  spiller  ogsaa  en  uhyre  Rolle  for  Lyske- 
kirtlernes  Vedkommende.  Svulmer  de  op  ved  en 
Gonorrhoe,  skyldes  det  Betændelsen  og  ikke  Opsug¬ 
ning  af  noget  Giftstof,  der  gaar  over  i  Blodet.  Og  selv 
om  man  antog  en  Opsugning,  saa  var  det  jo  ikke  sik¬ 
kert,  at  det  drejede  sig  om  en  venerisk  Gift.  For  at 
en  saadan  skal  være  til  Stede,  maa  Patienten  tillige 
have  en  Chanker,  og  man  staar  da  atter  overfor  den 
dobbelte,  samtidige  Smitte. 

Forskellen  træder  tydeligt  frem  i  Forløbet.  Kirtel¬ 
svulsten  ved  Gonorrhoe  gaar  tilbage,  naar  Betændel¬ 
sen  svinder,  og  efterlader  ingen  Følger.  Den  syfili¬ 
tiske  derimod  holder  sig  uforandret  gennem  lang  Tid 
og  efterlader  altid  nogle  Smaaknuder  paa  Stedet.  Den 
gonorrhoiske  Kirtelsvulst  kan  derfor  sammenlignes 
med  hovne  Kirtler  i  Skulderhulen  og  andet  Steds.  De 
kan  ikke  betyde  en  Opsugning  af  Giften,  selv  om  de 
opstaar  paa  det  Tidspunkt,  da  Udfloddet  standser, 
da  en  saadan  jo  lige  saa  let  kunde  finde  Sted  før  og 
efter  dette  Tidspunkt.  Der  er  i  Virkeligheden  ingen 
Grund  til  at  antage  andet. 

Nu  mener  imidlertid  en  Del  Forfattere,  at  Svulst 
af  Lyskekirtlerne  kan  opstaa  som  en  Følge  af  Sam¬ 
leje,  altsaa  uden  nogen  Chanker.  Den  Slags  Tilfælde 
har  Tode  dog  aldrig  set,  og  han  tror  ikke  paa  dem. 
Han  gør  i  denne  Anledning  opmærksom  paa,  at 
Chankeren  kan  være  skjult  eller  sidde  paa  Steder, 
hvor  den  let  overses,  derfor  fordrer  disse  Tilfælde  en 
meget  nøjagtig  Undersøgelse. 

Hvad  nu  Testikelsvulsten  angaar,  saa  opstaar  den  i 

svære  Tilfælde,  naar  Udfloddet  standser,  og  svinder 
igen,  naar  dette  atter  bringes  i  Gang.  Denne  sygelige 
Tilstand  tilskrives  almindeligt  en  Gift,  der  regnes  foi 
at  være  venerisk  paa  samme  Maade,  som  Drypperten 
regnes  for  venerisk  o:  syfilitisk.  Aarsagen  beitil  ei 
den,  at  der  ved  Syfilis  ogsaa  kan  opstaa  Svulst  af 
Testiklen,  og  at  Kviksølv  virker  helbredende  paa 
begge  Former. 

Tode  opfatter  imidlertid  Testikelsvulsten  ved  Go- 
norrhoe  som  opstaaet  ved  en  Irritation  og  kan  ikke 
følge  den  almindelige  Mening,  at  Giftstoffet  skulde 
have  slaaet  sig  ned  eller  være  blevet  deponeret  i  det 
angrebne  Organ.  I  denne  Anskuelse  følger  han  Mor- 
gagni ,  Cullen,  Monro  og  flere,  og  han  finder  disse  Til¬ 
fælde  parallele  med  de  Irritationstilfælde,  der  for 
Eksempel  kan  opstaa  i  Blæren.  Der  er  imidlertid 
ogsaa  andre  Muligheder.  Testiklerne  kan  angribes, 
naar  Drypperten  breder  sig  bagud  til  Sædblærerne  og 
standser  Sædafgangen,  og  endelig  kan  det  ske  ved 
en  langsom,  stadig  fremadskridende  Betændelse  at 
Urinrøret,  en  Tilstand,  som  Tode  dog  kun  har  set 
nogle  faa  Gange. 

Den  almindelige  Anskuelse  om,  hvorledes  lestikel  - 
betændelsen  opstod,  var,  at  Giftstoffet  opsugedes  i 
Legemet  og  senere  deponeredes  i  Organet.  Tode  vi¬ 
ser  nu,  at  denne  Teori  maa  være  urigtig,  børst  og 
fremmest  opstaar  den  nævnte  Komplikation  pludse¬ 
ligt,  hvad  der  ikke  kan  rimes  sammen  med,  at  en  Op¬ 
sugning  dog  maa  tage  en  vis  Tid.  Det  er  ogsaa  paa¬ 
faldende,  at  det  opsugede  Giftstof  under  sin  formo¬ 
dede  Vandring  i  Legemet  aldrig  fremkalder  Svulst 
eller  noget  andet  Betændelsessymptom,  hvad  der  dog 

var  at  vente.  Og  endelig  hvorfor  bliver  Testiklen 
aldrig  betændt  i  Tilfælde  af  Ghanker,  der  jo  dog  ind¬ 
leder  den  Sygdom,  hvis  Gift  netop  opsuges  i  Blodet 
og  giver  sig  Udslag  rundt  omkring  i  Legemet?  At 
anatomiske  Grunde  ogsaa  taler  imod  Opsugning,  skal 
vi  senere  se. 

Ogsaa  ud  af  de  daglige  Erfaringer  i  Praksis  henter 
Fode  en  Del  Modbeviser,  og  han  spørger,  hvorfor  der 
ikke  kommer  Testikelbetændelse  ved  alle  Gonorrhoer, 
hvad  der  jo  dog  maatte  ske,  hvis  Giften  opsugedes. 
Noget  Mellemstandpunkt  kan  ikke  gives,  enten  op¬ 
suges  Giften,  eller  den  gør  det  ikke. 

Antager  man,  at  Giften  opsuges,  er  den  nødt  til  at 
følge  en  af  to  Veje.  Enten  maa  den  gaa  gennem 
Sædgangene  eller  gennem  Lymfekarrene.  Vælger  Gif¬ 
ten  den  første  Vej,  angribes  Testiklen  sent,  nemlig 
efter  at  hele  Sædstrængen  er  bleven  betændt.  Dette 
sker  dog  kun  ret  sjældent  og  indtræder  kun  ved,  at 
Betændelsen  breder  sig  fra  Sted  til  Sted.  Hvad  nu 
Vejen  gennem  Lymfekarrene  angaar,  saa  fører  den 
enten  til  Lyskekirtlerne  eller  til  Bughulen,  men  aldrig 
til  Testiklerne.  Det  viser  den  anatomiske  Under¬ 
søgelse,  og  det  viser  Kliniken,  idet  selv  meget  smitte¬ 
farlige  Chankere  aldrig  giver  Testikelbetændelse; 
denne  Lidelse  hører  hjemme  i  Syfilis’  senere  Stadier. 

Tode  tror  i  det  Hele  mere  paa  en  »ydre  Irritation« 
end  paa  en  indvendig  Cirkulation  af  Giften,  og  han 
mener,  at  denne  Irritation  i  Virkeligheden  skyldes  en 
direkte  Overførelse  af  den  gonorrhoiske  Materie  fra 
et  Sted  til  et  andet.  Han  finder  en  Støtte  for  denne 
Anskuelse  i  et  Tilfælde  af  gonorrhoisk  Øjenbetæn¬ 
delse,  beskrevet  af  Astruc.  Det  drejede  sig  om  en 

ung  Mand,  der  hver  Morgen  af  kosmetiske  Hensyn 
vaskede  sit  Ansigt  med  sin  egen  Urin  og  fortsatte  der¬ 
med,  efter  at  han  havde  faaet  en  Dryppert.  For  vor 
Tid  vilde  Tilfældet  lettelig  forklares  ved,  at  Gonor- 
rhoens  Smittekim,  Gonococcen,  var  kommet  ind  i  Øj¬ 
nene,  da  han  vaskede  sig,  og  Tode  har  for  saa  vidt 
Ret  i  at  hævde  den  ydre  Irritations  Betydning.  Der 
bliver  dog  senere  Lejlighed  til  at  drøfte  Todes  Stilling 
til  den  Slags  Tilfælde. 

At  Udfloddet  standser  samtidig  med,  at  Testikel¬ 
betændelsen  opstaar,  betyder  intet  som  helst  for  Teo¬ 
rien  om  Giftens  Vandren  ned  i  Testiklerne.  Mange 
Gange  holder  nemlig  Udfloddet  ved,  skønt  Betændel¬ 
sen  er  opstaaet,  og  det  hænder  ogsaa,  at  de  hovne  Te¬ 
stikler  svinder,  uden  at  Floddet  kommer  i  Gang  igen. 

Et  Bevis  for  Teorien  om  Giftens  Trængen  ned  i 
Testiklerne  havde  man  ogsaa  søgt  i,  at  Behandlingen 
med  Kviksølv  hjalp  saa  godt,  altsaa  maatte  Sygdom 
men  være  venerisk.  Herimod  kan  meget  indvendes, 
f.  Eks.  at  Betændelsen  ogsaa  svinder  ved  de  mest 
dagligdags  Midler  mod  Betændelser  i  det  hele,  og  ved 
mindre  end  det,  ved  simpel  Opbinding.  Forøvrigi 
bruges  Kviksølv  ogsaa  ved  en  Mængde  ikke  veneriske 
Sygdomme. 

Man  har  nu  ogsaa  ment  at  kunne  bevise  Gonor- 
rhoens  veneriske  Natur  af  dens  Følger.  Saaledes 
skulde  Sygdommen  beskytte  mod  Syfilis  eller  endog 
hæve  denne  Lidelse,  og  man  mente  at  have  iagttaget 
Syfilis,  der  var  opstaaet  i  Tilslutning  til  en  daarligt 
behandlet  Gonorrhoe.  Desuden  skulde  der  være 
forekommet  Tilfælde,  der  kun  kunde  tydes,  som  om 
Gonorrhoegiften  havde  angrebet  hele  Legemet,  f.  Eks 

gonorrhoiske  Øjebetændelser,  opstaaede  umiddelbart 
efter,  at  Udfloddet  var  standset,  og  Ledtilfælde  hos 
Folk,  der  tidligere  havde  haft  Gonorrhoe,  hvilke  havde 
vist  sig  at  svinde  for  Kviksølvbehandling.  Endelig  var 
der  ogsaa  det,  at  en  Gonorrhoe  ofte  kom  igen  under 
en  Merkurialbehandling,  og  selv  om  Behandlingen 
gennemførtes  til  det  yderste,  gjorde  Gonorrhoen  dog 
den  syge  venerisk.  Under  saadanne  Forhold,  hvor 
Sygdommen  saa  at  sige  trodser  Behandlingen,  maa 
den  stamme  fra  Gift,  der  er  blevet  tilbage  i  Legemet, 
eller  ogsaa  fra  et  giftigt  Saar  i  Urinrøret. 

Det  gaar  ikke  disse  Teorier  bedre  under  Todes  Be¬ 
handling,  end  de  tidligere  nævnte.  Al  Erfaring  taler 
mod,  at  Gonorrhoen  skulde  sikre  mod  venerisk  Syge. 
Mange  Patienter  har  jo  begge  Dele,  uden  at  den  ene 
indvirker  paa  den  anden.  Kunde  man  standse  en 
Syfilis  ved  at  faa  Gonorrhoe,  var  det  jo  rimeligt,  at 
man  henviste  Patienterne  til  et  af  de  omvandrende 
Dryppertmagasiner,  som  der  er  nok  af  i  de  store  Byer. 
De  kunde  saa  paa  den  bekendte  og  yndede  Maade  faa 
en  Krise  i  deres  Sygdom.  Man  kan  heller  ikke  tro 
paa  de  veneriske  Tilfælde,  der  skal  være  observerede 
efter  daarligt  behandlede  Gonorrhoer.  Disse  sidste 
kan  give  en  Række  Følgesygdomme,  men  dog  ikke  af 
venerisk  Natur;  det  viser  deres  kliniske  Udseende  og 
Kviksølvets  Uvirksomhed  overfor  dem.  Kommer  der 
virkelige  veneriske,  altsaa  syfilitiske  Tilfælde,  skyldes 
de  en  dobbelt  Infektion.  At  de  skulde  skyldes  Gif¬ 
ten  fra  Gonorrhoen,  der  var  gaaet  over  i  Blodet,  er 
modbevist  ovenfor.  Som  man  ser,  afviger  Todes 
Standpunkt  nu  fra  det  tidligere  indtagne,  og  han  ta¬ 
ger  da  ogsaa  sine  Ord  tilbage  igen. 

Selv  om  det  ikke  var  Meningen,  saa  kommer  dog 
Kirurgen  Fabre  til  at  yde  Tode  en  fortræffelig  Støtte. 
Han  siger  nemlig  selv  paa  flere  Steder,  at  Gonor- 
rhoens  Giftvirkning  slet  ikke  plejer  at  ligne  Chanke- 
rens;  Grunden  er,  at  den  Gift,  der  foranlediger  vene¬ 
riske  Tilfælde  efter  en  Dryppert,  ikke  viser  sin  Virk¬ 
ning  saa  hurtigt  og  tydeligt  som  ellers.  Det,  der  kan 
ske,  er,  at  der  flere  Aar  senere  dannes  et  kronisk  Saar 
i  Urinrøret,  at  der  sker  en  Forhærdning  af  Prostata 
(en  Kirtel,  gennem  hvilken  Urinrøret  gaar,  og  som 
ligger  foran  Blæren),  men  desuden  kommer  der  sent 
en  hel  Del  Tilfælde,  der  siet  ikke  har  venerisk  Karak¬ 
ter:  kronisk  Ekzem,  Smærter  i  Senerne  og  Leddene, 
haardnakkede  Øjenbetændelser,  Svulst  af  Lymfekirt¬ 
lerne,  Svimmelhed,  4-Dages  Feber  og  meget  andet. 
Af  disse  Tilfælde  kan  en  stor  Del  straks  udskydes, 
f.  Eks.  4-Dages  Feberen,  som  overhovedet  ikke  fore¬ 
kommer  i  visse  Lande,  skønt  Gonorrhoen  er  udbredt 
der  som  andet  Steds.  Mange  andre  af  disse  Tilfælde 
opstaar  ogsaa  saa  sent,  at  deres  Oprindelse  er  uklar. 

Fabres  noget  naive  Anskuelser  indeholder  dog  det, 
der  er  af  stor  Betydning  for  Tode,  at  de  peger  paa  den 
uhyre  Forskel  mellem  Følgerne  af  Syfilis  og  Gonor- 
rhoe,  og  desuden  hævder  Fabre  ogsaa,  at  selv  en  lang¬ 
varig  Kviksølvkur  ikke  kan  forslaa  til  at  helbrede  en 
Gonorrhoe  og  langt  mindre  til  at  hele  de  Smaasaar, 
en  saadan  kan  fremkalde  i  Urinrøret. 

Spørgsmaalet  om,  hvorledes  disse  sene  Tilfælde 

skal  behandles,  er  i  Virkeligheden  at  rejse  Drøftelsen 

* 

af  Sygdommenes  Natur  en  Gang  endnu.  Tode  hæv¬ 
der  da  ogsaa  sit  tidligere  Standpunkt,  at  der  maa 
foreligge  en  dobbelt  Infektion,  naar  der  efter  en 

Dryppert  opstaar  Tilfælde,  der  viser  sig  at  være  ve¬ 
neriske.  Der  er  ingen  Vej  udenom,  for  i  det  Tilfælde, 
at  en  ordentlig  behandlet  Gonorrhoe  giver  Sympto¬ 
mer,  der  tyder  paa  Giftens  Overgang  i  Blodet,  saa 
maa  denne  Optagen  i  Blodet  kunne  finde  Sted  ved 
alle  Drypperter  og  snart  sagt  alle  Patienter  faa  vene¬ 
riske  Symptomer;  men  Erfaringen  lærer  lige  det 
modsatte. 

At  Giften  skulde  kunne  slaa  sig  ned  paa  nye  Steder 
tvivler  Tode  meget  om,  og  skulde  det  kunne  ske, 
vilde  det  højst  bevise,  at  den  gonorrhoiske  Gift  var 
blevet  opsuget,  men  derved  har  man  ingen  Oplysning 
faaet  om,  hvorvidt  den  var  venerisk  eller  ej.  Intet 
af  de  Eksempler,  man  har  ført  i  Marken,  for  at  be¬ 
vise,  at  en  Overførsel  har  fundet  Sted,  kan  staa  for 
en  nøjere  Kritik.  Man  siger  jo,  at  Giften  har  slaaet 
sig  ned  i  Øjnene  og  givet  en  gonorrhoisk  Betændelse 
der,  men  der  er  dog  to  Muligheder,  den  ene,  at  Pa¬ 
tienten  har  faaet  Dryppertslim  i  Øjet,  den  anden,  at 
Betændelsen  var  en  ganske  tilfældig  Komplikation, 
som  slet  ikke  havde  noget  med  Gonorrhoe  at  gøre. 
Sagen  er,  at  alle  Tilfælde,  der  opstaar  hos  en  syg  af 
denne  Slags,  skal  skyldes  hans  Lidelse,  selv  om  de 
er  nok  saa  uskyldige.  En  meget  anset  Kirurg  saa 
saaledes  en  Byld  ved  Navlen  hos  en  Mand  med  Dryp¬ 
pert  og  antog  den  for  at  være  af  gonorrhoisk  Oprin¬ 
delse,  da  Udfloddet  standsede  samtidig  med,  at  Byl¬ 
den  dannede  sig.  Den  Slags  Ammestuehistorier  fin¬ 
der  Tode  latterlige  og  kritiserer  dem  ubarmhjertigt. 

Overfor  de  mange  Ledtilfælde,  vel  oftest  af  rheu- 
matisk  Natur,  som  i  Aarenes  Løb  opstaar  ogsaa  hos 
dem,  der  tidligere  havde  en  Dryppert,  har  man  an- 

vendt  Kviksølv  med  god  Virkning,  men  denne  Brug 
hviler  ingenlunde  paa  nogen  særlig  (specifik)  Evne 
ved  Medikamentet.  I  mange  Tilfælde,  selv  naar  en 
Gonorrhoe  virkelig  er  Aarsagen,  hjælper  det  slet  ikke. 
løvrigt  maa  man  erindre,  at  Syfilis  ogsaa  ofte  giver 
Ledtilfælde. 

Angaaende  Spørgsmaalet  om,  hvorvidt  en  Gonor¬ 
rhoe  er  i  Stand  til  at  faa  en  helbredet  Syfilis  til  at 
bryde  ud  igen,  mener  Tode,  at  det  er  fuldstændigt 
umuligt.  Hvad  man  ser  af  Tilfælde,  der  peger  i  denne 
Retning,  betyder  aldrig  andet  end  at  Helbredelse  ikke 
var  naaet. 

Af  Behandlingsmaaden  er  der  saaledes  intet  at 
slutte  i  Retning  af  en  Enhed  mellem  Syfilis  og  Gonor¬ 
rhoe  i  Henseende  til  Aarsag.  Kviksølv  er  et  specifikt 
Middel  mod  den  første  Sygdom,  ikke  mod  den  anden. 

Gonorrhoen  er  altsaa  ingen  venerisk  ( syfilitisk ) 
Sygdom ;  man  behøver  ikke  al  frygte  dens  Følger ,  og 
man  bør  ikke  anvende  Kviksølv  mod  den.  Derimod 
er  der  stor  Sandsynlighed  for ,  at  Gonorrhoens  Gift 
er  en  ganske  særlig  og  uforandret,  der  ikke  staar  i 
Forbindelse  med  Sy  fdis  og  som  ikke  finder  sin  Mod¬ 
gift  i  Kviksølv. 

Tode  fraraader  derfor  bestemt  Kviksølvbehand¬ 
ling,  men  han  gør  samtidig  indtrængende  opmærk¬ 
som  paa,  at  en  Patient  kan  være  smittet  af  begge  om¬ 
talte  Sygdomme  paa  en  Gang.  Er  dette  Tilfældet, 
skal  Kviksølv  naturligvis  anvendes. 

I  sin  tredje  Bog:  Erleichterte  Kenntniss  und  Heil- 
nng  des  Trippers  (3.  Udgave  1790)  fastholder  Tode 
sin  Teori  om  de  to  Giftstoffers  Forskellighed  med 
endnu  større  Kraft  end  før.  Maaske  dog  ikke  lige  i. 

hvad  han  skriver  i  Bogens  Begyndelse,  hvor  han  hæv¬ 
der,  at  Dryppertens  Gift  efter  al  Sandsynlighed  er 
forskellig  fra  den  veneriske,  men  snarere  i  det,  som 
han  anfører  som  Sygdommens  karakteristiske  Kende 
tegn.  Hans  Observationer  her  fører  ham  nemlig  nær¬ 
mere  og  nærmere  til,  hvad  vi  nu  til  Dags  kalder  In¬ 
fektionslæren.  Han  ved,  at  Sygdommen  kan  over¬ 
føres  fra  Person  til  Person,  at  den  oftest  opstaar  ved 
Samleje,  men  at  ogsaa  enhver  Berøring  af  en  smittet 
Kvindes  Kønsdele  kan  give  Gonorrhoe,  ligesom  den 
kan  overføres  ved  Indsprøjtning  af  Gonorrhoeslim 
paa  en  anden,  og  endelig  ved  Hjælp  af  Instrumenter. 
Dette  har  man  set  lejlighedsvis,  men  man  vilde  faa 
bedre  Besked  om  disse  Forhold,  hvis  man  turde  gøre 
Forsøg  paa  Mennesker.  Dog  dette  Ansvar  vil  Tode 
ikke  tage  paa  sig.  Han  kender  ogsaa  Begrebet  Mod¬ 
tagelighed  o:  nogle  smittes  lettere  end  andre,  enkelte 
synes  kun  meget  vanskeligt  at  kunne  faa  Dryppert, 
og  han  regner  det  end  ikke  for  umuligt,  at  Kvinden, 
uden  selv  at  blive  syg,  kan  overføre  Gonorrhoe  fra  en 
Mand  til  en  anden  ved  to  hurtigt  paa  hinanden  føl¬ 
gende  Samlejer,  idet  hun  har  tjent  som  midlertidigt 
Depot  for  SmitstofTet.  De  Tilfælde,  hvor  der  efter 
en  Gonorrhoe  opstaar  syfilitiske  Tilfælde,  skyldes  dog, 
at  den  smittende  Person  selv  har  haft  begge  Syg¬ 
domme. 

Alt  dette  er  imidlertid  kun  en  videre  Udformning 
af  det  tidligere  sagte,  og  indeholder  for  saa  vidt  intet 
nyt  eller  særlig  mærkeligt.  Af  større  Interesse  er  det, 
at  Tode  i  denne  Bog  ganske  gaar  bort  fra,  hvad  han 
tidligere  har  sagt  angaaende  Opsugeligheden  af  Smit¬ 
stofTet.  Hvad  der  har  foraarsaget  dette  Omslag,  næv- 

ner  han  ikke,  men  han  udtaler  sig  med  al  ønskelig 
Tydelighed  om  det.  Tegnet  paa,  at  Dryppertens  Gift 
kan  opsuges,  er,  at  der  i  mange  Tilfælde  kommer 
Svulst  af  Kirtlerne  i  Lysken;  i  andre  kommer  der 
ganske  vist  ingen  saadan  Hovenhed,  men  det  maa  da 
skyldes,  at  den  opsugede  Gift  straks  skaffes  ud  af  Or¬ 
ganismen.  Bliver  der  noget  tilbage  i  Legemet,  kan 
det  før  eller  senere  anrette  Skade.  Almindeligst  er 
Kirtelsvulst  og  kronisk  Udslet.  Tode  mener  derfor, 
at  Giften  er  i  Slægt  med  Skrofulosens  og  de  kroniske 
Hudsygdommes  Gift,  og  han  mener,  at  de,  der  har 
haft  disse  Sygdomme,  lider  hyppigst  og  mest  haard- 
nakket  af  Gonorrhoe.  —  Han  slutter  sig  nu  ogsaa  til 
dem,  der  tror,  at  Dryppertens  Gift  kan  overføres  til 
andre  Steder  (Øjelaag,  Næsens  Indre,  Navlen  etc.),  og 
han  tilbagekalder,  hvad  han  har  sagt  mod  Opsugnin¬ 
gen  og  Overførselen. 

Vi  skal  senere  se,  hvad  der  har  foranlediget  det  nye 
Standpunkt,  men  der  bør  dog  siges  et  Par  Ord  om, 
hvad  Tode  har  ment  med  de  kroniske  Udslet,  som 
skyldes  Gonorrhoens  Gift.  Underligt  nok  omtaler  han 
slet  ikke  senere  disse  Hudlidelser,  for  hvilke  han  be¬ 
nytter  Betegnelsen  »Flechten«,  et  Ord,  der  blandt  an¬ 
det  brugtes  for  de  senere  syfilitiske  Udslet,  der  kendes 
som  Tripper-Flechten,  et  Navn,  man  ofte  træffer  paa 
hos  den  gamle  Læres  Tilhængere.  Naar  Tode  her,  i 
Modstrid  med  sin  egen  Teori,  kommer  til  at  regne 
en  syfilitisk  Lidelse  for  en  Følge  af  Gonorrhoen,  skyl¬ 
des  det,  at  de  sene  Stadier  i  Syfilis  kun  var  lidet 
kendte,  og  delvis  slet  ikke  regnedes  med  under  denne 
Sygdom. 

Der  vil  ikke  være  nogen  Anledning  til  at  gennem- 

gaa  denne  Todes  tredje  Bog  i  sin  Fuldstændighed. 
Den  er  ogsaa  holdt  i  Form  af  en  Monografi  og  inde¬ 
holder  meget,  ordret  taget  fra  de  to  tidligere  Værker. 
Andet  er  til  Gengæld  forøget  og  Synspunkterne  er 
stærkt  skærpede.  Det,  der  giver  Bogen  dens  store 
Værdi,  er,  at  han  i  tredje  Del  —  de  to  første  inde¬ 
holder  Symptomlære  og  Behandling  —  samler  alt 
det  historiske  om  den  nye  Teori,  om  hvorledes 
den  er  opstaaet  gennem  en  Bække  Antydninger  hos 
forskellige  Forfattere,  hvilke  Indvendinger  *  der  har 
rejst  sig  imod  den  og  om  hvorledes  der  har  rejst  sig 
en  Fejde  mod  Tode,  som  den  nye  Læres  Foregangs¬ 
mand. 

Som  flere  Gange  nævnt  er  Fabre  den,  der  først  har 
rejst  Tvivlen  om  de  to  Sygdommes  Enhed,  skønt  han 
iøvrigt  staar  paa  den  gamle  Læres  Grund,  og  ikke  vo¬ 
ver  at  tage  noget  afgjort  Standpunkt.  I  sin  Haand- 
bog  i  de  veneriske  Sygdomme  (2.  Udg.  1766)  gør  han 
opmærksom  paa,  hvor  forskellige  Følgerne  af  Gonor- 
rhoe  og  Syfilis  er  i  deres  Forløb,  og  paa,  hvor  lidt 
Kviksølv  hjælper  i  det  første  Tilfælde.  Han  tænker 
sig  derfor,  at  den  veneriske  Gift  ved  Drypperten  æn¬ 
dres  paa  en  eller  anden  Maade,  saa  at  den  ikke  ligner 
sig  selv  mere. 

Aaret  efter,  1767,  retter  Todes  Ven  Francis  Balfour 
i  Edinburgh  det  første  Stød  mod  Enhedslæren  i  et 
Skrift  om  den  veneriske  Gonorrhoe.  Et  Stød  er  det, 
men  Balfour  har  ikke  rigtig  vovet  at  holde  paa  Kaar- 
den.  Han  fremsætter  sit  Angreb  som  en  Formod¬ 
ning,  et  Spørgsmaal,  og  skriver:  Mon  man  ikke  sna¬ 
rere  skulde  formode  en  Forskel  mellem  de  Gifte,  der 
foraarsager  de  to  Sygdomme,  navnlig  naar  man  be- 

tænker,  at  ingen,  der  har  Gonorrhoe,  kan  smitte  en 
anden  med  Syfilis,  og  at  Gonorrhoen  aldrig  hæves 
ved  Hjælp  af  Kviksølv,  at  denne  Sygdom  kun  yderst 
sjældent  bliver  til  Syfilis,  og  at  Syfilis  aldrig  gaar  over 
til  Gonorrhoe  Han  føjer  hertil  nogle  historiske  Ræ¬ 
sonnementer  og  mener,  at  den,  der  holder  paa  to  for¬ 
skellige  Gifte,  ikke  tager  saa  meget  fejl. 

Senere  skal  Charles  Hales  (1770)  og  William  Ellis 
(1771)  ogsaa  have  hævdet,  at  Gonorrhoen  ikke  var 
nogen  venerisk  Sygdom,  men  det  er  tvivlsomt,  om  der 
kan  tillægges  disse  to  Forfattere  nogen  synderlig  Be¬ 
tydning  —  Tode  kalder  dem  Hemmelighedskræm¬ 
mere  —  men  de  bør  dog  rettelig  nævnes,  naar  der  er 
Tale  om  den  nye  Teori  og  om,  hvem  der  først  frem¬ 
satte  den. 

Disse  fire  Forfattere  er  Todes  Forløbere,  og  han 
træder  selv  frem  paa  Skuepladsen  i  1774  ( vom  Trip¬ 
per),  da  han  fremsætter  sin  først  Tvivl  om  Enheden 
af  de  to  Sygdomme.  I  andet  Bind  af  med.-chir.  Bib¬ 
liotek  er  Tvivlen  bleven  mere  rodfæstet.  Grunden 
er  den  saa  ofte  anførte,  at  de  praktiske  Erfaringer 
viser,  at  Syfilis  kun  saare  sjældent  følger  efter  en 
Gonorrhoe,  skønt  denne  Sygdom  varer  saa  længe,  at 
Giften  meget  vel  kunde  opsuges  i  Legemet.  Todes 
Notitser  paa  det  angivne  Sted  er  for  saa  vidt  mærke¬ 
lige,  som  der  i  dem  findes  omtalt  alle  de  Punkter, 
han  senere  med  saa  stor  Kraft  vender  tilbage  til.  Og 
at  Spørgsmaalet  stadig  har  været  Genstand  for  Todes 
Interesse,  og  at  han  intet  Øjeblik  har  ladet  det  ude  af 
sin  Tanke,  ser  man  senere  i  Bind  5  (1777).  Der  om¬ 
tales  nemlig,  hvorledes  en  Dr.  Lilie  har  undersøgt  de 
Tilfælde  af  Syfilis,  der  i  tidligere  Tid  optraadte  hos 

BondebefolkDingen  i  visse  Dele  af  Jylland.  Kun 
yderst  faa  af  disse  syge  havde  Gonorrhoe  ved  Siden 
af  den  anden  Sygdom,  og  det  viste  sig,  at  alle  disse 
Tilfælde  skyldes  ny  Smitte.  Samme  Aar  udsender 
Tode  Nothige  Erinnerungen,  i  hvilken,  som  ovenfor 
anført,  en  Mængde  Grunde  nævnes  til,  at  Gonorrhoe 
og  Syfilis  er  forskellige  i  Henseende  til  Aarsag,  hvoraf 
følger,  at  de  foraarsagende  Gifte  ikke  kan  være  ens. 

Aaret  efter  finder  Tode  sin  første  virkelige  For¬ 
bundsfælle,  idet  Duncan  udgiver  sine  Medical  Cases 
(1778)  og  tager  Enhedsspørgsmaalet  op  fra  lidt  andre 
Synspunkter  end  Todes.  Efter  ham  er  Stillingen  den, 
at  der  til  Fordel  for  Enheden  hovedsagelig  anføres 
fire  Grunde:  Sygdommene  stammer  fra  samme  Kilde, 
Prostitutionen;  udsætter  man  sig,  omend  kun  en 
Gang,  for  Smitten,  risikerer  man  at  faa  begge  Syg¬ 
domme;  samme  Kvinde  kan  smitte  to  Mænd  med 
hver  sin  Sygdom,  og  endeligt  kan  en  daarligt  behand¬ 
let  Gonorrhoe  gaa  over  til  Syfilis. 

Duncan  har  let  Spil  ved  at  paavise  Uholdbarheden 
af  disse  fire  Postulater.  Det,  at  baade  Syfilis  og  Go¬ 
norrhoe  begynder  paa  Kønsorganerne,  er  intet  Bevis 
for  Enheden.  De  opstaar  ganske  vist  begge  gennem 
en  Berøring,  men  dette  kan  ingen  Rolle  spille.  Fnat 
og  Kopper,  der  begge  opstaar  paa  lignende  Maade, 
mistænker  ingen  for  at  skyldes  det  samme  Giftstof. 
Det  maa  sikkert  ogsaa  være  uden  Betydning,  at  det 
er  Kønsorganerne  der  berøres  i  det  ene  Tilfælde  og 
Huden  i  det  andet.  De  to  Sygdomme  kan  jo  nemlig 
lejlighedsvis  ogsaa  opstaa  paa  anden  Maade  end  gen¬ 
nem  Samleje.  Syfilis  kan  f.  Eks.  overføres  fra  et 
smittet  Barn  til  Ammen  under  Diegi vningen,  og  Fin- 


76 


gersaar  kan  ogsaa  blive  syfilitiske.  Dryppertgiften 
kan  overføres  med  Genstande,  f.  Eks.  Sonder,  Haand- 
klæder,  Lommetørklæder  og  lign.  Men  netop  disse 
Maader  viser,  at  Sygdommenes  Aarsag  ikke  er  den 
samme.  Dryppert  giver  nemlig  altid  Dryppert,  Syfi 
lis  altid  Syfilis,  og  Tilfælde  hvor  Dryppert  har  givet 
Syfilis  (eller  omvendt)  er  ukendte. 

At  en  Kvinde  kan  smitte  med  begge  Sygdomme 
skyldes,  at  hun  selv  er  angrebet  af  dem  begge,  men 
derfor  behøver  den  foraarsagende  Gift  ikke  at  være 
ens  i  de  to  Tilfælde.  Tilfælde  kendes  i  hvilke  en  Per¬ 
son  har  faaet  Kopper  og  Syfilis  hos  den  samme 
Kvinde,  men  ingen  har  af  den  Grund  antaget  nogen 
Aarsagsenhed  for  disse  to  Sygdomme.  Noget  van¬ 
skeligere,  mener  Duncan,  er  Spørgsmaalet  om,  hvor¬ 
vidt  en  Kvinde  kan  smitte  én  Mand  med  Syfilis,  en 
anden  med  Gonorrhoe.  Tilfælde  af  denne  Art  er 
ret  sjældne,  og  der  er  mange  Muligheder  for  at  be¬ 
dømme  den  fejl.  De  kan  bero  paa,  at  vedkommende 
Mand  har  udsat  sig  gentagne  Gange  for  Smittefaren. 
Oftest  regner  man  det  sidste  Samleje  for  at  være  det 
smittende,  hvad  det  dog  langtfra  altid  er.  Hertil 
kommer,  at  Syfilis  jo  først  bryder  sent  frem,  og  at 
Patienternes  Opgivelser  om  deres  Bedrifter  gennem- 
gaaende  er  upaalidelige.  Imidlertid  er  der  jo  intet 
særlig  mærkeligt  ved,  at  en  Kvinde  kan  dele  forskel¬ 
lige  Gaver  ud.  Hun  kan  jo  meget  vel  have  haft  begge 
Sygdomme,  og  havde  hun  yderligere  haft  Fnat,  var 
der  mange  forskellige  Muligheder  for  hendes  Kunder, 
og  alle  vilde  have  talt  mod  Giftstoffernes  Enhed. 

Det  fjerde  Postulat,  at  den  ene  Sygdom  kan  gaa 
over  til  den  anden,  indtager  en  Særstilling,  for  var 

det  rigtigt,  vilde  det  give  Beviset  for  Giftenes  Enhed. 
Men  det  er  ikke  rigtigt.  Det  man  støtter  sig  til  er 
navnlig  Testikelsvulsten,  men  den  hører  rettelig  Gon- 
orrhoen  til.  Den  opstaar  ved  for  voldsomme  Ind¬ 
sprøjtninger  og  hæves  igen  ved  en  mod  Betændelsen 
rettet  Behandling.  Ved  Syfilis  kan  der  ogsaa  opstaa 
Testikelsvulst,  og  man  maa  derfor  have  sin  Opmærk¬ 
somhed  henledt  paa  Dobbeltinfektion.  Ingen  af  de 
fire  Paastande  indeholder  saaledes  noget,  der  kan 
tages  som  Bevis. 

Duncan  gaar  derefter  over  til  at  skildre  de  Grunde, 
der  kan  tale  for  Giftenes  Forskellighed.  De  er  dels 
tagne  fra  de  veneriske  Sygdommes  Historie,  dels  fra 
de  to  Sygdommes  Forløb  og  endelig  fra  Behandlin¬ 
gen.  De  historiske  Beviser  skal  vi  lade  ligge  her, 
da  de  ingen  Interesse  har  for  vor  Tid.  Hvad  der¬ 
imod  Forløbet  angaar,  saa  ses  en  udpræget  Forskel. 
Syfilis,  overladt  til  sig  selv,  breder  sig  mere  og  mere, 
og  drager  større  og  større  Ødelæggelse  med  sig,  me¬ 
dens  Gonorrhoen  helbredes  af  sig  selv.  Mod  Enhe¬ 
den  taler  ogsaa,  at  Syfilis  giver  Syfilis,  Gonorrhoe  sta¬ 
dig  Gonorrhoe.  Endnu  har  ingen  faaet  Gonorrhoe 
ved  at  lægge  et  syfilitisk  Barn  til  Brystet  og  en  med 
Gonorrhoeslim  været  Sonde  har  endnu  aldrig  frem¬ 
kaldt  Syfilis.  Mærkeligt  er  det  ogsaa,  at  de  to  Syg¬ 
domme  saa  forholdsvis  sjældent  forekommer  sam¬ 
tidigt  hos  den  samme  Patient.  I  Almindelighed  har 
en  Person  kun  den  ene,  hvad  der  i  høj  Grad  tyder 
paa,  at  Giftene  er  forskellige. 

De  Grunde,  Duncan  henter  af  Behandlingen,  er  de 
samme  som  Todes.  Kviksølv  er  det  specifike  Middel 
mod  Syfilis,  men  hjælper  ikke  mod  Gonorrhoe. 

Tør  man  tro  Tode  —  og  han  synes  paalidelig  over¬ 
alt,  hvor  han  kan  kontrolleres  — ,  har  hans  nve  Teori 
vakt  en  uhyre  Opsigt,  men  Dommen  om  den  har 
ingenlunde  været  anerkendende.  Selv  skriver  han,  at 
da  Sagen  var  bleven  fremlagt  til  Undersøgelse,  »da 
begyndte  man  at  blive  opmærksom,  alt  kom  i  Bevæ¬ 
gelse,  nu  var  der  Fare  paa  Færde,  da  løftede  Skrigene 
sig,  da  maatte  denne  Vranglære,  dette  Kætteri  stop¬ 
pes«.  Grunden,  siger  Tode,  var  den,  at  han  var  en 
Rescensent,  der  havde  skaffet  sig  Fjender,  og  at  man 
ikke  havde  kunnet  komme  ham  rigtig  til  Livs  tidli 
gere.  Nu  var  der  den  yndigste  Lejlighed  dertil,  og 
man  kunde  dække  sig  bag  Lægekunstens  symbolske 
Bøger,  tage  den  rene  Lære  paa  som  Kappe  til  at  be¬ 
skytte  sig  med  og  angribe,  forhaane  og  forkætre  den 
forhadte  Kritiker.  Senere  taler  Tode  om,  at  han  er 
blevet  forulempet  paa  uhørt  Maade.  Der  er  nu  gan¬ 
ske  sikkert  noget  om  alt  dette.  Todes  hvasse  Kritiker 
i  hans  mangfoldige  Tidsskrifter  har  sikkert  siddet  som 
en  Torn  i  Kødet  paa  mangen  en  Forfatter,  som  ingen 
Lejlighed  landt  til  Gensvar.  Nutiden  synes  imidler¬ 
tid  ikke,  at  han  har  overskredet  det  tilladelige;  man¬ 
gen  Bog,  han  roser,  kendes  den  Dag  i  Dag  som  god. 
men  naar  Kritikerne  skabte  deres  Forfatter  Uvenner, 
\ai  det  sikkert,  fordi  de  læstes  af  en  overordentlig 
stor  Ki  eds,  og  der  er  ingen  Tvivl  om,  at  mange  af 
hans  bidske  Morsomheder  og  mundrappe  Udtryk  er 
gaaet  fra  Mund  til  Mund,  saa  at  den  kritiserede  ofte 
har  følt  sig  noget  blameret,  saa  længe  Sagen  var  i 
frisk  Minde.  Personlig  er  dog  Tode  aldrig,  og  nogen 
Fjende  har  han  sikkert  ikke  haft. 

Først  og  fremmest  bebrejdede  man  Tode,  at  den 

nye  Teori  ikke  var  ny.  Ikke  mindre  end  tre  Læger 
havde  jo  fremsat  den  før  Tode,  men  man  glemte  at 
anføre,  at  Tode  selv  havde  gjort  opmærksom  paa 
dette  Forhold.  Som  ovenfor  vist  tilkommer  der  disse 
tre  neppe  mere  end  Stillingen  som  Foregangsmænd. 
Teorien  blev  jo  dog  først  fremsat  i  sin  Fuldstændig¬ 
hed  af  vor  Landsmand.  Derfor  finder  Tode  det  ogsaa 
uberettiget,  at  Teorien  kaldes  den  Balf  our -T  odeske. 
Det  var  jo  kun  faa  Linjer,  Balf  our  brugte  til  at  an¬ 
tyde,  hvad  Tode  skrev  hele  Bøger  om.  Andre  kaldte 
Teorien  den  Duncan-Todeske,  hvad  der  ogsaa  er 
urigtigt,  da  Tode  skrev  et  Aar  før  Duncan,  og  han 
spørger  med  Rette  om,  hvorfor  ingen  af  disse  frem¬ 
mede  nogensinde  blev  angrebet  og  bespottet,  fordi  de 
forsøgte  at  hævde  en  ny  Anskuelse  eller  i  det  mind¬ 
ste  at  antyde  den. 

Det  var  jo  givet,  at  en  Teori,  der  i  den  Grad  brød 
med  det  overleverede,  ogsaa  maatte  kalde  Modstan¬ 
dere  frem,  der  intet  udestaaende  havde  med  Tode, 
og  som  kun  tog  Sagen  op  til  Drøftelse  af  Hensyn  til 
at  faa  Sandheden  frem. 

Den  første  var  en  Londoner-Kirurg  Bayford ,  der 
1773  udgav  en  Bog:  The  effects  of  injections  into  the 
urethra  and  the  use  and  abuse  of  these  remedies  in 
the  cure  and  prevention  of  the  virulent  Gonorrhoea 
brie  fly  considered.  With  occasional  remarks  on  the 
Nature  of  that  disorder,  in  answer  to  some  modem 
doctrines.  (Kortfattet  Betragtning  over  Virkningen 
af  Indsprøjtninger  i  Urinrøret  og  deres  Brug  og  Mis¬ 
brug  ved  Kuren  og  Beskyttelsen  mod  den  virulente 
Gonorrhoe.  Tilligemed  lejlighedsvise  Bemærkninger 

om  denne  Sygdoms  Natur,  som  Svar  paa  nogle  mo¬ 
derne  Teorier). 

Bayford  inaa  have  lært  den  nye  Teori  at  kende 
gennem  de  tidligere  nævnte  engelske  Forfattere,  og 
det  maa  være  mod  dem,  at  han  polemiserer,  ti  Todes 
første  Arbejde  kom  jo  først  frem  i  1774.  Paa  Grund 
af  hans  indgaaende  Drøftelse  af  Sagen  kan  han  dog 
ikke  forbigaas  her,  men  i  det  følgende  vil  dog  kun 
blive  medtaget,  hvad  der  berører  Spørgsmaalet  om, 
hvorvidt  Giftene  er  ensartede  eller  ej. 

Bayford  mener,  at  der  kan  opstaa  alvorlige  Følger 
efter  en  Gonorrhoe,  naar  Udfloddet  standses,  og  han 
slutter  sig  til  Flertallet  af  hans  Samtids  Læger,  der 
mente,  at  en  daarligt  behandlet  Dryppert  kunde 
drage  Syfilis  efter  sig.  Hvad  Behandlingen  angaar, 
udtaler  han,  at  nogle  Læger  anser  Brugen  af  Kvik¬ 
sølv  ved  Gonorrhoe  ikke  alene  for  unyttig,  men  til¬ 
lige  for  skadelig.  Ved  Syfilis  er  det  derimod  et  glim¬ 
rende  Middel.  Bayford  mener  imidlertid,  at  dette 
skal  forstaas  saaledes,  at  Kviksølv  kun  er  nødvendigt 
i  de  senere  Stadier  af  Sygdommen,  medens  det  ikke 
er  til  nogen  Nytte  i  Begyndelsen.  Noget  særlig  mær¬ 
keligt  maa  man  dog  ikke  se  i  dette  Forhold.  Be¬ 
handler  man  Syfilis  med  Kviksølv,  maa  man  ogsaa 
ofte  holde  op  en  Tid,  og  det  er  noget,  der  i  det  Hele 
gælder  alle  specifike  Midler;  giver  man  saaledes  Ki¬ 
nin  i  Begyndelsen  af  visse  Sygdomme,  gør  den  ofte 
Skade,  selv  om  den  i  senere  Stadier  viser  sig  at  være 
til  stor  Gavn. 

Tode  har  i  Med.-chir.  Bibliothek  (IV)  Lejlighed  til 
at  gendrive  disse  Udsagn,  og  han  lægger  ikke  Fing¬ 
rene  imellem.  Bayford  tager  i  højeste  Grad  fejl,  naar 

haii  tror,  at  Kviksølv  er  nødvendigt  i  Gonorrhoens 
sidste  Stadium.  Værre  er  det  dog,  at  han  snakker 
sort,  da  han  ikke  siger,  om  han  opfatter  Gonorrhoen 
som  Indledningssymptomet  paa  Syfilis.  Gør  han  det, 
og  det  synes  at  fremgaa  af  hans  Udtalelser,  maa  han 
ogsaa  forklare,  hvorledes  det  er  muligt,  at  Kviksølv 
ikke  kan  slaa  en  Gonorrhoe,  der  dog  er  en  akut  Li¬ 
delse,  ned,  naar  dette  Middel  er  i  Stand  til  at  standse 
den  syfilitiske  Gift,  der  dog  er  af  kronisk  Natur,  og 
som  gennemtrænger  hele  Legemet.  Erfaringsmæssigt 
ved  man  jo,  at  Kviksølv  virker  stærkt  paa  alle  syfi¬ 
litiske  Symptomer,  selv  det  første,  Ghankeren. 

Senere  viser  det  sig,  at  Bayford  ikke  tror,  at  en 
Dryppert  helbredes,  naar  den  overlades  til  sig  selv. 
Han  indrømmer,  at  dette  kan  ske,  men  opfatter  disse 
Tilfælde  som  uægte  Drypperter,  Irritationstilstande 
af  forskelligt  Art.  Tode  derimod  fastslaar,  at  den 
ægte  Dryppert,  der  smitter  fra  Mand  til  Kvinde  og 
omvendt,  og  som  viser  den  sædvanlige  Betændelse, 
hæves  ved  ganske  simple  Midler.  De  uægte  Gonor- 
rhoer,  stammende  fra  hvide  Flod  etc.,  er  meget 
sjældne  og  forekommer  hyppigst  hos  dem,  der  tid¬ 
ligere  har  haft  en  Gonorhoe.  Bayford  fører  imidler¬ 
tid  sit  Argument  videre  ud,  idet  han  siger,  at  helbre¬ 
des  Drypperten  af  sig  selv,  saa  betyder  det  kun,  at 
Udfloddet  er  en  kritisk  Udtømmelse,  ved  hvilken  Or¬ 
ganismen  skiller  sig  af  med  den  indtrængte  Gift,  hvad 
der  naturligvis  bringer  Tode  til  at  spørge,  hvorfor 
dette  da  ikke  finder  Sted  ved  Chankeren. 

Det  vilde  nu  føre  for  vidt  at  følge  Todes  skarpe 
Kritik  af  Bayfords  Udtalelser  igennem  i  sin  Helhed. 
Han  viser  stadig,  hvor  utopiske  dennes  Ræsonnemen- 

ter  er,  og  hvorledes  han  er  hildet  i  de  gammeldags 
Anskuelser  uden  at  have  nogen  Mulighed  for  at  fri¬ 
gøre  sig  for  dem. 

De  Punkter,  der  stadig  gaar  igen  i  Diskussionen, 
er  de  ofte  omtalte,  og  Tode  giver  sin  Modstander 
Naadestødet,  idet  han  citerer  Bayfords  Udtalelse  om, 
at  kun  de  daarligt  behandlede  Gonorrhoer  drager  Sy¬ 
filis  efter  sig.  Som  om  Behandlingen  kunde  spille 
nogen  Rolle  for  Tilfældenes  Natur!  Forøvrigt  giver 
Bayford  blank  op  overfor  den  Mærkelighed,  at  Giften 
ikke  indsuges  i  Legemet,  naar  Udfloddet  er  paa  det 
højeste.  Det  er  et  af  de  mest  ubegribelige  Forhold 
ved  den  veneriske  Gift. 

I  nogle  Henseender  viser  Bayford  sig  dog  at  være 
en  Mand,  der,  omend  hans  Logik  ikke  har  været 
fremragende,  dog  ingenlunde  har  manglet  klinisk 
Sans.  Det  ses  paa  det  Sted,  hvor  han  omtaler  Dob¬ 
beltinfektionen  og  beklager,  hvor  vanskeligt  det  er  at 
stille  Diagnosen  tidligt.  Uhyre  meget  vilde  jo  være 
vundet,  hvis  man  straks  kunde  sige,  om  Patienten 
var  smittet  med  Syfilis  foruden  med  Gonorrhoe. 
Hans  videnskabelige  Sans  viser  sig  ogsaa  ved,  at  han 
har  undersøgt  den  gonorrhoiske  og  den  syfilitiske  Ma¬ 
terie  med  Forstørrelsesglas  for  muligt  at  opdage  en 
Forskel  mellem  dem.  Noget  brugeligt  Resultat  kom 
der  dog  ikke  ud  af  disse  Forsøg. 

Efterhaanden  som  Todes  Bøger  anmeldtes  rundt 
omkring,  blev  Kritiken  mere  og  mere  indgaaende, 
men  stadig  drejede  den  sig  om  de  samme  Ting,  og 
kun  en  enkelt  af  dem,  der  øvede  Kritik,  fik  nogen 
virkelig  Betydning  ved  at  pege  paa  det,  der  var  Sa¬ 
gens  Kærne,  at  man  i  Virkeligheden  ikke  vidste,  hvad 

der  var  venerisk  og  hvad  ikke.  Denne  Modstander, 
der  i  alle  Henseender  var  Todes  jævnbyrdige,  var 
Richter ,  der  i  sit  Chirurgische  Bibliotheks  Bind  IV 
tog  Todes  Teorier  op  til  Drøftelse.  Richter  anser  den 
veneriske  Gifts  Følger  som  nogenlunde  velkendte  i 
Henseende  til  Symptomer  og  Forløb  og  regner  ikke 
Gonorrhoen  som  saa  udpræget  et  Sygdomsbillede,  at 
man  tør  skille  den  ud  fra  Syfilis.  Giftene  selv  — 
hvis  der  da  er  to  —  kender  man  intet  til,  og  Hoved¬ 
betingelsen  for  en  virkelig  Undersøgelse  maa  absolut 
være,  at  man  ved,  hvad  »venerisk«  er.  Man  er  ikke 
naaet  videre  end  til  en  Mistanke,  der  grunder  sig  paa 
to  Ting,  et  Samleje  af  tvivlsom  Natur  og  Kviksølvets 
Virkning.  Begge  Dele  er  lige  usikre,  og  det  er  derfor 
umuligt,  paa  det  daværende  Tidspunkt,  at  faa  at  vide, 
om  Gonorrhoen  er  venerisk,  eller  om  den  ikke  er  det. 
Man  har  intet  sikkert  Tegn  paa,  hvad  der  er  »ve¬ 
nerisk«. 

Udfra  den  gamle  Enhedsteori  og  med  det  lige  an¬ 
førte  som  Basis  angriber  han  nu  Tode  ved  at  tage 
dennes  forskellige  Paastande  op  til  Belysning.  Det 
vilde  imidlertid  blive  en  betydelig  Række  af  Gen¬ 
tagelser,  hvis  der  her  skulde  gives  en  Oversigt  over, 
hvad  de  to  Parter  fører  i  Marken.  Richter  er  i  det 
hele  den  gamle  Tids  Mand,  han  udvider,  paa  Trods 
af  Todes  bestemte  Definition,  Gonorrhoen  til  at  være 
ethvert  Udflod  af  Urinrøret,  benægter  Teorien  om 
Dobbeltinfektionen,  og  mener  endog,  at  der  ogsaa 
kan  paavises  nogen  Lighed  i  Forløbet  af  de  formo¬ 
dede  to  Sygdomme,  idet  en  Mængde  veneriske  Til¬ 
fælde,  der  opstaar  ved,  at  syfilitisk  Slim  kommer  ind 
i  Urinrøret,  straks  overvældes  af  Naturen  (altsaa  hel- 

bredes  »af  sig  selv«)  og  aldrig  kommer  til  Udbrud. 
Richter  har  altsaa  ikke  vidst,  hvad  der  forlængst  var 
paavist,  at  en  lille  Rift  i  Huden,  et  minimalt  Saar 
var  nødvendigt,  for  at  den  veneriske  Gift  kunde 
trænge  ind. 

Vi  skal  imidlertid  ikke  følge  Richter  videre.  Hans 
Fortjeneste  er  at  slaa  fast,  hvad  der  manglede,  nem¬ 
lig  en  Definition  af,  hvad  der  var  »venerisk«.  Hertil 
kom,  at  han  stærkt  pegede  paa  Eksperimentets  Betyd¬ 
ning  for  denne  Strid  mellem  den  gamle  og  den  nye 
Lære,  noget  Tode  selv  havde  været  inde  paa,  men  var 
veget  tilbage  for  af  let  forstaaelige  Grunde.  Dette  sid¬ 
ste  var  imidlertid  ingen  ny  Tanke  hos  Richter.  Tode 
havde  i  sit  Medicinisch-chirurgische  Bibliothek  (f. 
Eks.  VI  p.  461)  offentliggjort  Tilfælde  af  Overførelse 
af  Gonorrhoe  ved  Genstande.  Nogle  er  nævnte  ovenfor; 
paa  det  citerede  Sted  fortæller  han  om  en  Officer,  der 
havde  Gonorrhoe,  og  som  bar  sig  kejtet  ad,  da  han 
viste  Feltskæreren,  hvorledes  han  sprøjtede  sig. 
Denne  rev  ham  Sprøjten  ud  af  Haanden,  viste  paa 
sig  selv,  hvorledes  man  skulde  bære  sig  ad  og  havde 
to  Dage  senere  en  Gonorrhoe.  Samtidig  fortæller  han, 
hvorledes  nogle  Smaapiger  var  bleven  smittede  ved  at 
blive  vaskede  med  deres  gonorrhoiske  Moders  Svamp. 
Ved  disse  og  lignende  Tilfælde,  der  næsten  var  at 
ligne  med  Eksperimenter,  banedes  Vejen  for  det  næ¬ 
ste  Afsnit  i  Gonorrhoens  Historie. 

Tanken  om  ad  Forsøgets  Vej  at  søge  Spørgsmaalet 
løst  havde  bredt  sig  vidt  omkring,  og  den,  der  først 
greb  Sagen  an,  var  Englænderen  John  Hunter  (1728 
— 1793).  Han  indpodede  Materie  fra  en  som  det  syn¬ 
tes  typisk  Gonorrhoe  paa  sig  selv  og  fik  derved  frem- 

kaldt  en  Chanker  og  Syfilis.  Nu  ved  vi,  at  den  »Go- 
norrhoe«,  som  smittede  paa  denne  Maade,  maa  have 
været  en  Urinrørschanker  med  Afsondring  af  Ma¬ 
terie.  Men  det  kunde  man  ikke  erkende  den  Gang, 
og  Følgen  var,  at  Hunter  slog  fast,  at  Gonorrhoens, 
Chankerens  og  Syfilis’  Smitstof  maatte  være  identisk. 
Forsøgene  fortsattes  senere  af  ham,  og  han  kom  til 
den  Slutning,  at  Smitstoffet  gav  Gonorrhoe  ved  Ind¬ 
podning  i  Urinrøret,  men  Syfilis  ved  Overførelse  til 
Huden.  Da  Hunter  var  en  af  den  Tids  største  Autori¬ 
teter,  blev  hans  Anskuelser  snart  ansete  som  de  ene 
rigtige,  og  alle  Forsøg  paa  at  modbevise  dem  faldt  til 
Jorden.  De  Vanskeligheder,  der  var  ved  at  fortolke 
Arvelighedslæren  ved  Syfilis,  Smitten  gennem  Gen¬ 
stande  og  lignende,  kom  man  meget  let  over.  Man 
benægtede  ganske  simpelt  disse  forlængst  fastslaaede 
Kendsgerninger. 

Hvilede  saaledes  Hunter’s  Teori  paa  et  ulykkeligt 
Tilfælde,  der  bragte  ham  ind  paa  en  falsk  Vej,  saa 
bragte  hans  Teoretiseren  ham  ogsaa  ud  i  Paastande, 
der  intetsteds  havde  hjemme,  og  som  kuldkastede 
Ting,  man  længe  havde  vidst,  og  som  ogsaa  vor  Tid 
anerkender  som  fuldt  ud  rigtige.  Værst  var  det  vel, 
at  han  ganske  gjorde  det  af  med  den  Lære  om  Syfilis 
i  de  indre  Organer,  som  var  bygget  op  i  de  foregaa- 
ende  300  Aar.  Han  skrev  kun,  at  han  aldrig  havde 
set  den  Slags  Tilfælde,  og  hans  Autoritet  gjorde,  at 
Lærebøgerne  i  mere  end  et  halvt  Aarhundrede  strøg 
de  Kapitler,  der  handlede  om  disse  Tilfælde. 

Tode,  der  har  kendt  Hunter’s  Eksperimenter,  ind¬ 
rømmer,  at  »de  siger  meget«,  men  han  fordrer  yder¬ 
ligere  Beviser.  I  »Erleichterte  Kenntniss«  antyder 

han,  at  der  kunde  være  Forskel  paa  de  indpodede 
og  de  naturlige  Drypperter,  men  han  henviser  Læse¬ 
ren  til  sine  Annaler,  hvor  Hunter’s  Meddelelser  vil 
blive  drøftede.  Dette  synes  dog  aldrig  at  have  fundet 
Sted. 

Det  blev  forbeholdt  Philippe  Ricord  (1800 — 1889) 
at  vise  Vej  gennem  Uføret.  Ogsaa  han  greb  til  For¬ 
søgene,  endda  i  allerstørste  Stil,  og  gjorde  de  første  i 
sine  unge  Aar,  da  han  var  ansat  ved  Hopital  du  Midi 
(1831 — 60),  og  han  udførte  i  Aarene  1831 — 37  ikke 
mindre  end  2626  Indpodninger,  ved  hvilke  han  viste 
med  absolut  Sikkerhed,  at  Materie  fra  en  Gonorrhoe 
aldrig  gav  Syfdis,  man  kunde  saa  tage  den  til  Ind¬ 
podning  bestemte  Slim  fra  hvilket  Organ  man  vilde 
(Urinrøret,  de  kvindelige  Organer,  Livmoderen,  Øjen- 
laagene),  blot  de  var  Sædet  for  en  —  klinisk  set  — 
gonorrhoisk  Lidelse.  Man  vilde  paa  Forhaand  tro, 
at  der  blandt  saa  mange  Forsøg  maatte  være  enkelte, 
der  glippede,  men  Ricord  havde  ad  klinisk  Vej  paa¬ 
vist,  at  de  Tilfælde,  hvor  en  Gonorrhoe  efterfulgtes 
af  Syfilis,  skyldtes,  at  Chankeren,  Indledningssympto¬ 
met,  sad  i  Urinrøret.  Da  han  yderligere  havde  vist, 
at  Chankeren  ogsaa  kunde  sidde  inde  i  Moderskeden 
eller  paa  selve  Livmoderen,  og  da  han  indførte  den 
systematiske  Anvendelse  af  Moderspejlet,  var  han  i 
Stand  til  at  udskyde  de  Tilfælde,  hvor  der  var  Mulig¬ 
hed  for  Dobbeltinfektion. 

Ricord’s  overordentlige  Betydning  for  Studiet  af 
Syfilis  kan  ikke  fremhæves  tilstrækkeligt.  Det  var 
ham,  der  opstillede  det  System  i  tre  Perioder,  som 
endnu  ikke  har  tabt  sin  praktiske  Anvendelse.  Efter 
ham  var  Syfilisgiften  specifik,  der  hvor  den  trænger 

inde  i  Legemet  dannes  Chankeren,  den  primære  Syfi¬ 
lis.  En  Chanker  kan  være  »blød«  eller  »haard«,  men 
kun  den  sidste  efterfølges  af  Lidbrud  andet  Steds  paa 
Legemet,  mest  i  Form  af  Pletter,  Saar  eller  Papler  paa 
Huden  og  Slimhinderne  ( sekundær  Syfilis).  Efter 
tiere  Aars  Forløb  indtræder  det  tertiære  Stadium  med 
svære  Lidelser  i  Huden,  Knoglerne  og  de  indre  Orga¬ 
ner.  Mærkelig  nok  regnede  han  de  sekundære  Til¬ 
fælde  som  ufarlige  i  Henseende  til  Smitte,  derimod 
kunde  de  arves.  Tertiærstadiet  var  hverken  smittende 
eller  arveligt.  Disse  Anskuelser  har  en  senere  Tid 
aindret  i  høj  Grad. 

Overfor  Gonorrhoen  indtog  Ricord  det  Standpunkt, 
at  han  regnede  Giften  for  specifik.  Udfloddet  var 
kun  af  katarralsk  Natur,  og  Sygdommen  kunde  op- 
staa,  blot  Materie  af  en  eller  anden  Slags  bragtes  ind 
i  Urinroret.  Følgen  var  en  Tilslutning  til  de  gamle 
Teorier  om  det  hvide  Flods  og  Menstruationens  Be¬ 
tydning. 

Var  end  dette  urigtigt,  saa  kom  dog  Ricord’s  Un¬ 
dersøgelser  til  at  betyde  overordentlig  meget,  ikke 
mindst  derved,  at  det  lykkedes  ham  ved  Observation 
af  en  overordentlig  stor  Mængde  Chankere  at  udskille 
det  veneriske  Saar  fra  den  haarde  Chanker,  der  alle¬ 
rede  havde  været  kendt  fra  det  17.  Aarhundredes  Be¬ 
gyndelse,  men  som  senere  atter  var  blevet  beskrevet 
af  John  Andrée  og  Hunter.  Det  fremgik  af  dette,  at 
det  var  muligt  for  en  Patient  paa  samme  Tid  at  er¬ 
hverve  sig  tre  Lidelser,  blød  Chanker,  haard  Ghankei 
og  Gonorrhoe,  og  at  disse  Lidelser  kunde  kombineres 
indbyrdes.  Mest  mærkelig  var  dog  Rollet’ s  Paavis- 
ning  af  den  saakaldte  blandede  Chanker,  et  venerisk 

Saar,  der  tillige  var  syfilitisk  inficeret,  og  hvor  der 
dannede  sig  den  karakteristiske  Haardhed  i  Løbet  af 
den  første  Maaned.  Man  havde  da  et  venerisk  Saar, 
hvis  Bund  dannedes  af  en  haard  Ghanker,  efter  hvil¬ 
ken  der  paafulgte  de  sædvanlige  syfilitiske  Udbrud. 
Med  andre  Ord:  Tilfældene  var  langt  mere  kompli¬ 
cerede  end  man  nogensinde  havde  tænkt  sig. 

Nu  var  den  kliniske  Metode  naaet  saa  vidt  som 
den  kunde.  De  tre  veneriske  Sygdomme  var  skilte 
ud  fra  hinanden,  og  hver  stod  nu  med  sine  bestemte 
Symptomer,  forskellige  fra  de  andre.  Men  endnu 
var  Sagen  ikke  afgjort,  endnu  vidste  man  intet  om, 
hvad  der  var  den  virkelige  Aarsag  til  de  tre  saa  ud¬ 
bredte  Sygdomme.  Det  blev  den  bakteriologiske  Tids¬ 
alder  forbeholdt  at  give  de  endelige  Svar,  idet  Albert 
Neisser  1879  opdagede  den  Smittekim  —  Gonococ- 
een  —  der  fremkalder  Drypperten.  Ducrey  og  Kref- 
ting  fandt  omtrent  samtidigt  og  ganske  uafhængigt 
af  hinanden  det  veneriske  Saars  Mikrob  (1889,  1891), 
og  endelig  lykkedes  det  1905  Zoologen  Fritz  Schau- 
dinn  at  finde  Spirochæte  pallida,  den  blege  Spiril,  der 
fremkalder  Syfilis. 

Med  disse  Fund  var  der  indvarslet  en  ny  Tid,  saa- 
vel  hvad  Diagnose  som  Behandling  angaar.  Det,  at 
man  havde  lært  Kimene  at  kende,  betød,  at  man  nu 
kunde  studere  dem  og  deres  Virkninger  paa  Menne¬ 
sker  og  Dyr,  og  derigennem  vinde  Erfaringer,  den 
kliniske  Storhedstid  aldrig  havde  tænkt  sig.  Nu  saa 
man  først,  at  Syfilis  var  en  kronisk  Infektionssygdom, 
der  angreb  hele  Organismen,  i  Modsætning  til  Gonor- 
rboen  og  det  veneriske  Saar,  der  var  lokale,  akute 
Infektioner,  selv  om  de  kunde  optræde  med  meget 

alvorlige  Komplikationer.  Og  gennem  Serumunder¬ 
søgelser  var  der  anvist  nye  Veje,  baade  for  Diagnosen 
af  den  øjeblikkelige  Tilstand  og  for  Behandlingen 
(Wassermann’ s  Reaktion). 


Naar  Tode  med  saa  stor  Iver  forkastede  den  gam¬ 
meldags  Metode  at  behandle  Gonorrhoe  paa,  og  over¬ 
alt  optraadte  som  Kviksølvets  erklærede  Fjende, 
maatte  man  ogsaa  vente  af  ham,  at  han  selv  kunde 
angive  en  Behandlingsmaade,  der  svarede  til  hans  An¬ 
skuelser  om  Drypperten  som  en  af  en  specifik  Gift 
fremkaldt  Betændelse.  En  saadan  har  han  da  ogsaa 
udformet  i  Erieichterte  Kenntniss’  anden  Del.  Han 
indleder  med  at  sige,  at  noget  specifikt  Middel  mod 
Gonorrhoe  kendes  ikke,  skønt  uhyre  mange  anbefales. 
Mange  af  dem  er  gode  Midler,  Therebinthin,  Copaiva 
og  flere  andre,  men  intet  er  specifikt,  det  vil  sige,  kan 
med  et  Slag  helbrede  Sygdommen.  Man  er  derfor 
nødt  til  at  gaa  andre  Veje,  og  han  anviser  derfor  at 
følge  en  Række  diætetisk-hygiejniske  Forholdsregler, 
som  vel  ikke  bringer  Helbredelsen,  men  som  i  høj 
Grad  bidrager  til  at  fremme  den.  Gonorrhoekure 
skal  derfor  gaa  ud  paa  at  lade  Tilfældene  have  deres 
Frihed  og  kun  søge  at  understøtte  Naturens  helbre¬ 
dende  Evne. 

Naturen  søger  nu  at  udskille  Giftstoffet  gennem 
Udfloddet,  og  Lægen  maa  derfor  søge  at  holde  dette 
i  Gang.  Søger  man  at  fjerne  Giften  paa  anden  Maade 
eller  ad  anden  Vej,  opnaar  man  kun  slette  Resultater 
og  risikerer  at  gøre  Skade.  Derfor  er  afførende  Kure, 
Kviksølvkure  og  Svedekure  til  ingen  Nytte  og  mange 

Gange  skadelige.  Ggsaa  de  Kure,  der  søger  at  dræbe 
Drypperten  i  dens  første  Begyndelse,  er  farlige.  De 
bestaar  som  Regel  af  Indsprøjtninger  af  et  eller  andet 
Middel,  ligefra  Blysukker  til  Valmuesaft,  men  Tode 
har  ingen  Tiltro  til  dem  og  vil  ikke  prøve  dem.  En¬ 
delig  maa  det  ikke  overses,  at  visse  Næringsmidler, 
krydrede  og  sure  Spiser  og  en  Del  Medikamenter, 
kan  bidrage  til  at  holde  Udfloddet  vedlige,  i  Stedet 
for  at  faa  det  til  at  tage  af. 

Det  kunde  være  naturligt  om  man  søgte  at  standse 
Udfloddet,  men  dette  bør  ikke  ske,  navnlig  ikke  plud¬ 
seligt.  Det  skal  have  Lov  at  passe  sig  selv.  Kan  man 
holde  det  vedlige,  eller  maaske  forøge  det,  er  det  godt; 
kun  skal  man  vide,  at  udvendige  irriterende  Midler 
ingen  Nytte  kan  gøre.  De  indvendige  forøger  egent¬ 
lig  heller  ikke  Slimafsondringen,  men  da  de  virker 
paa  Nyrene,  tager  Urinmængden  til  og  Urinrøret  gen- 
nemskylles  hyppigere  end  det  vilde  blive,  hvis  den 
Slags  Midler  ikke  brugtes.  Om  Medikamenter  er  nød¬ 
vendige  til  at  opnaa  en  saadan  Udskylning  er  ikke 
sikkert.  Man  kan  bestemt  naa  det  samme  ved  at 
drikke  tynde  slimede  Drikke,  Althæaafkog,  Hampe- 
frø-,  Havre-  og  Bygsuppe,  kort  sagt,  enhver  ikke  irri 
terende  Drik.  Man  opnaar  ved  disse  ikke,  at  Slimen 
opløses,  men  at  den  fjernes  fra  Urinrøret,  og  Metoden 
er  at  foretrække  for  Indsprøjtninger,  da  der  ikke  kan 
gøres  Fejl  og  fordi  Urinrøret  aldrig  kan  beskadiges 
ved  disse  Midler.  Disse  slimede  Drikke  har  Tode  i 
mange  Tilfælde  anvendt  som  eneste  Kurmiddel. 

Nu  ønsker  jo  alle,  der  lider  af  Gonorrhoe,  at  blive 
saa  hurtigt  helbredede  som  paa  nogen  Maade  muligt, 
og  der  rejser  sig  da  det  Spørgsmaal,  varer  Kuren,  ud- 

ført  paa  Todes  Maade,  ikke  uforholdsmæssig  længe? 
Bliver  Tilstanden  ikke  kronisk,  saa  at  man  hellere 
raaa  gribe  til  kraftigere  Midler?  Spørgsmaalet  er  for 
saa  vidt  berettiget,  som  Tode  selv  siger,  at  Metodens 
Hovedhjørnesten  er  Lægens  U virksomhed,  men  han 
har  rigtignok  ogsaa  sit  stolte  Svar  parat:  Lægens  For- 
maal  er  ikke  at  helbrede  hurtigt,  men  at  gøre  det 
sikkert.  Tiden,  der  gaar  med,  er  fire  til  otte  Uger,  i 
Gennemsnit  seks,  en  Tid,  der  rigeligt  opvejer  Usikker¬ 
heden  ved  de  mere  energiske  Kure.  Desuden  kan 
Todes  Kur  aldrig  skade  Patienten. 

Man  kunde  endvidere  spørge,  om  man  virkelig  tør 
forlade  sig  udelukkende  paa  Udskylningen.  Var  det 
ikke  bedre  samtidig  at  give  Medikamenter?  Tode 
finder  det  ikke  nødvendigt,  da  ingen  Medicin  bringer 
Slimen  ud.  Kviksølv  kan  ikke  helbrede  Gonorrhoe 
og  noget  specifikt  Middel  gives  ikke.  Han  vil  dog 
strække  sig  saa  vidt,  at  man  kan  drikke  Guajacte, 
men  den  skal  rigtignok  være  saa  svag,  at  den  hverken 
driver  Urinen  eller  Sveden  eller  virker  afførende; 
hvilket  i  Virkeligheden  vil  sige,  at  Tode  ikke  vil  have, 
at  den  skal  virke;  ved  Syfilisbehandlingen  kom  Gua- 
jacen  netop  i  Brug  paa  Grund  af  de  tre  anførte  Virk¬ 
ninger.  Todes  Standpunkt  er  meget  forstaaeligt;  brin¬ 
ges  Patienten  i  Sved,  formindskes  Urinmængden,  og 
Udskylningen  svigter. 

Da  nu  Giften  opsuges  i  Legemet,  som  ovenfor  vist, 
har  man  saa  Ret  til  at  behandle  Sygdommen  som  en 
lokal  Lidelse,  eller  skal  man  tage  Hensyn  til  det  op- 
sugede,  der  jo  muligvis  kunde  anrette  Skade?  Hertil 
svarer  Tode,  at  denne  Del  af  Giften  rimeligvis  skaffes 
bort  igen  paa  en  eller  anden  Maade,  sandsynligvis 

gennem  Udfloddet,  men  Erfaringen,  hentet  fra  mange 
Tusinde  Tilfælde,  viser,  at  der  ingen  Skade  sker. 

Efter  at  have  omtalt  Muligheden  for  at  slippe  for 
Gonorrhoens  Følgesygdomme,  gaar  Tode  over  til  at 
skildre  Sygdommens  Behandling  i  de  forskellige  Sta¬ 
dier,  saaledes  som  han  leder  den  i  Følge  de  ovenfor 
nævnte  Principper.  Det  vilde  dog  føre  for  vidt  at 
følge  ham  her.  Men  denne  Behandling  er  dog  ingen¬ 
lunde  uden  Interesse,  ikke  mindst  ved,  at  Tode  sta- 
dig  tager  Hensyn  til  Smittefaren  og  indtrængende  ad¬ 
varer  mod  letsindigt  at  smitte  videre.  Han  forlanger 
saaledes  bestemt,  at  den,  der  har  udsat  sig  for  Smitte, 
skal  holde  sig  borte  fra  sin  Kone  eller  andre  rene 
Kvinder  i  otte  Dage,  indtil  han  ved,  om  han  er  bleven 
smittet  eller  ej.  Bliver  han  syg,  er  den  pinligste  Ren¬ 
lighed  nødvendig.  Har  man  rørt  ved  den  syge  Le¬ 
gemsdel,  maa  man  vaske  sig,  naturligvis  ogsaa  naar 
man  har  tørret  Slimen  bort.  Desuden  maa  man 
erindre,  at  de  Genstande,  man  benyttede  til  sit  Toi¬ 
lette,  kan  smitte.  Klude,  Undertøj,  Haandklæder, 
Lommetørklæder  og  lignende,  kan,  naar  der  er  Slim 
paa  dem,  bringe  den  gonorrhoiske  Betændelse  over  i 
Øjnene  eller  andet  Steds  hen.  Derfor  maa  man  heller 
ikke  stadig  undersøge  sig  selv,  uden  at  vaske  sig  om¬ 
hyggeligt  hver  eneste  Gang. 


Det  er  klart,  at  vor  Tid,  der  staar  saa  uendelig 
meget  bedre  udrustet  i  Kampen  mod  Bakterie-Syg 
dommene,  paa  mange  Omraader  kan  have  noget  at 
indvende  mod  Todes  Syn  paa  Gonorrhoen.  Fra  det 
Øjeblik,  da  Sygdomskimen,  Gonococcen,  var  erkend!. 

blev  meget  klart,  der  hidtil  havde  været  forunderligt 
og  uforstaaeligt.  Men  det  er  heller  ikke  med  den 
bakteriologiske  Tidsalders  Alen,  at  Todes  Værk  skal 
maaies.  Han  skal  ses  i  Belysning  af  sin  Tid  og  sin 
Periodes  Lægekunst,  og  ingen  vil  vel  nægte  ham  en 
første  Rangs  Plads  blandt  dem,  der  studerede  det  her 

behandlede  specielle  Omraade. 

Man  kan  naturligvis  tvistes  om,  hvorvidt  han  var 
den  første,  der  skilte  Gonorrhoen  ud  fra  Syfilis.  Tin¬ 
gen  var  jo  antydet  af  andre,  men  ingen  kan  nægte, 
at  han  var  denne  Sags  Foregangsmand,  der  ofrede 
Aars  Studier  paa  at  bringe  Sagen  frem  til  Erkendelse 
af,  hvad  der  var  rigtigt. 

Og  gennem  hans  mange  Noter  og  hans  Bøger  galar 
én  Tanke,  der  kort  kan  betegnes  med  Ordet  Infek' 
tion.  Han  kender  Gonorrhoens  Inkubationstid  o:  den 
Tid,  der  gaar  fra  det  smittende  Øjeblik  til  Sygdom¬ 
mens  Udbrud,  han  kender  Modtagelighedsspørgsmaa- 
let,  ved  at  Smitten  kan  overføres  ved  Genstande,  kom¬ 
mer  lejlighedsvis  ind  paa  Immuniteten,  og  ved  at  Syg¬ 
dommen  er  en  akut  Lidelse,  der  ikke  bringer  Følgei 
for  hele  det  menneskelige  Legeme,  og  altsaa  er  en 
lokal  Sygdom.  Med  andre  Ord,  han  kender  Gonor¬ 
rhoens  Pathologi,  længe  inden  nogen  har  vidst,  hvad 
Bakterier  var. 

Fortrinlig  Diagnostiker,  som  han  var,  skiller  han 
visse  af  Gonorrhoens  Komplikationer  ud  fra  syfiliti¬ 
ske  Lidelser  i  de  samme  Organer  og  angiver,  hvorle¬ 
des  Forveksling  kan  undgaas.  Naar  han,  som  ved 
Lidelserne  i  Bitestiklerne,  ikke  nogen  fyldestgørende 
Forklaring,  holder  han  sig  til  de  anatomiske  Forhold. 
Den  Betændelseslære,  som  vor  Tid  ved  Mikroskopets 

Hjælp  fik  bygget  op,  har  vist,  at  hans  sunde  Sans 
ogsaa  i  disse  Tilfælde  førte  ham  ind  paa  den  rette 
Vej.  Den  viste  hvilken  uhyre  Rolle  Lymfekarsys/te- 
met  spillede  ved  Betændelserne,  men  det  var  netop 
dette  System,  som  Tode  havde  peget  paa  og  tillagt 
saa  stor  Betydning. 

Todes  videnskabelige  Gerning  overskyggedes  snart 
af,  hvad  andre  udrettede  i  større  Lande.  Ny  Tanker 
kom  frem,  nye  Veje  fulgtes  og  det  blev  hurtigt  glemt, 
at  fode  havde  tilkastet  den  gamle  Tids  Repræsentan¬ 
ter  en  Handske,  og  at  han  havde  udkæmpet  den  paa¬ 
følgende  Strid  staaende  ene,  kun  væbnet  med  sin 
sunde  Sans,  sin  klare  Logik  og  sin  utrættelige,  altid 
lige  ridderlige  Pen. 

Nu  er  vor  Tid  begyndt  at  drage  hans  Livsværk 
frem,  forsigtigt  og  tøvende,  som  om  man  var  bange 
for  at  yde  ham  den  Anerkendelse,  der  rettelig  tilkom¬ 
mer  ham.  Kommende  Slægter  skal  nok  fælde  Dom¬ 
men.  Digteren  og  Lægen  vil  næppe  blive  glemt,  og 
Todes  videnskabelige  Indsats  vil  vise  sig  at  være  af 
en  saadan  Art,  at  det  ikke  var  med  Urette,  at  man 
ved  hans  Grav  nævnede  ham  som  Menneskenes  sande 
Ven. 

